what is crypto market know everything about cryptocurrency– News18 Assam\nExplained: কম সময়ৰ ভিতৰতে ধনী কৰি তোলা ক্ৰিপ্টোকাৰেন্সীক লৈ কিহৰ বিবাদ ? ভাৰতত ইয়াক লৈ কি পৰিকল্পনা কেন্দ্ৰৰ, জানি লওক সবিশেষ\nUpdated:June 9, 2021, 3:38 PM IST\nWazirXৰ প্ৰতিষ্ঠাপক আৰু মুখ্য কাৰ্যবাহী বিষয়া নিচল চেট্টীয়ে কয় যে এই মুহূৰ্তত ইয়াক লৈ ভাৰতত যথেষ্ট বিভ্ৰান্তি আছে, কিন্তু চৰকাৰৰ স্থিতি যথেষ্ট ইতিবাচক।\nLast Updated: June 9, 2021, 3:38 PM IST\nক্ৰিপ্টোকাৰেন্সী অৰ্থাৎ ভাৰ্চুৱেল কাৰেন্সীক লৈ কিছু সময় ধৰি ভাৰতৰ লগতে বিশ্বজুৰি চৰ্চা অব্যাহত আছে । টেছলা কোম্পানীৰ মুখ্য কাৰ্যবাহী বিষয়া এলন মাস্ককে ধৰি বহু ব্যৱসায়ীয়ে ক্ৰিপ্টো বজাৰত আগ্ৰহী হোৱা দেখিবলৈ পোৱা গৈছে , আনফালে আকৌ আন একাংশই এনে মুদ্ৰাৰ পৰা আঁতৰি থাকিবলৈও পৰামৰ্শ দিছে। সেয়েহে আপুনিও জানি লওক ক্ৰিপ্টোকাৰেন্সীৰ বিষয়ে সকলো কথা–\nক্ৰিপ্টোকাৰেন্সী কি ?\nক্ৰিপ্টোকাৰেন্সী হৈছে সামগ্ৰী ক্ৰয় বা সেৱাৰ বাবে ব্যৱহৃত একপ্ৰকাৰৰ ডিজিটেল সম্পদ। এই মুদ্ৰাবোৰত ক্ৰিপ্টোগ্ৰাফী ব্যৱহাৰ কৰা হয়। আপুনি ইয়াক সম্পদ হিচাপে ব্যৱহাৰ কৰিব পাৰে, কিন্তু ইয়াৰ বাবে কোনো বেংক, এটিএম নাই। বিশ্বৰ বহু দেশত অনলাইন ক্ৰয়ৰ বাবে ক্ৰিপ্টোকাৰেন্সী ব্যৱহাৰ কৰা হয়। আপুনি ইয়াক অদৃশ্য মুদ্ৰা ৰূপে ভাবিব পাৰে। অৱশ্যে ইয়াক নোট বা মুদ্ৰা হিচাপে প্ৰিণ্ট কৰিব নোৱাৰি, কিন্তু তথাপি ইয়াৰ মূল্য আছে।\nক্ৰিপ্টোকাৰেন্সী কেতিয়া আৰম্ভ হৈছিল?\n২০০৯ চনত ক্ৰিপ্টোকাৰেন্সী আৰম্ভ কৰা হৈছিল। বিটকইন(Bitcoin) হৈছে বিশ্বৰ সৰ্ববৃহৎ ক্ৰিপ্টোকাৰেন্সী আৰু ইয়াৰ সৈতে ক্ৰিপ্টোকাৰেন্সীৰ নাম আহিছিল। বিটকইন(Bitcoin) জাপানৰ সাতোশী নাকমোটো নামৰ এগৰাকী অভিযন্তাৰ দ্বাৰা সৃষ্টি কৰা হৈছিল। বিশ্বজুৰি ১০০০ তকৈও অধিক ক্ৰিপ্টোকাৰেন্সী আছে।\nক্ৰিপ্টোকাৰেন্সীয়ে কেনেদৰে কাম কৰে?\nক্ৰিপ্টোকাৰেন্সীয়ে ব্লকচেইন(Blockchain)ৰ জৰিয়তে কাম কৰে। অৰ্থাৎ ইয়াত লেনদেনৰ এক ৰেকৰ্ড ৰখা হয় যি শক্তিশালী কম্পিউটাৰে ইয়াক নিৰীক্ষণ কৰে, যাক ক্ৰিপ্টোকাৰেন্সী মাইনিং (Cryto mining) বুলি কোৱা হয়। এনে পৰিস্থিতিত ইয়াক হেক কৰাটো বহুত কঠিন। ব্লকচেইনৰ কাৰণেই ক্ৰিপ্টোকাৰেন্সীৰ লেনদেন অতি নিৰ্ভৰযোগ্য আৰু তৃতীয় পক্ষ যেনে বেংক বা কোনো বিত্তীয় প্ৰতিষ্ঠান আদিৰ প্ৰয়োজন নাই। Binance, coinbase, WazirX, Coinone, crypto.com সহ বহু মুখ্য ক্ৰিপ্টো এক্সচেঞ্জ আছে।\nব্লকচেইন কি আৰু ই কেনেদৰে কাম কৰে?\nক্ৰিপ্টোকাৰেন্সী ব্লকচেইন প্ৰযুক্তিৰ ওপৰত আধাৰিত। য'ত লেনদেনৰ সম্পূৰ্ণ হিচাপ কৰা হয় । ক্ৰিপ্টোকাৰেন্সীৰ মাইনিং ইয়াৰ জৰিয়তে কৰা হয়। ইয়াক প্ৰস্তুত কৰাসকলক মাইনাৰ্ছ বুলি কোৱা হয়। যেতিয়া ক্ৰিপ্টোত লেনদেন কৰা হয়, ইয়াৰ তথ্য ব্লকচেইনত প্ৰবিষ্ট কৰা হয়। অৰ্থাৎ ইয়াক ব্লক কৰি ৰখা হয় আৰু ৰক্ষণাবেক্ষণ কৰা হয় । ইয়াৰ বাবে তেওঁলোকে এটা ক্ৰিপ্টোগ্ৰাফিক পাজল সমাধান কৰে, ইয়াৰ বাবে এটা কোড বিচাৰে। যেতিয়া কোনো মাইনাৰ্ছে ব্লক সুৰক্ষিত হৈ থকাৰ নিশ্চিত কৰে, তেতিয়া তেওঁক ব্লকচেইনত যোগ দিয়া হয়। ইয়াৰ পিছত নেটৱৰ্কৰ আন নোডবোৰৰ দ্বাৰা ইয়াক প্ৰমাণিত কৰা হয়। এই প্ৰক্ৰিয়াটোক Consensus বুলি কোৱা হয়। Consensusত ব্লক সুৰক্ষিত বুলি নিশ্চিত কৰা হয় আৰু শুদ্ধ বুলি ধৰা হয়, তাৰ পিছত ইয়াক সুৰক্ষিত কৰা মাইনাৰ্ছসকলক ক্ৰিপ্টো মুদ্ৰা প্ৰদান কৰা হয়।\nএইবোৰ হৈছে কিছুমান মুখ্য ক্ৰিপ্টোকাৰেন্সীৰ নাম\nৰিপল-এক্সআৰপি (Ripple- XRP)\nমোনেৰো- এক্সএমআৰ (Monero- XMR)\nকছমছ- এটিঅএম (Cosmos- ATOM)\nবিনেন্স মুদ্ৰা-বিএনবি (Binance Coin-BNB)\nলাইটকইন- এলটিচি (Litecoin- LTC)\nভাৰতত ক্ৰিপ্টোকাৰেন্সীৰ বজাৰ\nতথ্য অনুসৰি, ভাৰতত ৮০ লাখ লোকে ক্ৰিপ্টোকাৰেন্সীত বিনিয়োগ কৰি আছে। বিনিয়োগৰ মুঠ মূল্য প্ৰায় ১০০ বিলিয়ন ধন হ'ব পাৰে। চলিত বছৰ জানুৱাৰী-ফেব্ৰুৱাৰীত ২০ হাজাৰ নতুন বিনিয়োগকাৰীয়ে যোগদান কৰিছে ক্ৰিপ্টোকাৰেন্সীত । ২০২০ চনত ক্ৰিপ্টো বজাৰত মুঠ ১৭৩ কোটি টকা বিনিয়োগ কৰা হৈছিল। ভাৰতত Coinswitch, CoinFCX, WazirX হৈছে জনপ্ৰিয় ক্ৰিপ্টো এক্সচেঞ্জ । ই বিটকইনকে ধৰি বহুতো মুখ্য মুদ্ৰাত লেনদেন কৰে।\n–ক্ৰিপ্টোকাৰেন্সী হৈছে এক ডিজিটেল মুদ্ৰা। ইয়াত প্ৰৱঞ্চনাৰ কোনো সুযোগ নাই । অৰ্থাৎ ইয়াক হেক কৰাটো অসম্ভৱ।\n–বিনিয়োগৰ বাবে ভাল কাৰণ, ৰিটাৰ্ন বহুত ভাল হয়। ইয়াৰ বাবে বেংকৰ প্ৰয়োজন নাই।\n–ক্ৰিপ্টো ক্ৰয়, বিক্ৰী আৰু বিনিয়োগ কৰা বহু সহজ । ইয়াৰ কাৰণ হৈছে ইয়াত বহু ক্ৰিপ্টোকাৰেন্সী ৱালেট আছে।\n–পৃথিৱীৰ যিকোনো ঠাইৰ পৰা আন যিকোনো ঠাইলৈ ধন স্থানান্তৰ কৰিব পাৰি। ক্ৰিপ্টোকাৰেন্সী ৱালেটৰ পৰা বেংক একাউণ্টলৈ ধন অহাৰ বাবে সৰ্বাধিক ১০ মিনিট সময় লাগে।\nক্ৰিপ্টোকাৰেন্সীৰ অসুবিধাবোৰ কি কি?\n–ক্ৰিপ্টোকাৰেন্সীৰ আটাইতকৈ ডাঙৰ অসুবিধাটো হ'ল ইয়াৰ বাবে কোনো নিয়ম নাই। ক্ৰিপ্টোকাৰেন্সী কোনো ৰাজ্য বা চৰকাৰৰ দ্বাৰা নিয়ন্ত্ৰণ কৰা নহয়। অৰ্থাৎ ইয়াক নিয়ন্ত্ৰণ কৰিবলৈ কোনো দেশ, চৰকাৰ বা প্ৰতিষ্ঠান নাই । ফলত কেতিয়াবা ইয়াৰ মূল্য অত্যধিক বৃদ্ধি হয় আৰু কেতিয়াবা অত্যধিক হ্ৰাস হয়, সেয়েহে ইয়াত বিনিয়োগ কৰাটো বিপজ্জনক।\n–এটা কোড আৰু পাছৱৰ্ডৰ জৰিয়তে ক্ৰিপ্টোকাৰেন্সীৰ লেনদেন কৰা হয়। তেনেস্থলত ইয়াক পাহৰি গ'লেই বিনিয়োগ কৰা গোটেই ধন ডুবি যাব । পৰিমাণটো পুনৰ লাভ কৰিব নোৱাৰি।\n–ইয়াক অবৈধভাৱে এঠাইৰ পৰা আন ঠাইলৈ ধন স্থানান্তৰ কৰিবলৈ ব্যৱহাৰ কৰিব পাৰি। সেইকাৰণে বহুতো দেশত ক্ৰিপ্টো নিষিদ্ধ হৈ আছে ।\nক্ৰিপ্টোৰ ওপৰত ভাৰতত কি আইন আছে ?\nভাৰতৰ মানুহে বহু বছৰ ধৰি ক্ৰিপ্টোকাৰেন্সীত বিনিয়োগ কৰি আহিছে। কিন্তু ইয়াক লৈ দেশত কোনো নিয়ম নাই। শেহতীয়াকৈ খবৰ পোৱা গৈছে যে ভাৰত চৰকাৰে সংসদত ক্ৰিপ্টোকাৰেন্সী নিয়ন্ত্ৰণ আৰু চৰকাৰী ডিজিটেল মুদ্ৰা বিধেয়ক উত্থাপন কৰাৰ সিদ্ধান্ত লৈছে। এই বিধেয়কখনে ভাৰতত ক্ৰিপ্টোকাৰেন্সীৰ ব্যৱহাৰ আইনীভাৱে নিয়ন্ত্ৰণ কৰিব। অৱশ্যে, এই বিষয়ে এতিয়ালৈকে কোনো মুকলি বিবৃতি দিয়া হোৱা নাই। কেন্দ্ৰীয় বিত্তমন্ত্ৰী নিৰ্মলা সীতাৰমণে স্পষ্ট কৰি দিছে যে চৰকাৰে ক্ৰিপ্টোকাৰেন্সী সম্পূৰ্ণৰূপে নিষিদ্ধ কৰাৰ পৰিকল্পনা কৰা নাই। দৰাচলতে, চৰকাৰে ক্ৰিপ্টোকাৰেন্সী-আধাৰিত প্ৰযুক্তিৰ ব্লকচেইনক এক প্ৰতিৰক্ষা ঢাল দিব বিচাৰিছে ।\nকেন্দ্ৰীয় চৰকাৰে নিজৰ মুদ্ৰা আনিব নেকি?\nবিগত মাহত RBI আৰু বিত্ত মন্ত্ৰালয়ে কৈছিল যে তেওঁলোকে ভাৰতৰ নিজা ডিজিটেল মুদ্ৰা আৰু ইয়াৰ নিয়ন্ত্ৰণৰ বাবে এখন আইন প্ৰণয়ন কৰাৰ বিষয়ে বিবেচনা কৰিব। অৱশ্যে, বিশেষজ্ঞসকলে এই সম্পৰ্কত কয় যে ডিজিটেল আইনী নিবিদা মুকলি কৰাটো প্ৰত্যাহ্বানজনক।\nRBIৰ স্থিতি কি?\n২০১৮ চনত ভাৰতীয় ৰিজাৰ্ভ বেংকৰ বেংকসমূহক দিয়া নিৰ্দেশৰ পিছতে ভাৰতত ক্ৰিপ্টোকাৰেন্সীত বিনিয়োগ প্ৰায় বন্ধ হৈ গৈছিল। বিষয়টো উচ্চতম ন্যায়ালয়ৰ মজিয়ালৈ লৈ যোৱা হৈছিল। মাৰ্চ ২০২০ত উচ্চতম ন্যায়ালয়ে RBIৰ নিয়ম নাকচ কৰে আৰু ইয়াৰ পিছতে বিনিয়োগকাৰীসকলৰ বাবে ক্ৰিপ্টোকাৰেন্সীত বিনিয়োগ কৰাৰ পথ পুনৰ মুকলি হৈছিল । সেই সময়ত, আদালতে চৰকাৰক ইয়াৰ বাবে এখন আইন প্ৰণয়ন কৰিবলৈ কৈছিল। তেনেস্থলত ভাৰতত এতিয়া ক্ৰিপ্টোকাৰেন্সীত বিনিয়োগ কৰাত কোনো আইনী বাধা নাই । যদিও কিছুদিন পূৰ্বে ভাৰতীয় ৰিজাৰ্ভ বেংকৰ গৱৰ্নৰ শক্তিকান্ত দাসে কৈছিল যে ক্ৰিপ্টোক লৈ তেওঁ বিশেষ আগ্ৰহী নহয়।\nবিশেষজ্ঞসকলে কি কয় ?\nনিউজ–১৮ৰ এক বিশেষ সাক্ষাৎকাৰত WazirXৰ প্ৰতিষ্ঠাপক আৰু মুখ্য কাৰ্যবাহী বিষয়া নিচল চেট্টীয়ে কয় যে এই মুহূৰ্তত ইয়াক লৈ ভাৰতত যথেষ্ট বিভ্ৰান্তি আছে, কিন্তু চৰকাৰৰ স্থিতি যথেষ্ট ইতিবাচক। শীঘ্ৰেই ইয়াক লৈ গাাইডলাইন জাৰি কৰা হ'ব পাৰে।\nক্ৰিপ্টোত বিনিয়োগ কৰাৰ পূৰ্বে মনত ৰাখিব এই কেইটা কথা–\nনিচলে কয় যে ক্ৰিপ্টোকাৰেন্সীত বিনিয়োগ কৰাৰ আগতে কেইটামান গুৰুত্বপূৰ্ণ কথাত গুৰুত্ব দিয়া উচিত। উদাহৰণস্বৰূপে, বিনিয়োগ কৰাৰ আগতে ভালদৰে পৰীক্ষা কৰি লওক সকলো । ক্ৰিপ্টো এক্সচেঞ্জৰ পঞ্জীভুক্ত ঠিকনা ক'ত আছে আৰু ইয়াক ভাৰতীয় আইনৰ অধীনত অন্তৰ্ভুক্ত কৰা হৈছে নে নাই। লগতে কোন কোন বিনিয়োগকাৰীয়ে ক্ৰিপ্টো এক্সচেঞ্জত ধন বিনিয়োগ কৰিছে আদি জানি লোৱাটো ভাল । লগতে আপুনি বিনিয়োগ কৰিব বিচৰা ক্ৰিপ্টোকাৰেন্সী কি উদ্দেশ্যৰে ডিজাইন কৰা হৈছে, সেইbitCryptocurrency বিষয়েও জানি লোৱাটো ভাল ।\nFirst published: June 9, 2021, 3:38 PM IST


CBSE আৰু CISCE পৰীক্ষাৰ ফলাফল কেতিয়া? কোনটো ৱেবছাইটত লাভ কৰিব ফলাফল? -\nHomeৰাষ্ট্ৰীয়CBSE আৰু CISCE পৰীক্ষাৰ ফলাফল কেতিয়া? কোনটো ৱেবছাইটত লাভ কৰিব ফলাফল?\nCBSE আৰু CISCE পৰীক্ষাৰ ফলাফল কেতিয়া? কোনটো ৱেবছাইটত লাভ কৰিব ফলাফল?\nডিজিটেল ডেস্ক : অতি সোনকালেই ছাত্ৰ-ছাত্ৰীসকলে লাভ কৰিব CBSE আৰু CISCE পৰীক্ষাৰ ফলাফল। কেন্দ্ৰীয় মাধ্যমিক শিক্ষা পৰিষদ ( CBSE ) আৰু ভাৰতীয় বিদ্যালয় প্ৰমাণপত্ৰ পৰীক্ষা পৰিষদ (CISCE)এ শীঘ্ৰেই প্ৰথম টাৰ্মৰ ফলাফল প্ৰকাশ কৰিব বুলি আশা কৰা হৈছে। সংবাদ মাধ্যমৰ এক প্ৰতিবেদন অনুসৰি অহা সপ্তাহৰ ভিতৰত CBSE আৰু CISCE ৰ ছাত্ৰ-ছাত্ৰীসকলে লাভ কৰিব ফলাফল। CBSE ৰ দশম শ্ৰেণী আৰু দ্বাদশ শ্ৰেণীৰ ফলাফল ১৫ জানুৱাৰীৰ ভিতৰত ঘোষণা কৰাৰ সম্ভাৱনা আছে।\nফলাফল ঘোষণা হোৱাৰ পিছত বোৰ্ডে পুনৰ ২ টা টাৰ্মৰ পৰীক্ষা অনুষ্ঠিত কৰিব। শিক্ষাৰ্থীসকলক কম্পিউটাৰসৃষ্ট (COMPUTER GENERATED) মাৰ্কশ্বীট একোখন প্ৰদান কৰা হ’ব। এই মাৰ্কশ্বীটত প্ৰতিজন পৰীক্ষাৰ্থীয়ে লাভ কৰা নম্বৰ উল্লেখ থাকিব। CBSEৰ দৰেই CISCE য়েও এইবাৰ মেধাৰ ভিত্তিত (Merit basis) তালিকা প্ৰকাশ নকৰাৰ সিদ্ধান্ত লৈছে। ইয়াৰ ফলত কোনো শিক্ষাৰ্থী উত্তীৰ্ণ বা অনুতীৰ্ণ বুলি বিবেচিত নহ’ব। পৰীক্ষাৰ দ্বিতীয় ছেমিষ্টাৰ সমাপ্ত হোৱাৰ পাছতহে চূড়ান্ত মেধা তালিকা (Merit List) প্ৰকাশ কৰা হ’ব।\nসামগ্ৰিক ফলাফল অৰ্থাৎ – উত্তীৰ্ণ বা অনুত্তীৰ্ণৰ ঘোষণা তথা কম্পাৰ্টমেণ্ট পৰীক্ষাৰ বাবে যোগ্য/অযোগ্য আদি দ্বিতীয় ছেমিষ্টাৰ পৰীক্ষা সম্পূৰ্ণ হোৱাৰ পাছতহে ঘোষণা কৰা হ’ব। এক অধিসূচনা যোগে এই কথা CISCE য়ে প্ৰকাশ কৰিছে।\nপৰীক্ষাৰ ফলাফল ঘোষণা হোৱাৰ পাছতেই CBSE এ দ্বিতীয় ছেমিষ্টাৰৰ পৰীক্ষাসূচী প্ৰকাশ কৰিব। পূৰ্বৰ পৰীক্ষাৰ দৰেই এইবাৰো আৰ্হি প্ৰশ্ন কাকতসমূহ CBSEৰ অফিচিয়েল ৱেবছাইটত প্ৰকাশ কৰা হ’ব। আৰ্হি প্ৰশ্নকাকতৰ লগতে CBSEএ এটা মূল্যাংকনৰ ব্যৱস্থাও প্ৰকাশ কৰিব। য’ত ছাত্ৰ-ছাত্ৰীসকলে আত্ম-মূল্যাংকন কৰাৰ সুবিধা লাভ কৰিব। ইয়াৰ দ্বাৰা ছাত্ৰ-ছাত্ৰীসকলে পৰীক্ষাৰ বাবে নিজকে প্ৰস্তুত কৰাত সহায়ক হ’ব বুলি আশা প্ৰকাশ কৰিছে CBSEএ। Subjective আৰু Objective হিচাপে দুটা প্ৰকাৰৰ আৰ্হি প্ৰশ্ন কাকত CBSEএ ৱেবছাইটত প্ৰকাশ কৰিব। অৱশ্যে এই সন্দৰ্ভত এতিয়ালৈ CBSEএ কোনো আনুষ্ঠানিক অধিসূচনা জাৰি কৰা নাই।\nক’ত লাভ কৰিব CBSE ৰ আৰ্হি প্ৰশ্ন কাকত?\nCBSE ৰ আৰ্হি প্ৰশ্নকাকত কেৱল অফিচিয়েল ৱেবছাইটতহে প্ৰকাশ কৰা হ’ব। তাৰ বাবে পৰীক্ষীৰ্থীসকলে তলত দিয়া ধৰণে অনুসৰণ কৰিব পাৰে।\n১) CBSE ৰ অফিচিয়েল ৱেবছাইট খোলক (cbseacadmics.nic.in)\n২) Home Page ত গৈ Sample Question Paper link ত ক্লিক কৰক\n৩) শ্ৰেণী নিৰ্বাচন কৰক (তাৰ পাছত এটা নতুন পেজ খোল খাব)\n৪) অনুশীলন কৰিব বিচৰা আৰ্হি প্ৰশ্ন কাকতত ক্লিক কৰক\nআৰ্হি প্ৰশ্নকাকতৰ বাবে শিক্ষাৰ্থীসকলক CBSEৰ অফিচিয়েল ৱেবছাইট cbse.nic.in বা cbseacademics.nic.in ত লগ অন্ কৰিবলৈ অনুৰোধ জনাইছে।\nPrevious articleতুংগত ঠেঙাল – কছাৰী পৰিষদীয় নিৰ্বাচনী প্ৰচাৰ\nNext articleৰাজ্যসভা : ৰাজনীতিকৰ অৱসৰ-বিনোদনৰ স্থান নহয়


ডোনাল্ড ট্ৰাম্পৰ ট্ৰুথ ছ’চিয়েলৰ জনপ্ৰিয়তাত উদ্বিগ্ন এলন মাস্ক! কি হ’ব টুইটাৰৰ?\nদীৰ্ঘদিন ধৰি টুইটাৰত নিষিদ্ধ হৈ আছে আমেৰিকাৰ প্ৰাক্তন ৰাষ্ট্ৰপতি ডোনাল্ড ট্ৰাম্প। এলন মাস্কে টুইটাৰ ক্ৰয় কৰাৰ পিছতে ডোনাল্ড ট্ৰাম্পে কৈছে যে তেওঁ আৰু মাইক্ৰ’ব্লগিং ছাইটলৈ উভতি নাহে। ইয়াৰ বিপৰীতে নিজৰ সামাজিক মাধ্যম মুকলিৰ কথা সদৰী কৰে।\nইতিমধ্যে এপ ষ্টোৰত ট্ৰাম্পৰ ট্ৰুথ ছ’চিয়েল (Truth Social) উপলব্ধ হৈছে। মুকলিৰ পিছতেই টুইটাৰ, টিকটককে ধৰি আন সকলো সামাজিক মাধ্যমক অতিক্ৰমি এপ ষ্টোৰত শীৰ্ষস্থান দখল কৰিছে ট্ৰাম্পৰ ট্ৰুথ ছ’চিয়েলে।\nএটা টুইট কৰি এলন মাস্কে লিখিছে, ‘’ এই মুহূৰ্তত এপ ষ্টোৰত টুইটাৰ আৰু টিকটকক পিছ পেলাইছে ট্ৰুথ ছ’চিয়েলে। ইতিমধ্যে ৫২হাজাৰতকৈয়ো অধিক ৰি-টুইট হৈছে এই প’ষ্ট। মাস্কৰ টুইটে পাইছে প্ৰায় সাত লাখ লাইক।\nএলনে লগতে লিখিছে যে ইমানদিনে বাকস্বাধীনতাত হস্তক্ষেপ কৰিছিল টুইটাৰে। সেয়ে ট্ৰুথ ছ’চিয়েল এপৰ আত্মপ্ৰকাশ ঘটিছে। অৱশ্যে ট্ৰাম্পৰ নতুন সামাজিক মাধ্যমৰ নামটো পছন্দ হোৱা নাই এলন মাস্কৰ।\nউল্লেখ্য যে যোৱা বছৰ আমেৰিকাত সংঘটিত কেপিটেল সংঘৰ্ষৰ পিছতে ডোনাল্ড ট্ৰাম্পৰ একাউন্টটো টুইটাৰে বন্ধ কৰি দিছিল। এলন মাস্কে টুইটাৰ কিনি লোৱাৰ পিছত ট্ৰাম্প পুনৰ টুইটাৰলৈ ঘুৰি আহিব বুলি চৰ্চা হৈছিল যদিও তেওঁ স্পষ্ট কৰি দিছে যে তেওঁৰ আৰু টুইটাৰলৈ ঘুৰি অহাৰ ইচ্ছা নাই।\nটুইটাৰক প্ৰত্যাহ্বান জনাবলৈ এপ ষ্টোৰত মুকলি কৰা হৈছে ট্ৰুথ ছ’চিয়েল। ইয়াৰ কৰ্তৃপক্ষই কৈছে,’’মুকলি মনেৰে, বিনামূলীয়াকৈ, বাৰ্তালাপৰ বাবে এই মঞ্চ দৃঢ়প্ৰতিজ্ঞ।’’\nইপিনে, ট্ৰুথ ছ’চিয়েলৰ জনপ্ৰিয়তাই টুইটাৰক ক্ষতি কৰিব পাৰে নেকি তাকলৈ কিছু হ’লেও চিন্তিত এলন মাস্ক। কিয়নো ইমান বৃহৎ টকা বিনিয়োগ কৰি ক্ৰয় কৰা টুইটাৰকলৈ খুবেই আশাবাদী মাস্ক।


পাকঘূৰণী – নাজিয়া হাচান – ফটাঢোল\nSeptember 1, 2019 লটিঘটি\t6 Comments\nপাকঘূৰণী – নাজিয়া হাচান\nহেৰা! পানী এগিলাচ দিয়াচোন।\nহেৰী! আজি আপুনি এইটো গিলাচ দি দহ গিলাচ পানী খালে দেখোন! গম আছেনে?\nআছে আছে। গমনো নেথাকিবনে?\nহৈছে কি আপোনাৰ? ভাত, ৰুটি একো নেখাওঁ বুলি কৈ, পানী গিলাচে গিলাচে খাই আছে যে!\nএহ! কি ক’বা, ৰহমান চাহাবে আজি মাতি নি ঠিকছে খুৱালে হে মোক। আৰু মিছেছ ৰহমানেও বৰ জুটিলগাকৈ বনাইছিল জানা গোটেইবোৰ খাদ্য।\nঅঁ তাকেহে। খাদ্য সমূহ খুৱাই পানী নোখোৱাকৈ পঠালে নেকি আপোনাক?\nএ.. কথাটো সেইটো নহয় অ। পানীও খাইছিলোঁ। এ.. মানে স্পাইচি খাদ্যসমূহ খালে বহু সময়লৈ পেট গধুৰ হৈ থাকে, ভোক একেবাৰেই নেলাগে হে। কিন্তু পানী পিয়াঁহ এটাহে ঘনাই ঘনাই আৰু বৰকৈ লাগি থাকে। যোৱাচোন যোৱা এগিলাচ চেঁচা পানী আকৌ লৈ আহা।\nহে গোঁসাই! ক’তে মৰোঁ মই! আকৌ এগিলাচ?\nবাৰু কওকচোন মিছেছ ৰহমানে আপোনাক কি কি খুৱালে?\nহেৰা, তুমি নগৈ বৰ ভুল কৰিলা বুইছা। ঈদৰ নিমন্ত্ৰণক এইদৰে থোকৰাব নেপাই হে। বহুত আইটেম ৰান্ধিছিল বুইছা মানুহগৰাকীয়ে এই গৰমখনত। আৰু এটা আচৰিত কথা কি জানানে! ইমান সোপা আইটেম বনোৱাৰ পিছতো মানুহগৰাকীক অলপো ভাগৰুৱা দেখা নগ’ল হে বুইছা! একদম পিন্ধি উৰি টিপ টপ হৈ আমাক আপ্যায়ন কৰালে! খাদ্যৰ লিষ্টখন কৈছোঁ শুনা.. কেক, নিমকি, চেৱই, পাপৰ, ঘিলা পিঠা, তিল পিঠা, ভূজিয়া, জেলেপী, খুৰ্মা, পুৰি ঘুগ্নি, চাহ…\nহ’ব হ’ব আৰু বখানিব নেলাগে। কিন্তু এইসমূহ খাদ্য খালে ইমানকৈ পানীৰ পিয়াঁহটো লাগিব নালাগিছিল আপোনাৰ? এইবোৰচোন প্ৰায়ে খোৱা হয় আমাৰ ঘৰত।\nধেই, কথাটো শেষ কৰিবলৈ দিয়াই নাই আকৌ তুমি। আগভেটি কথাৰ মাজত প্ৰশ্নবোধকডাল লৈ থিয় হৈ যোৱা খালি সদায়! খাদ্য তালিকাখন ইমান চুটি বুলি ভাবিছা নেকি হে? এয়া আৰম্ভণিহে। পকৰি আৰু চিংৰাৰ কথা কোৱাই নাই! ইফালে পৰাঠাৰ লগত মুৰ্গীৰ মাংস, পোলাওৰ লগত তেলাল খাহিৰ টকটকীয়া তৰকাৰীখন, মতা মুৰ্গীৰ ৰাণ ফ্ৰাই, আকৌ মুৰ্গীৰ বিৰিয়ানি এখনো বেলেগে..।\nঔ মোৰ গোঁসাই ঔ! হৈছে হে, হৈছে। আৰু একো খাদ্যৰ তালিকা মোক নুশুনাব। মই নুশুনো। মোৰ মূৰটো চকৰিৰ দৰে ঘূৰিবলৈ লৈছে। মিছেছ ৰহমানে এইহেন অঙঠাৰ তাপ হেন গৰমক আওকাণ কৰি ইমানবোৰ খাদ্য বনালেনে! তাতে আকৌ মুখত ক্লান্তভাবো উদয় হোৱা নাছিল বোলে! কথাষাৰ মনতে ভাবি থাকি….বৰুৱানীয়ে সাউৎকৈ বৰুৱাক মুখ বেকাকৰি ক’বলৈ ধৰিলে, এ..হ’ব হ’ব। বনাবলৈ ল’লে ময়ো বনাব পাৰিম। নবনাওঁ বুলিহে কিবা!\nতাকেইটো কৈছোঁ। তুমি নগৈ বহুত বেয়া কৰিলা। যাব লাগিছিল। লগতে মানুহগৰাকীক ঈদ বুলি খোৱা লোৱা বনাওঁতে অলপ সহায় সহযোগ কৰিও দিবও পাৰিলাহেঁতেন!\nহ’ব দিয়ক। একো নহয়। তেওঁলোক দুইজনক আমাৰ এনিভাৰ্চেৰীৰ দিনা ভাত এসাঁজ খোৱাকৈ মাতি দিম দিয়ক এইবাৰ।\nহেৰা! কেইপদ আইটেম বনালা হে? ইস! তুমি মানুহজনী এই গৰমত, অঙঠা হেন তাপত পৰি পৰি কিয় বনোৱাৰ কম্পিটিচনখন কৰি আলহীক খুৱাব লাগে হয়নে? এইহেন গৰমখনত তোমাৰ যদি বেমাৰ আজাৰ হয়, কি হ’ব বাৰু গম আছেনে তোমাৰ?\nহেৰী, ইমান চিন্তামণি হ’ব নেলাগে মোৰ কাৰণে। হৈ গ’ল চব বনাই। আলহী আহিবৰ হৈছেই আৰু।\nঔ মাই গড! বৰুৱানীয়ে ইমানবোৰ আইটেম ৰাখিছে! ইমানবোৰ আমি কেনেকৈ খাম? কপালত হাতখন দি মিছেছ ৰহমানে আচৰিত হৈ ক’লে।\nইমানবোৰ? ক’ত ইমানবোৰ? আপোনাৰ তাত গৈ এওঁ খাই আহি মোক খাদ্যৰ লিষ্টখনৰ হিচাপ দিছে নহয়। ইস ৰাম! আপুনিও কম দীঘল মেনু ৰাখিছিলনে! ইমানবোৰ আইটেম কেনেকৈ বনালে আপুনি? কৈ কৈ বৰুৱানীয়ে চাদৰৰ আচলেৰে কপালৰ ঘামখিনি মচি মচি ৰহমান আৰু তেওঁৰ মিছেছক মুৰ্গীৰ ৰান দুটা থালিখনত বহুৱাই দিলে।\nকোনে কৈছে মই বনাইছিলোঁ বুলি? দুই এপদহে ঈদ বুলি মই নিজে বনোৱা আছিল তাত। বাকী সকলো এখেতে অৰ্ডাৰ কৰিহে অনোৱাইছিল…..। হে খোদা! এই ইমানবোৰ আইটেম মানে আপুনি নিজে হাতে বনাইছে, বৰুৱানী? কি আচৰিত! ইমান কষ্টখন কিয় কৰিলে বৰুৱানী? তাতে আজি আপোনাৰ এনিভাৰ্চেৰীৰ দিনত। সাজি কাঁচি দুয়োজনে বাহিৰতে এসাঁজ খাই আহিলেগৈ হয়..।\nবৰুৱা আৰু বৰুৱানীৰ মূৰত হঠাৎ যেন কিবা গধুৰ বস্তু এপদ ধুম কৰি শব্দ কৰি পৰিলহি।\nখাই-বই আলহী যোৱাৰ পিছত….\nঔ মোৰ গোঁসাই! হাই মোৰ কপাল!কথাটো জনা হয় ময়ো আপোনাক অৰ্ডাৰ কৰিবলৈকে দিলোঁ হয় নহয় খাদ্যসমূহ..।\nহেৰা এতিয়া কান্দি একো লাভ নাই। গোটেই দিনটো এই খাদ্য কম্পিটিচনত লাগি লাগি তুমি আজি নিজক কইনাৰূপত সজাবলৈয়ো পাহৰিলা; কাম কৰা বাইজনী হেন হৈ আলহী সোধাত পগলা হৈ গৈছিলা নহয়, পোৱা মজা!\nহেৰী! জ্বলা জুইত আৰু ঘিঁউ ঢালিবলৈ নাহিব আপুনি..। গুচক বুলিছোঁ ইয়াৰ পৰা। ..ভেএ.. এ ..। ঔ মোৰ গোঁসাই.. গোঁসাই মোৰ ঔ। ভৰি দুখন তামাম বিষাইছে ঔ..। মোৰ গোঁসাই….ঔ\nবৰুৱানীয়ে সেইদিনা গোটেই ৰাতিটো উচুপি উচুপিয়ে কটালে..। আৰু বৰুৱাই কাণত গাৰুটো থৈ নাক বজাই বজাই গভীৰ নিদ্ৰাত মগ্ন!\n« কুম্ভীলকৰ বিড়ালগাঁথা – মাধুৰ্য গোস্বামী\nদেবী – অনুবাদ : নিৰ্মালী বৰমূদৈ (মূল : মুন্সী প্ৰেমচন্দ) »\nবঢ়িয়া লাগিল। আমিও ঘৰলৈ নিমন্ত্ৰ্ণ দিলে প্ৰায়ে এনেকুৱাই কৰোঁ\nআয়ৌ গোটেই এনিভাৰচেৰী পণ্ড।\nবৰুৱানী জনীলৈ হে বেয়া লাগিল দেই।সুন্দৰ নাজিয়া।\nএতিয়া আৰু চুউগী জমাটোৰে দিন


আমেৰিকাতকৈ ভয়াৱহ হ'ব ভাৰতৰ কোৰোনাকেন্দ্ৰিক পৰিস্থিতি! প্ৰতিদিনে আক্ৰান্ত হ'ব প্ৰায় ৩লাখ লোক... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nআমেৰিকাতকৈ ভয়াৱহ হ’ব ভাৰতৰ কোৰোনাকেন্দ্ৰিক পৰিস্থিতি! প্ৰতিদিনে আক্ৰান্ত হ’ব প্ৰায় ৩লাখ লোক…\nডিজিটেল ডেস্কঃ দেশত বৰ্তমানতকৈ আগন্তুক সময়ত অধিক ভয়াৱহ হ’ব কোৰোনাকেন্দ্ৰিক পৰিস্থিতি। এই কথা শেহতীয়াকৈ প্ৰকাশ কৰিলে বিশ্বৰ আগশাৰীৰ শৈক্ষিক প্ৰতিষ্ঠান Massachusetts Institute of Technologyয়ে। শিক্ষা প্ৰতিষ্ঠানখনে বিগত দিনসমূহত কোৰোনাক লৈ কৰা গৱেষণাৰ অন্তত এই কথা স্পষ্ট কৰি দিছে যে, ২০২১ৰ শীতকাললৈকে কোৰোনাৰ প্ৰভাৱ বৰ্তমানতকৈ অধিক ভয়াৱহ হ’ব।\nবিশ্বৰ প্ৰায় ৮৪খন দেশ ৪.৭৫ আৰৱ লোকৰ তথ্য অধ্যয়ন কৰি Massachusetts Institute of Technologyয়ে এক ভয়ংকৰ তথ্যও সদৰি কৰিছে। প্ৰতিষ্ঠানখনে সদৰি কৰিছে যে, ২০২১ৰ শীতকাললৈকে কোৰোনাৰ প্ৰভাৱ থকাৰ লগতে ইয়াৰ ভয়াৱহতা অধিক বৃদ্ধি পাব। সেই সময়খিনিত প্ৰতিদিনে ভাৰতত ২.৮৭লাখ মানুহ আক্ৰান্ত হব কোৰোনাত।\nউল্লেখ্য যে, প্ৰতিদিনে ২.৮৭লাখ আক্ৰান্তৰে বিশ্বৰ কোৰোনা আক্ৰান্ত দেশৰ শীৰ্ষত থাকিব ভাৰত। তাৰ পিছতে থাকিব, আমেৰিকা , দক্ষিণ আফ্ৰিকা, ইৰান, ইণ্ডোনেছিয়া, বিটেইন, নাইজেৰিয়া, তুৰ্কী, ফান্স আৰু জাৰ্মানী। গৱেষণা চলোৱা দলটোৱে লগতে মত প্ৰকাশ কৰে যে, এই সংখ্যা হুবহুভাৱে নিমিলিবও পাৰে। কিন্তু কোৰোনাৰ ভেকচিন যথা সময়ত প্ৰস্তুত নহ’লে এই পৰিৱেশ দেশবাসীয়ে সন্মুখীন হব লাগিব বুলি সম্ভাৱনা প্ৰকাশ কৰে তেওঁলোকে।\nকোৰোনাত আক্ৰান্ত হৈ কাৰ্বি আংলং জিলাৰ কৃষি বিভাগৰ অতিৰিক্ত সঞ্চালকৰ মৃত্যু…\nবঢ়মপুৰত ২ বন্যহস্তীৰ তাণ্ডৱ, নিতৌ ভাঙিছে বহু লোকৰ বাসগৃহ…


UPSC Topper ৰ পৰা জানক কিদৰে চলাব অসামৰিক সেৱাৰ পৰীক্ষাৰ বাবে প্ৰস্তুতি|upsc-civil-services-main-exam-preparation-tips-by-topper-ravi-kumar-sihag– News18 Assam\nUPSC Topper ৰ পৰা জানক কিদৰে চলাব অসামৰিক সেৱাৰ পৰীক্ষাৰ বাবে প্ৰস্তুতি\nUpdated:July 22, 2019, 10:47 AM IST\n২০ চেপ্তেম্ৱৰৰ পৰা আৰম্ভ হ’ব UPSC mains ৰ পৰীক্ষা। পৰীক্ষাৰ আগমুহূৰ্তত UPSC Topper ৰ পৰা জানক কিদৰে mains ৰ পৰীক্ষাৰ বাবে কিদৰে চলাব প্ৰস্তুতি।\nLast Updated: July 22, 2019, 10:47 AM IST\nUPSC ৰ mainsৰ পৰীক্ষালৈ আৰু বেছি দিন নাই। অহা ২০ চেপ্তেম্বৰৰ পৰা আৰম্ভ হ’ব পৰীক্ষা। যিসকল শিক্ষাৰ্থীয়ে প্ৰাৰম্ভিক পৰীক্ষাত কৃতকাৰ্য হৈছে,তেওঁলোকে এতিয়া Mains ৰ বাবে চলাইছে পূৰ্ণগতিত প্ৰস্তুতি। পৰীক্ষালৈ ২ মাহ থকাৰ আগমূহূৰ্তত কিদৰে চলাব লাগে প্ৰস্তুতি, সেই কথা উল্লেখ কৰিছে ২০১৮ বৰ্ষৰ UPSC পৰীক্ষাত ৩৩৭ নং স্থান লাভ কৰা ৰবি কুমাৰ সিহাগে। সংবাদমাধ্যমৰ সৈতে হোৱা এক সাক্ষাৎকাৰত শিক্ষাৰ্থী সকলক উদ্দেশ্যি বিভিন্ন টিপচ দিয়ে ৰবি কুমাৰ সিহাগে।\n–কিদৰে লিখিব লাগে প্ৰশ্নৰ উত্তৰ?\nৰবি– প্ৰশ্নৰ উত্তৰ সমূহ লিখাৰ আগত কেইটামান কথা মনত ৰখা অত্যন্ত জৰুৰী। প্ৰথমে উত্তৰ লিখাৰ সময়ত বিষয়টোৰ ভুমিকা আৰু সামৰণি লিখাটো প্ৰয়োজনীয়। কোনো ধৰণৰ প্ৰশ্নৰ উত্তৰ লিখোতে ভুমিকা আৰু সামৰণি লিখিলে পৰীক্ষকে বহীখন চোৱাত সুবিধা হয়। ইয়াৰ উপৰিও উত্তৰ লিখাৰ সময়ত সদায় চাবহেড দি লিখিলে বিশেষ সফলতা লাভ কৰিব পাৰি। চাবহেড নিদি যদি কেৱল পেৰাগ্ৰাফত লিখা যায়,তেন্তে পৰীক্ষকে বহী নিৰিক্ষণ কৰাত কেতিয়াবা অসুবিধাত। গতিকে এই কেইটা বিষয় মনত ৰখাটো জৰুৰী।\n–পৰীক্ষাৰ বাবে কিদৰে Notes প্ৰস্তুত কৰিব লাগে?\nৰবি– পঢ়াৰ সময়তো বিশেষ কিছুমান কথা মনত ৰখাটো জৰুৰী। কি কি কিতাপ পঢ়িব লাগে, এটা বিষয়বস্তুৰ সম্পূৰ্ণ কনচেপ্ট ল’বৰ বাবে আপুনি কোনো এখন বা অন্য লিখকৰো কিতাপৰ সহায় ল’ব পাৰে। কিন্তু এই ক্ষেত্ৰত মনত ৰখাটো প্ৰয়োজন যে আপুনি কিদৰে বিষয়টোৰ ওপৰত Notes প্ৰস্তত কৰিব? নিজে পঢ়াত কেতিয়াও জটিলতাৰ সন্মুখীন হোৱা Notes প্ৰস্তুত কৰিব নালাগে। Notes সদায় সৰল ভাষাৰ হ’ব লাগে।\n–NCERT ৰ কিতাপ পঢ়িব লাগে নে ‘Standard’ কিতাপ?\nৰবি– NCERT ৰ কিতাপ পঢ়াতো জৰুৰী। ‘Standard’ কিতাপক কেতিয়াবা Reference হিচাপে লোৱাতোহে বেছি ফলপ্ৰসূ বুলি মই বিশ্বাস কৰো।\n–প্ৰস্তুতি চলাই থকাৰ সময়ত মানসিক চাপ কিদৰে নাইকীয়া কৰিব লাগে?\nৰবি– পৰীক্ষালৈ প্ৰস্তুতি কৰি থকাৰ সময়ত কেতিয়াও ঋণাত্মক চিন্তা মনলৈ আনিব নালাগে। আজৰি সময়তো সদায় মনক আনন্দ দিয়া কথা হে চিন্তা কৰিব লাগে। বন্ধুৰ সৈতেও কিছু সময় কটাব লাগে।\n–শেষ মুহূৰ্তত কিদৰে চলাব লাগে প্ৰস্তুতি?\nৰবি– পৰীক্ষাৰ আগমুহূৰ্তত বিষয়বস্তুৰ কিছু অংশ পাহৰি যোৱাতো স্বাভাৱিক। গতিকে পৰীক্ষাৰ আগমুহূৰ্তত ৰিভিজন কৰাতো খুৱেই জৰুৰী। মই সপ্তাহটোত কি কি পঢ়িলো,প্ৰত্যেক শণিবাৰ আৰু দেওবাৰে ৰিভিজন কৰিছিলো।


১৩ ফেব্ৰুৱাৰীত ৰাজ্যসভাত নাগৰিকত্ব বিধেয়ক! দিল্লীৰ পৰা কি ক’লে অখিলে, VIDEO - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nটিহুত বানত মৃত্যু যুৱকৰ…\n১৩ ফেব্ৰুৱাৰীত ৰাজ্যসভাত নাগৰিকত্ব বিধেয়ক! দিল্লীৰ পৰা কি ক’লে অখিলে, VIDEO\nটিহুত বানত মৃত্যু যুৱকৰ… • ২০ জুলাইত ওদালগুৰি আছুৱে সম্বৰ্ধনা জনাব ২১৯ গৰাকী মেধাৱী শিক্ষাৰ্থীক • ৰহাত এনএছইউআইৰ বান সাহায্য সংগ্ৰহ • মহিলাক জীৱন্তে দাহঃ ২ অপৰাধীক যাৱজ্জীৱন কাৰাদণ্ড • ওদালগুৰি জিলাত জাপানী এনকেফেলাইটিছৰ আতংকঃ ৩ জনৰ মৃত্যু, ৩২ গৰাকী সন্দেহজনক ৰোগী চিনাক্ত • ভাতৃক ৮ টা গুলীৰে গুলীয়াই হত্যাঃ সেই খবৰ পাইয়ো খেলপথাৰত দুৰ্দান্ত প্ৰদৰ্শন আৰ্চৰৰ... • হৰিশিঙাত নদীত উটি যোৱা ক্লেনিজ বসুমতাৰী নামৰ আনজন ছাত্ৰৰ মৃতদেহ উদ্ধাৰ... • বাহনসহ নৈত বাগৰি পৰিল এটা পৰিয়াল, কথমপি বাচিল প্ৰাণ • ভয়ংকৰ পথ দুৰ্ঘটনাত ৯ জনৰ মৃত্যু... • এতিয়াৰ পৰা পোছাকত চি চি কেমেৰা আঁৰি ডিউটি কৰিব ট্ৰফিক আৰক্ষীয়ে...\nডিজিটেল ডেস্কঃ ৰাজ্যসভাত আজি উত্থাপন নহয় নাগৰিকত্ব সংশোধনী বিধেয়ক। ১২ বজাত ৰাজ্যসভাত এই বিধেয়ক উত্থাপন কৰাৰ কথা আছিল যদিও, শেষ মুহূৰ্তত সদনত সৃষ্টি হোৱা হুলস্থূলীয়া পৰিৱেশৰ বাবে দিনৰ ২ বজালৈ সদনৰ কাম-কাজ স্থগিত ৰখা হয়। সংসদ ভৱনৰ সন্মুখত উপস্থিত আছে অখিল গগৈ, পলাশ চাংমা সহ জাতীয় দল-সংগঠনৰ নেতৃত্ব। ‘অসমীয়া প্ৰতিদিন’ৰ ডিজিটেল ডেস্কক অখিল গগৈয়ে সংসদ ভৱনৰ সন্মুখৰ পৰা জানিবলৈ দিয়া মতে- আজি সদনৰ কাম-কাজ আৰম্ভ হোৱা পূৰ্বে বিৰোধী দলসমূহৰ সৈতে এক বৈঠক অনুষ্ঠিত হৈছিল।\nঅখিল গগৈৰ মতে- ‘এই বিধেয়কখন উত্থাপন নহ’লেও মঙলবাৰে ৰাষ্ট্ৰপতিৰ ভাষণ সন্দৰ্ভত ধন্যবাদ সূচক প্ৰস্তাৱ গৃহীত হোৱাৰ সম্ভাৱনা আছে। যদি সেই প্ৰস্তাৱ গৃহীত হয় যায়, তেন্তে ১৩ ফেব্ৰুৱাৰী, বুধবাৰে ৰাজ্যসভাত নাগৰিকত্ব সংশোধনী বিধেয়ক ২০১৬ গৃহীত হোৱাৰ পূৰ্ণ সম্ভাৱনা আছে।’ আৰু সেয়েহে অখিল গগৈয়ে বিৰোধী পক্ষক আহ্বান জনাইছে, মঙলবাৰে যাতে ৰাষ্ট্ৰপতিৰ ভাষণ সন্দৰ্ভত ধন্যবাদ প্ৰস্তাৱ গৃহীত কৰিব নোৱাৰে, তাৰ বাবে সদনৰ কাম-কাজ চলাত বাধা দিব লাগে।\nমানাহ ৰাষ্ট্ৰীয় উদ্যানত পুনৰ মুকলি কৰি দিয়া হ’ল দুটাকৈ গঁড়ৰ পোৱালি…\n১৬ ফেব্ৰুৱাৰীলৈ বৃদ্ধি পাব পাৰে ৰাজ্যসভাৰ কাৰ্য-ক্ৰমণিকা! সদনতে ঘোষণা গোৱেলৰ…\nভাতৃক ৮ টা গুলীৰে গুলীয়াই হত্যাঃ সেই খবৰ পাইয়ো খেলপথাৰত দুৰ্দান্ত প্ৰদৰ্শন…


January 1, 2021 সম্পাদকীয়\t69 Comments\nকিছু আঁত নোহোৱা কথাৰ আঁত ধৰি৷ তৃতীয় শ্ৰেণীৰ শ্ৰেণীকোঠা। বিষয় নীতিশিক্ষা। সময় দুই বাজি পোন্ধৰ মিনিট৷ বাইদেউৰ অলপ টোপনি ধৰা যেন লাগিছে। ধৰিবৰ কথাও। দিনটো চিঞৰি চিঞৰি পাঠদান কৰাৰ পিছত দুপৰীয়া সামান্য অৱসাদ ভাৱ অহাটো স্বাভাৱিক। “তোমালোকে আজি মোক সাধু শুনাব লাগিব। কোনে পাৰিবা হাত ডাঙা।” মই পিছফালে ঘূৰি নাচালোঁ। একেজাঁপে বেঞ্চৰ পৰা উঠি হাত ডাঙি দৌৰি গৈ বাইদেউৰ ওচৰ পালোঁ। সাধু ক’বলৈ ঘূৰি লৈ দেখিলোঁ পোন্ধৰ বিশখন ডাঙি থোৱা হাত লাহে লাহে নামি গৈছে৷ “এটা হৰিণা আছিল আৰু এটা\nSeptember 1, 2020 সম্পাদকীয়\t79 Comments\nঅসম্পাদিত অসম্পাদকীয়টো ================ জীৱন এটি সংগ্ৰামী গীতৰ নাম৷ সংঘাতেই যে দিয়ে নতুনৰ সন্ধান৷ এবাৰ মঞ্চত উঠিলোঁ যেতিয়া গাবই লাগিব৷ হয়তো সুৰ আৰু সংগীত সকলোৰে বেলেগ বেলেগ, কিন্তু কিমান আন্তৰিকতাৰে এই গীতটি সম্পূৰ্ণকৈ পৰিবেশন কৰিব পাৰোঁ সেয়া সকলোৰে নিজৰ হাতত৷ [এনেকৈ কোনেও মোক কোৱা নাই আজিলৈকে, কৈ চাইছোঁ আপোনালোকে মই ভবাৰ দৰে ভাবেনে নাই চাওঁ বোলো! দাৰ্শনিক যেন লগা কথা কোৱাৰ সময়ত কেতিয়াবা হাঁহিও উঠে, নিজকে কি বুলি ভাবি এই উক্তি দিলোঁ বাৰু৷ ] এই গীতৰ “কভাৰ“ত তাল মান ৰাখি গোৱা\nকেইবছৰমান আগতে এটা শব্দ মাজতে খুব চৰ্চাত আহিছিল- ‘অসহিষ্ণুতা’ বা ‘Intolerance’৷ বহুতো লোকে নৰেন্দ্ৰ মোডীৰ চৰকাৰ অহাৰ পাছত দেশত অসহিষ্ণুতা বঢ়া বুলি প্ৰতিবাদো কৰিছিলে৷ শাসকীয় দলৰ সমৰ্থকসকলে কৈছিল এয়া এক ৰাজনৈতিক গিমিক, তাৰ বাহিৰে একো নহয়৷ আচলতে দেশত সঁচাকৈ অসহিষ্ণুতা বাঢ়িছিল নে নাই, নে সেয়া বিৰোধীৰ নিৰ্বাচনকেন্দ্ৰিক এক ৰাজনৈতিক গিমিকহে মাত্ৰ, সেইটো কথা সেই সময়ত সিমান ভালকৈ ধৰিব নোৱাৰিলোঁ৷ কাৰণ দৈনন্দিন জীৱনত মানুহৰ মাজত ইমানো অসহিষ্ণুতা দেখা নাছিলোঁ, কিন্তু ছ’চিয়েল মিডিয়া ব্যৱহাৰ কৰি এটা কথা ভালদৰে অনুভৱ কৰিছোঁ ছ’চিয়েল মিডিয়াত\nএই সম্পাদকীয় লিখি থকা মুহূৰ্তত অসম তথা ভাৰতবৰ্ষত আগতকৈ ব্যাপক ৰূপত ক’ৰনাৰ সংক্ৰমণ বৃদ্ধি পাইছে। সম্পূৰ্ণ লকডাউনে আনি দিয়া অৰ্থনৈতিক অচলাবস্থা ৰোধ কৰাৰ বাবে চৰকাৰ প্ৰশাসনৰ হাতত পৰ্যায়ক্ৰমে লকডাউন শিথিল কৰাৰ বাহিৰে আন কোনো বিকল্প নাছিল। মানৱ সমাজলৈ হঠাতে আহি পৰা এই বিভীষিকাই চিকিৎসা আন্তঃগাঁথনিৰ ক্ষেত্ৰত পূৰ্বৰে পৰা সবল দেশসমূহকে বাৰুকৈ ধৰাশায়ী কৰিছে, ভাৰতবৰ্ষৰ দৰে আন আন তৃতীয় বিশ্বৰ উন্নয়নশীল দেশসমূহৰ কথা নক’লোঁৱেই বাৰু। বিশ্বৰ বিভিন্ন দেশত প্ৰতিষেধক উদ্ভাৱনৰ গৱেষণা প্ৰক্ৰিয়া বিভিন্ন স্তৰত আছে। কিছুমান পৰীক্ষাগাৰে মানৱ শৰীৰত পৰীক্ষাও আৰম্ভ\n“লিখিলেই সাহিত্য নহয়, ঠিক যিদৰে আঁকিলেই ছবি নহয়, গুণগুণালেই গান নহয়, অথবা কঁকালটো ভাঙিলেই নাচ নহয়।”(১) অথচ কোনবোৰ লেখা সাহিত্যত পৰিব বা কোনবোৰ লেখা সাহিত্যৰ পৰিসৰৰ বাহিৰত থাকিব সেই সম্পৰ্কে ধাৰণা কৰাটোও প্ৰকৃতাৰ্থত বৰ জটিল কাম। বহুতেই সাহিত্যক বিভিন্ন সংজ্ঞাৰে বান্ধিবলৈ যত্ন কৰিছে যদিও প্ৰায়বোৰ সংজ্ঞাই আমাক সাহিত্য সম্পৰ্কে ধূঁৱলি-কুঁৱলী ধাৰণা এটাহে দিয়ে। উদাহৰণস্বৰূপে,কোনোৱে কৈছে-“সাহিত্য হ’ল জীৱন বীক্ষা” অথবা “সাহিত্য জীৱনৰ অভিজ্ঞতাৰ বৰ্ণনা।” কিন্তু জীৱনৰ অভিব্যক্তি হ’লেই জানো সাহিত্য হয়! সাহিত্যৰ বাবে কেৱল জীৱনৰ অভিজ্ঞতাই একমাত্ৰ উপাদান বুলি ধৰিলে প্ৰত্যেকগৰাকী\nMay 1, 2020 সম্পাদকীয়\t57 Comments\nবসন্তৰ আগমন, সাম্প্ৰতিক সময় আৰু আমাৰ ভৱিষ্যত- অঞ্জলি গগৈ বৰগোহাঞি\nতিতা ধানখেৰৰ ছাই সমনীয়া তিতা ধানখেৰৰ ছাই; অতি চেনেহৰ বহাগৰ বিহুটি হাততে মলঙি যায়৷ “ ভয়ত ম্ৰিয়মান হৈ ঘৰত বন্দী হৈ থাকিলেও প্ৰকৃতিয়ে আমাক বসন্তৰ আগমনৰ বতৰা দিলে৷ কুলিজনীয়ে পাতৰ আঁৰৰ পৰা বিনালে, দুভাগ নিশা কেতেকীৰ বিননি শুনি সাৰ পালোঁ, গছৰ ডালত কপৌ ফুলিল, নাহৰ-তগৰৰ গোন্ধত ধৰণী আমোলমোল হ’ল, গছ-বিৰিখত কোমল কুঁহিপাতে হাঁহিলে৷ চিৰাচৰিত প্ৰকৃতিৰ নিয়ম অনুসৰি আমাৰ সকলোৰে প্ৰিয় ঋতু বসন্ত আমাৰ মাজলৈ আহিল৷ পৃথিৱীৰ সমস্ত মানৱ জাতিৰ মাজত নীৰৱতা, ভয়, উদ্বিগ্নতা আদিৰ মাজত চেপা উত্তেজনাময় পৰিৱেশে বিৰাজ কৰিলেও\nYour IP: 66.249.64.60


স্বাস্থ্য দিৱস আৰু সাম্প্ৰতিক ৰুগ্ন পৃথিৱী | Assamese article by Anurupa Choudhury\nHomeবিশেষ লেখাস্বাস্থ্য দিৱস আৰু সাম্প্ৰতিক ৰুগ্ন পৃথিৱী | Assamese article by Anurupa Choudhury\nস্বাস্থ্য দিৱস আৰু সাম্প্ৰতিক ৰুগ্ন পৃথিৱী\n'শৰীৰমাদ্যম্ খলু ধৰ্ম সাধনম্ '।কৰ্ম কৰিবলৈ হ'লে শৰীৰো কৰ্মঠ হৈ থাকিব লাগিব। কৰ্মই ধৰ্ম। যিখন দেশৰ নাগৰিক কৰ্মহীন, সেইখন দেশ কেতিয়াও উন্নতিৰ দিশে ধাৱমান হ'ব নোৱাৰে। দেশৰ বাবে,সমাজৰ বাবে কাম কৰি যাবলৈ হ'লে আমাৰ শাৰীৰিক সুস্থতাৰ অতি প্ৰয়োজন। শাৰীৰিক সুস্থতা মানে ইয়াত কায়িক আৰু মানসিক দুয়োটা অৱয়ৱকে সামৰি লোৱা হৈছে।সুস্থ শৰীৰত সুস্থ মন এটা বাস কৰিলেহে এজন মানুহ সম্পূৰ্ণৰূপে সক্ষম হয়; যিজন মানুহৰপৰা সমাজৰো হিত সাধন হয়।\nগান্ধীজীয়ে সেয়ে কৈছিল--"It is health that is real wealth, and not pieces of gold\nand silver.If you have the health, nobody can stop you from achieving all the gold or silver or whatever it is,that you are after".\nকিন্তু তাৰ বিপৰীতে আমি বাস কৰা পৃথিৱীখন দিনকদিনে ৰুগ্ন হৈ গৈ আছে। সকলো জীৱ-জন্তুৰ পৰা প্ৰকৃতিলৈকে বৰ্তমানৰ পৃথিৱীখন ৰুগ্ন। আমাজানৰ যি বৰ্ষাৰণ্যই পৃথিৱীৰ প্ৰায় ২০%অক্সিজেন উপহাৰস্বৰূপে যোগান ধৰিছিল;সেই বৰ্ষাৰণ্যও জীৱশ্ৰেষ্ঠ মানুহৰ লোলুপ দৃষ্টিত পৰিল। মানৱজাতিৰ উন্নয়নৰ নামত প্ৰকৃতিৰ ধ্বংসলীলা চলিল। মানুহৰ জীৱন- ধাৰণৰ মান উন্নত কৰিবলৈ গৈ নিয়ম বহিৰ্ভূতভাৱে যধে-মধে, য'তে ত'তে উদ্যোগ স্থাপন হ'ল। পৰিণতিত বায়ু প্ৰদূষণ, শব্দ প্ৰদূষণ,জল প্ৰদূষণ, খাদ্য-সামগ্ৰীত প্ৰদূষণ আদি দ্ৰুতগতিত বাঢ়ি থাকিল। এফালে মানুহৰ বিলাসী আৰামদায়ক জীৱন এটা আৰম্ভ হ'ল; আনফালে পৃথিৱীৰ প্ৰকৃতিয়ে যন্ত্ৰণাত চটফটাব ধৰিলে।\nসেয়ে বিশ্ব স্বাস্থ্য সংস্থা (WHO)ৰ ১৯৪৮ চনত জেনেভাত অনুষ্ঠিত হোৱা প্ৰথম অধিৱেশনতেই পৃথিৱীৰ সমগ্ৰ মানৱ জাতিৰ স্বাস্থ্য সজাগতা অটুট ৰাখিবলৈ প্ৰতিবছৰৰ ৭ এপ্ৰিল তাৰিখটো 'বিশ্ব স্বাস্থ্য দিৱস' ৰূপে পালন কৰিবলৈ সিদ্ধান্ত গ্ৰহণ কৰা হয়।সেইমৰ্মে ১৯৫০ চনত সমগ্ৰ বিশ্বজুৰি প্ৰথমবাৰৰ বাবে বিশ্ব স্বাস্থ্য দিৱস পালন কৰা হৈছিল। প্ৰতিবছৰে স্বাস্থ্য সম্পৰ্কীয় এটা বিশেষ বিষয় নিৰ্বাচন কৰি এই দিৱস পালন কৰি অহা হৈছে। ১৯৫০চনৰ নিৰ্বাচিত বিষয়টো আছিল 'Know your health services' .এই বছৰৰ (২০২১চন) বিষয়টো হ'ল 'Buildingafairer, healthier world for everyone' .\nস্বাস্থ্য সম্পৰ্কীয় সজাগতা সৃষ্টিৰ সমান্তৰালকৈ পৃথিৱীখন পৰোক্ষভাৱে ৰুগীয়া অৱস্থালৈ গতি কৰি আছে। মানৱজাতিয়ে কেবাবাৰো মহামাৰীৰ সন্মুখীন হ'বলগীয়া হৈছে। পিছে বিজ্ঞানৰ হাতত ধৰি এই মহামাৰীৰ পৰা মানৱজাতিয়ে পৰিত্ৰাণো পাই আহিছে। বিজ্ঞান তথা চিকিৎসা বিজ্ঞানে শীৰ্ষত অৱস্থান কৰি থকাৰ সময়তে শেহতীয়াকৈ ২০১৯ চনৰ শেষৰফালৰপৰা সমগ্ৰ পৃথিৱীৰ মানুহ পুনৰ এক বীজাণুৰ কৱলত বন্দী। এই বীজাণু ইমানেই সংক্ৰমক যে ইয়াক মহামাৰীৰ সলনি অতিমাৰী বুলিহে কোৱা হৈছে। মানুহৰ স্বাস্থ্যৰ প্ৰতি ভাবুকিৰ সৃষ্টি কৰা এই বীজাণু বিধক নাম দিয়া হৈছে 'অতিমাৰী ক'ভিড-১৯'। চিকিৎসা বিজ্ঞানে অহৰহ গৱেষণা কৰি ক'ভিড-১৯ৰ প্ৰতিষেধক উদ্ঘাটন কৰিবলৈ সক্ষম হৈছে যদিও এইয়া এতিয়াও ফলপ্ৰসূ হোৱা নাই।যাৰ ফলত বিগত প্ৰায় ডেৰ বছৰ ধৰি মানৱ জাতি পুনৰ ৰোগৰ কৱলত। পৃথিৱী পুনৰ ৰুগ্ন। আটাইতকৈ চিন্তনীয় বিষয়টো হ'ল যে এই অতিমাৰীয়ে পৃথিৱীৰ মানুহক অকল শাৰীৰিক ভাবেই গ্ৰাস কৰা নাই ; ই মাধমাৰ শোধাইছে অৰ্থনৈতিক, শৈক্ষিক, সামাজিক ক্ষেত্ৰবোৰতো। এতিয়া আমাৰ নতুনকৈ উঠি অহা ছাত্ৰ ছাত্ৰীসকলৰ শাৰীৰিক সুস্থতাৰ যত্নৰ লগতে তেওঁলোকৰ মানসিক স্বাস্থ্যৰ চিকিৎসা, যত্নৰো বহুত প্ৰয়োজন হৈ পৰিছে।অতিমাৰীৰ প্ৰভাৱত সৃষ্ট লকডাউনে সৃষ্টি কৰা আৰ্থিক অনাটন, শাৰীৰিক অসুখ দৃশ্যমান। সকলোৰে প্ৰত্যেক্ষ দৃষ্টিত বোধগম্য। কিন্তু লকডাউনৰ ফলত চলাচল বন্ধ হৈ পৰা আমাৰ ছাত্ৰ -ছাত্ৰীসকলৰ মানসিক জগতখন ? তেওঁলোকৰ বিশৃংখল হৈ পৰা দৈনন্দিন ৰুটিন, শিক্ষা গ্ৰহণত বিজুতি, খেল-ধেমালিৰপৰা নিলগত অৱস্থান, বন্ধু বৰ্গৰ হাঁহি-ধেমালিৰপৰা বিৰত আদি অনেক অস্বাস্থ্যকৰ অৱস্থা। সেয়ে এই ৰুগ্ন পৃথিৱীত শিক্ষক সমাজৰ গধূৰ আৰু সংবেদনশীল দায়িত্ব-----ছাত্ৰ-ছাত্ৰীসকলক শৈক্ষিক পাঠদানৰ উপৰি তেওঁলোকক মনস্তাত্বিকভাৱে বুজি ভৱিষ্যতৰ দিশে আগুৱাই নিয়া। এৰিষ্ট'টলে কোৱা কথাষাৰ--------"Education is the creation of sound mind inasound body"---আজি বাৰুকৈয়ে প্ৰযোজ্য।


ৰং নাসানিবা মোক প্ৰিয়তম - Hourly Times\nApril 17, 2020000 1 min2yrs 93\nমনত পৰিছে বৰকৈ… তোমাৰ বাৰু অলপো লাজ লগা নাছিলনে? বৰ নিলাজ তুমি, সমাজৰ সমুখত মোলৈ চিধাকৈ চই পেলাইছিলা ? মোৰ কিন্তু লাজতে নাক ৰঙা-ক’লা হৈ পৰিছিল ৷ নোৱাবৰ সময়ত মোৰ প্ৰাণসখীক কাণত কাণ লগাই কৈছিলো – মাক কবা মোক অলপ মাহ-হালধীখিনি বেছিকৈ ঘঁহিবলৈ ৷ কাৰণ মই সদায় এজনী নকন্যা হৈ থাকিব বিচাৰো, যাজ্ঞসেনী হৈ থাকিব বিচাৰো, মোৰ বৰ প্ৰিয় মাহ-হালধীৰ গোন্ধ ৷ কব নোৱাৰাৰ মাজেদিয়েই সিদিনা মোক সমীৰে মৰমৰে আবিৰ সানি পেলাইছিল ৷ জীৱনৰ সমস্ত ভাললগাবোৰ যেন মই সিদিনাই উপলব্ধি কৰিছিলো ৷ সিদিনা সমীৰেও মোক কৈছিল, তোমাৰ গাৰ হালধীৰ গোন্ধ কিন্তু বৰ গভীৰ, মোক সদায় দিবা তোমাৰ গালৰ হালধীয়া সপোনৰ সুবাস ৷\nওহো, চাবা এজনী পখিলা হব, সমীৰে কয়- ওহো এটা ধুনীয়া ভোমাৰা হব ৷ কি নাম থবা কোৱা না? ? ইফালে ঘৰত ধৰ ধৰ মাৰ মাৰ ৷ মাতৃত্বই মোক বৰকৈ চিঞৰিছিল ৷ সমীৰে কি কৰিব কি নকৰিব,চঞ্চল হৈ পৰিছিল লগত অলপমান ভয়… হয়তো মোক লৈ…\nকোঠাটোৰ পৰা নবজাত শিশুৰ বিননী ৷ “দেউতা ক’ত আছা তুমি?”\nবিশাল জনসমুদ্ৰৰ মাজৰ কোনোবাখিনিতে দৰৱবোৰ চেদেলি ভেদেলি হৈ পৰি ৰ’ল ৷ নতুন সপোনটোৰ কি থম নাম? বিশৃংখল দৰৱৰ মাজতে তেজৰে লুতুৰি পুতুৰি হোৱা কোনোজনে মোক আৰু আমাৰ নতুন সপোনটোক চায় ৰৈছে ৷\nসিদিনাই যি মচিলো ৰঙা দাগ, জোৰ জুলুমকৈ মচি দিয়ে মোৰ কপালৰ ৰঙা দাগ ৷ হৃদয়খনে বৰকৈ কান্দে ৷ গাৰ মাহ-হালধীৰ গোন্ধবোৰেও সিমানেই কান্দে ৷ আহাচোন আহা প্ৰাণৰ সপোন মোৰ পৰশলৈ আহা, কি বুলি দিওঁ চিনাকি পিতৃৰ…\nআমাৰে মাইনা শুব এ,বাৰীৰে বগৰী ৰুব এ… মাইনা স্কুললৈ গ’ল ৷ মা-হালধীবোৰ মোৰ গাত জীয়াই থাকোঁতেই কপালৰ সেন্দুৰকণ হেৰাই গ’ল ৷ মাইনাক কোনোবাই সুধে- তোমাৰ দেউতা নাই নেকি?\nক্ৰমশঃ তাই মোৰ চকুৰ পতা ক’লা হবলৈ লোৱা কুসিৎ চেহেৰাটোক দেখি কিবা এটা বুজিব পৰা হ’ল ৷ তাইও হয়তো মোক সুধিবলৈ ভয় কৰে, মোৰ সচাকৈয়ে দেউতা নাই ন মা ?\nএতিয়াও কয়,মনৰ কিছুমান মানুহে, মাহ-হালধীবোৰ ঘঁহিবলৈ বাদ দে, নতুনকৈ কাৰোবাৰ লগত মাহ-হালধী ঘঁহ ৷ অন্ততঃ মাইনাই এজন দেউতাৰ নাম পাব, জীৱনটো সুন্দৰ হব তাইৰ ৷ মই কিয় নিজৰ ভালপোৱাক মোৰ মাইনাৰ বাবে কাৰোবাৰ ওচৰত বিক্ৰী কৰিম?মই কিয় সমীৰৰ নামত লোৱা মাহ-হালধীখিনিক অন্যজনৰ নামত বিক্ৰী কৰিম? মই সমীৰক ভাল পাইছিলো ৷ সাতজনমৰ প্ৰতিশ্ৰুতি লৈ বৰমাল্য পিন্ধাইছিলো ৷ মোৰ নিজা স্বাৰ্থপূৰণৰ বাবে কিয় মই মোৰ সমীৰক অন্যজনৰ ওচৰত বিক্ৰী কৰিম ৷ মাইনাক সমীৰৰ অবিহনে ডাঙৰ মানুহ কৰিব পাৰিমটো মই ৷ সমীৰৰ অসুখী মাক জনী মোৰ এতিয়া বহুত সাহস ৷ সাহসজনীক এৰি মই কেনেকৈ কাৰোবাৰ আপোন হওঁ? মই সচাকৈয়ে ঘঁহো মাহ-হালধী, সমীৰে মোক প্ৰথম ভালপোৱাৰ প্ৰস্তাৱ দিয়া দহপৃষ্ঠাযোৰা চিঠিখনৰ প্ৰত্যেকটো আখৰৰ লগত মই বিয়া হওঁ আজিও, সমীৰৰ বাবে মই আজিও সেই নকইনা হৈ থাকিব বিচাৰো ৷ সমীৰ কেৱল মোৰ আৰু মোৰ ভালপোৱা কেৱল সমীৰৰ বাবে … যাজ্ঞসেনী মই শুভ্ৰ ৰঙৰ চাদৰৰে আৱৰি ৰখা মই এগৰাকী বৈধৰ্ব্য নাৰী ৷ মাইনা আজি বৰটো হ’ল, বুজা হ’ল এতিয়া, তাইৰ জন্ম লোৱাৰ সময়তেই দোকানৰ পৰা দৰৱ আনিবলৈ যাওঁতে গাড়ীৰ খুন্দাত তেজাল হোৱা দেউতাকৰ বিষয়ে কোনোবাই সুধিলেও উচিত প্ৰত্যোত্তৰ দিব পৰা হ’ল ৷ মোৰ কোনো সংকা নাই এতিয়া কিন্তু এটা অনুৰোধ থৈ দিলো আপোনালোকলৈ কেতিয়াবা যদি মোৰ অজানীতে সমীৰ আহে মোৰ সমীপে তেতিয়া কিন্তু ৰং সানিবলৈ নিদিব কোনেও কাৰণ মই সমাজৰ বাবে এগৰকী শুভ্ৰ নাৰী, সমীৰৰ নামত এই যাজ্ঞসেনীৰ কেৱল মাহ-হালধী ঘঁহাৰ হে অধিকাৰখিনি মোৰ আছে,কপালত সেন্দুৰ লোৱাৰ দ্বিতীয় অধিকীৰ মোৰ নাই ৷


Rosuvas in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nRosuvas के प्रकार चुनें\nRosuvas 20 Tablet Rosuvas 40 Tablet Rosuvas5Tablet Rosuvas 10 Mg Tablet 15 Nos\nRosuvas D5Mg Tablet 10 S\nRosuvas F5Mg Tablet 10 S\nRosuvas Gold 10 Mg Tablet 10 S\nRosuvas Gold 20 Mg Tablet 10 S\nRosuvas5Mg Tablet 10 S\nRosuvas Cp 20 Mg Tablet 30 S\nRosuvas ৰ মূল্য আৰু পেকৰ চাইজ - Rosuvas Price and Pack Size in Assamese - Rosuvas ar mulya aaru pakor size\nRosuvas 20 Tablet ₹224.0 दवा खरीदें\nRosuvas 40 Tablet ₹348.0 दवा खरीदें\nRosuvas5Tablet ₹94.0 दवा खरीदें\nROSUVAS 10MG TABLET 15Nos ₹168.0 दवा खरीदें\nROSUVAS D 5MG TABLET 10S\nROSUVAS F 5MG TABLET 10S\nROSUVAS GOLD 10MG TABLET 10S\nROSUVAS GOLD 20MG TABLET 10S\nROSUVAS 5MG TABLET 10S\nROSUVAS CP 20MG TABLET 30S\nRosuvas की जानकारी\nRosuvas ৰ লাভ আৰু ব্যৱহাৰসমূহ- Rosuvas Benefits & Uses in Assamese- Rosuvas ar laabh aaru byavaharsamuh\nRosuvas ৰ পালি আৰু সেয়া কেনেদৰে ল'ব- Rosuvas Dosage & How to Take in Assamese - Rosuvas ar paali aaru xeya kenedore lobo\nRosuvas ৰ পাৰ্শ্চক্ৰিয়াসমূহ- Rosuvas Side Effects in Assamese- Rosuvas ar parshwakriyasamuh\nRosuvas সংক্ৰান্ত সতৰ্কতাবাণীসমূহ- Rosuvas Related Warnings in Assamese- Rosuvas xonkranta xatarkatabanisamuh\nঅইন দৰৱৰ সৈতে Rosuvasৰ গুৰুতৰ ক্ৰিয়া-প্ৰতিক্ৰিয়া- Severe Interaction of Rosuvas with Other Drugs in Assamese- Oinor xoite Rosuvas ar gurutor kriya-pratikriya\nRosuvas মতভেদসমূহ- Rosuvas Contraindications in Assamese- Rosuvas nishedhsamuh\nRosuvas ৰ বিষয়ে সততে সোধা প্ৰশ্নসমূহ- Frequently asked Questions about Rosuvas in Assamese- Rosuvas ar bikhoye satate xodha prashnasamuh\nখাদ্য আৰু মদৰ সৈতে Rosuvas ক্ৰিয়া-প্ৰতিক্ৰিয়া- Rosuvas Interactions with Food and Alcohol in Assamese- khadya aaru modor xoite Rosuvas kriya-pratikriya\nRosuvas ৰ লাভ আৰু ব্যৱহাৰসমূহ - Rosuvas Benefits & Uses in Assamese - Rosuvas ar laabh aaru byavaharsamuh\nRosuvas তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nRosuvas ৰ পালি আৰু সেয়া কেনেদৰে ল'ব - Rosuvas Dosage & How to Take in Assamese - Rosuvas ar paali aaru xeya kenedore lobo\nRosuvas-ৰ উপাদানসমূহ - Rosuvas Active Ingredients in Assamese - Rosuvas-ar upadaansamuh\nRosuvas ৰ পাৰ্শ্চক্ৰিয়াসমূহ - Rosuvas Side Effects in Assamese - Rosuvas ar parshwakriyasamuh\nগৱেষণাৰ ভিত্তিত, Rosuvas ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nRosuvas সংক্ৰান্ত সতৰ্কতাবাণীসমূহ - Rosuvas Related Warnings in Assamese - Rosuvas xonkranta xatarkatabanisamuh\nRosuvas-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nRosuvas ৰ গৰ্ভৱতী মহিলাৰ ক্ষেত্ৰত বহুতো ভয়ানক পাৰ্শ্ব-প্ৰতিক্ৰিয়া আছে, গতিকে ইয়াক চিকিতসকৰ পৰামৰ্শ অবিহনে গ্ৰহণ নকৰিব।\nRosuvas-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nRosuvas ৰ বহু কম স্তন্যপায়ী মহিলাৰ ওপৰত পাৰ্শ্ব-প্ৰতিক্ৰিয়া থকা দেখা যায়।\nবৃক্কত Rosuvas কি প্ৰভাৱ দেখা গৈছে?\nবৃক্ক can be affected by Rosuvasৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nযকৃতত Rosuvas কি প্ৰভাৱ দেখা গৈছে?\nRosuvasৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Rosuvas ৰ কি প্ৰভাৱ দেখা গৈছে?\nRosuvasএ হৃদয়ত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Rosuvasৰ গুৰুতৰ ক্ৰিয়া-প্ৰতিক্ৰিয়া - Severe Interaction of Rosuvas with Other Drugs in Assamese - Oinor xoite Rosuvas ar gurutor kriya-pratikriya\nRosuvas তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nRosuvas মতভেদসমূহ - Rosuvas Contraindications in Assamese - Rosuvas nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Rosuvas লোৱা অনুচিত যাতে -\nRosuvas ৰ বিষয়ে সততে সোধা প্ৰশ্নসমূহ - Frequently asked Questions about Rosuvas in Assamese - Rosuvas ar bikhoye satate xodha prashnasamuh\nএই Rosuvas-এ অভ্য়াস বা নিচাৰ সৃষ্টি কৰে নেকি?\nনহয়, Rosuvasয়ে অভ্যাসৰ সৃষ্টি নকৰে।\nRosuvas আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, কিন্তু ডাক্তৰৰ পৰামৰ্শ মতেহে Rosuvas লওক।\nRosuvas য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Rosuvas ক্ৰিয়া-প্ৰতিক্ৰিয়া - Rosuvas Interactions with Food and Alcohol in Assamese - khadya aaru modor xoite Rosuvas kriya-pratikriya\nখাদ্য আৰু Rosuvasৰ ক্ৰিয়া-প্ৰতিক্ৰিয়া\nRosuvas সৈতে লোৱা কেতবোৰ খাদ্যই প্ৰতিক্ৰিয়াত সালসলনি ঘটাব পাৰে। এয়া ডাক্তৰৰ সৈতে আলোচনা কৰি লওক।\nমদ আৰু Rosuvasৰ মাজৰ প্ৰতিক্ৰিয়া\nRosuvas আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nRosuvas ৰ অনুকল্প - Substitutes for Rosuvas in Assamese\nআপুনি বা আপোনাৰ পৰিয়ালৰ কোনোবাই Rosuvas লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Rosuvas ব্যৱহাৰ কৰিছিল নেকি?\nআপুনি কিমান পৰিমাণে Rosuvas সেৱন কৰিছিল?\nআপুনি Rosuvas ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Rosuvas সেৱন কৰে?


Movses-botৰ বৰঙণিসমূহ - অসমীয়া ৱিকিপিডিয়া\nMovses-botৰ বাবে আলোচনা বাৰণ সূচী আপল'ডসমূহ অভিলেখ অপব্যৱহাৰ অভিলেখ\n09:1509:15, 12 March 2012 সালসলনি ইতিহাস +67 অ শ্ৰেণী:ৱিকিপিডিয়া সজ্জা আৰু কাম সাঁচসমূহ  r2.7.2) (ৰবট যোগ দিছে :bg:Категория:Шаблони за оформление\n00:2500:25, 27 February 2012 সালসলনি ইতিহাস +572 অ হলৌ বান্দৰ  r2.6.5) (ৰবট যোগ দিছে :bn, ca, de, en, eo, es, eu, fa, fr, he, hu, it, ja, ka, ko, lbe, mhr, ml, mrj, nl, pl, ru, sv, udm, zh\n07:1707:17, 26 February 2012 সালসলনি ইতিহাস +26 অ শ্ৰেণী:শিক্ষা  r2.6.5) (ৰবট যোগ দিছে :en:Category:Education\n06:4206:42, 26 February 2012 সালসলনি ইতিহাস +31 অ শ্ৰেণী:দৰ্শন  r2.6.5) (ৰবট যোগ দিছে :simple:Category:Philosophy\n06:0706:07, 26 February 2012 সালসলনি ইতিহাস +25 অ শ্ৰেণী:ইণ্টাৰনেট  r2.6.5) (ৰবট যোগ দিছে :en:Category:Internet\n05:3405:34, 26 February 2012 সালসলনি ইতিহাস +33 অ শ্ৰেণী:অপাৰেটিং চিষ্টেম  r2.6.5) (ৰবট যোগ দিছে :en:Category:Operating systems\n20:1720:17, 24 February 2012 সালসলনি ইতিহাস −42 অ শিৱসাগৰ জিলা  r2.6.5) (Robot: Removing as:শিৱসাগৰ জিলা\n00:2200:22, 24 February 2012 সালসলনি ইতিহাস +1,908 অ শ্ৰেণী:Wikipedia protected templates  r2.6.5) (ৰবট যোগ দিছে :ar, arz, ca, dsb, en, eo, fa, fi, fo, fr, gu, hi, hsb, hu, ia, it, ja, jv, km, ko, li, lij, lv, mi, ml, ms, mt, ne, nov, oc, ro, roa-tara, scn, simple, ta, th, tl, tpi, ts, uk, ur, vec, vi, zh, zh-yue\n20:2220:22, 21 February 2012 সালসলনি ইতিহাস +113 অ ৱিকিপিডিয়া:উল্লেখযোগ্যতা  r2.6.5) (ৰবট যোগ দিছে :an:Wikipedia:Criterios d'almesibilidat d'articlos, oc:Wikipèdia:Critèris d'admissibilitat dels articles\n20:0720:07, 21 February 2012 সালসলনি ইতিহাস −4 অ ৱিকিপিডিয়া:উপপৃষ্ঠা  r2.6.5) (ৰবট পৰিবৰ্তন কৰিছে: pl:Pomoc:Podstrona\n19:5319:53, 21 February 2012 সালসলনি ইতিহাস +132 অ ৱিকিপিডিয়া:হট কেট  r2.6.5) (ৰবট যোগ দিছে :af, arc, bjn, kk\n19:4119:41, 21 February 2012 সালসলনি ইতিহাস +43 অ ৱিকিপিডিয়া:WikiProject Council/Guide  r2.6.5) (ৰবট যোগ দিছে :en:Wikipedia:WikiProject Council/Guide\n19:3619:36, 21 February 2012 সালসলনি ইতিহাস −12 অ ৱিকিপিডিয়া:প্ৰবন্ধ কি?  r2.6.5) (ৰবট যোগ দিছে :bjn:Wikipidia:Artikal, simple:Wikipedia:What is an article?\n19:2419:24, 21 February 2012 সালসলনি ইতিহাস +24 অ ৱিকিপিডিয়া:স্বাক্ষৰ  r2.6.5) (ৰবট যোগ দিছে :en:Wikipedia:Signatures পৰিবৰ্তন কৰিছে: pl:Pomoc:Podpis wikipedysty\n19:0619:06, 21 February 2012 সালসলনি ইতিহাস +38 অ ৱিকিপিডিয়া:ৱিকিপ্ৰকল্প সদন  r2.6.5) (ৰবট যোগ দিছে :en:Wikipedia:WikiProject Council\n18:4318:43, 21 February 2012 সালসলনি ইতিহাস +36 অ ৱিকিপিডিয়া:Banners and buttons  r2.6.5) (ৰবট যোগ দিছে :en:Wikipedia:Banners and buttons\n18:3518:35, 21 February 2012 সালসলনি ইতিহাস +48 অ ৱিকিপিডিয়া:ৱিকিপ্ৰকল্প  r2.6.5) (ৰবট যোগ দিছে :az:Vikipediya:Layihələr, en:Wikipedia:WikiProject\n16:4416:44, 21 February 2012 সালসলনি ইতিহাস +71 অ ৱিকিপিডিয়া:সকলো বিধি উপেক্ষা কৰক  r2.6.5) (ৰবট যোগ দিছে :hy:Վիքիփեդիա:Անտեսեք բոլոր կանոնները\n16:3316:33, 21 February 2012 সালসলনি ইতিহাস +120 অ ৱিকিপিডিয়া:দ্ব্যৰ্থতা দূৰীকৰণ  r2.6.5) (ৰবট যোগ দিছে :hy:Վիքիփեդիա:Բազմիմաստության փարատում, simple:Wikipedia:Disambiguation\n16:1616:16, 21 February 2012 সালসলনি ইতিহাস +52 অ ৱিকিপিডিয়া:অসাৱধানতা  r2.6.5) (ৰবট যোগ দিছে :hy:Վիքիփեդիա:Համարձակ եղեք\n16:0116:01, 21 February 2012 সালসলনি ইতিহাস +176 অ ৱিকিপিডিয়া:বিলোপন নীতি  r2.6.5) (ৰবট যোগ দিছে :arz, hy, mr পৰিবৰ্তন কৰিছে: id\n15:5315:53, 21 February 2012 সালসলনি ইতিহাস +134 অ ৱিকিপিডিয়া:সম্পাদনা দ্বন্দ্ব  r2.6.5) (ৰবট যোগ দিছে :hy:Վիքիփեդիա:ՎիքիՆախագիծ Ուղեգիծ/Հաքաթոն/Վիքիփեդիա:Խմբագրման պատերազմ\n15:4415:44, 21 February 2012 সালসলনি ইতিহাস +147 অ ৱিকিপিডিয়া:ব্যক্তিগত আক্ৰমণ নকৰিব  r2.6.5) (ৰবট যোগ দিছে :hy:Վիքիփեդիա:ՎիքիՆախագիծ Ուղեգիծ/Հաքաթոն/Վիքիփեդիա:Ոչ մի անձնական վիրավորանք\n14:4714:47, 21 February 2012 সালসলনি ইতিহাস +1,633 অ ৱিকিপিডিয়া:ইণ্টাৰনেট ৰিলে চাট  r2.6.5) (ৰবট যোগ দিছে :af, als, ar, az, be-x-old, bg, bs, ca, cs, da, de, el, en, es, eu, fa, fi, fr, gl, he, hi, hr, hu, id, it, ja, ko, ksh, ms, nds, nds-nl, nl, nn, no, pl, pt, ro, roa-tara, ru, simple, sk, sl, sq, sr, su, s...\n14:3514:35, 21 February 2012 সালসলনি ইতিহাস +52 অ ৱিকিপিডিয়া:চমুপথ  r2.6.5) (ৰবট যোগ দিছে :bs:Wikipedia:Prečica, en:Wikipedia:Shortcut\n14:2314:23, 21 February 2012 সালসলনি ইতিহাস +3 অ ইউৰেছিয়া  r2.6.5) (ৰবট পৰিবৰ্তন কৰিছে: ta:ஐரோவாசியா\n13:3213:32, 21 February 2012 সালসলনি ইতিহাস +1,779 অ ৱিকিপিডিয়া:কপিৰাইট  r2.6.5) (ৰবট যোগ দিছে :als, arz, be, bn, bo, bs, ca, ceb, el, en, eo, ff, fiu-vro, gl, ka, kk, kl, ku, lij, lmo, lt, lv, mg, mi, ml, mr, my, ne, new, roa-tara, scn, si, sq, tet, tg, tl, tpi, vec, vo, wuu, zh-min-nan\n21:2321:23, 15 February 2012 সালসলনি ইতিহাস +33 অ ৱিকিপিডিয়া:প্ৰশাসকবৃন্দ  r2.6.7) (ৰবট যোগ দিছে :ay:Wikipidiya:Bibliotecarios\n16:5316:53, 13 November 2011 সালসলনি ইতিহাস 0 অ ৱিকিপিডিয়া:ৰচনাশৈলীৰ হাতপুথি  Robot: Formatting ISBN\n16:5316:53, 13 November 2011 সালসলনি ইতিহাস −1 অ ব্ৰজনাথ শৰ্মা  Robot: Formatting ISBN\n16:5316:53, 13 November 2011 সালসলনি ইতিহাস −3 অ এনিমেছন  Robot: Formatting ISBN\n16:5316:53, 13 November 2011 সালসলনি ইতিহাস −1 অ চলচ্চিত্ৰ  Robot: Formatting ISBN\n21:0221:02,6September 2011 সালসলনি ইতিহাস +28 অ ৰবীন্দ্ৰনাথ ঠাকুৰ  r2.6.2) (ৰবট যোগ দিছে :ilo:Rabindranath Tagore\n11:4511:45,4September 2011 সালসলনি ইতিহাস +35 অ সাৰ্বভৌম ৰাষ্ট্ৰসমূহৰ তালিকা  r2.6.2) (ৰবট যোগ দিছে :li:Lies van continente en lenj\n07:3607:36, 31 August 2011 সালসলনি ইতিহাস +23 অ অসমীয়া ভাষা  r2.6.2) (ৰবট যোগ দিছে :hif:Assamese bhasa\n10:0110:01, 30 August 2011 সালসলনি ইতিহাস +6 অ অম্লজান  r2.6.2) (ৰবট পৰিবৰ্তন কৰিছে: mr:प्राणवायू\n20:4920:49, 29 August 2011 সালসলনি ইতিহাস +23 অ সদস্য:Anshuman.jrt/শিলচৰ  r2.6.2) (ৰবট যোগ দিছে :gu:સિલચર\n19:5619:56, 29 August 2011 সালসলনি ইতিহাস +6 অ অামেৰিকা যুক্তৰাষ্ট্ৰ  r2.6.2) (ৰবট পৰিবৰ্তন কৰিছে: ckb:ویلایەتە یەکگرتووەکان\n11:3311:33, 19 August 2011 সালসলনি ইতিহাস +14 অ অম্লজান  r2.6.2) (ৰবট যোগ দিছে :so:Oxygen\n04:3504:35,4August 2011 সালসলনি ইতিহাস +23 অ আমেৰিকা (মহাদেশ)  r2.6.2) (ৰবট যোগ দিছে :mrj:Америка\n00:2000:20, 31 July 2011 সালসলনি ইতিহাস +41 অ পদাৰ্থ বিজ্ঞান  r2.6.2) (ৰবট যোগ দিছে :sn:Mashandiro eZvinhu Zvisingararami\n20:4020:40, 27 July 2011 সালসলনি ইতিহাস +3 অ ইন্টাৰনেট  r2.6.2) (ৰবট পৰিবৰ্তন কৰিছে: sa:अन्तरजालम्\n10:0110:01, 23 July 2011 সালসলনি ইতিহাস +3 অ গণিত  r2.6.2) (ৰবট পৰিবৰ্তন কৰিছে: pa:ਹਿਸਾਬ\n01:4901:49, 17 July 2011 সালসলনি ইতিহাস +18 অ সূৰ্য  r2.6.2) (ৰবট যোগ দিছে :xmf:ბჟა\n01:3201:32, 16 July 2011 সালসলনি ইতিহাস +24 অ কুৰৌ  r2.6.2) (ৰবট যোগ দিছে :xmf:კუროვ\n23:2123:21, 15 July 2011 সালসলনি ইতিহাস +3 অ আইজাক নিউটন  r2.6.2) (ৰবট পৰিবৰ্তন কৰিছে: sa:ऐसाक् न्यूटन्\n14:4614:46, 15 July 2011 সালসলনি ইতিহাস +27 অ ইউৰোপ  r2.6.2) (ৰবট যোগ দিছে :xmf:ევროპა\n06:2006:20, 22 June 2011 সালসলনি ইতিহাস +8 অ ভূগোল  r2.6.2) (robot Modifying: tpi:Save long giraun\n01:3501:35, 15 June 2011 সালসলনি ইতিহাস +14 অ চাহ  r2.6.2) (robot Adding: ps:چای\n19:2119:21, 10 June 2011 সালসলনি ইতিহাস +29 অ বিজ্ঞান  r2.6.2) (robot Adding: or:ବିଜ୍ଞାନ\nMovses-bot: উপপৃষ্ঠা · সদস্যৰ অধিকাৰ · সম্পাদনাৰ সংখ্যা · প্ৰবন্ধৰ সৃষ্টি · গোলকীয় বৰঙনি · এচ.ইউ.এল॰ তথ্য / একাউন্ট\n"https://as.wikipedia.org/wiki/বিশেষ:বৰঙনিসমূহ/Movses-bot"ৰ পৰা অনা হৈছে


Niketan Class 8 Assamese Chapter5মাতৃ পূজাত মােমাই বলি » Dev Library\nNiketan Class 8 Assamese Chapter5মাতৃ পূজাত মােমাই বলি\nNiketan Class 8 Assamese Chapter5মাতৃ পূজাত মােমাই বলি is the answer to each chapter is provided in the list so that you can easily browse throughout different chapters Shankardev Shishu Niketan Class 8 Assamese Chapter5মাতৃ পূজাত মােমাই বলি and select need one.\nAlso, you can read the Assam Board book online in these sections Solutions by Expert Teachers as per SCERT (CBSE) Book guidelines. These solutions are part of Shankardev Sishu Niketan All Subject Solutions. Here we have given Assam Board Shankardev Vidya Niketan Class 8 Assamese Chapter5মাতৃ পূজাত মােমাই বলি Solutions for All Subjects, You can practice these here…\nমাতৃ পূজাত মােমাই বলি\nপ্ৰশ্ন ১: তলৰ প্রশ্নবােৰৰ চমু উত্তৰ দিয়া –\n( ক ) লাচিত বৰফুকন কোন আছিল ?\nউত্তৰঃ লাচিত বৰফুকন প্রখ্যাত মােমাই তামুলী বৰবৰুৱাৰ পুত্র । শৰাইঘাটৰ যুদ্ধৰ সময়ত তেওঁ আহােমৰ সেনাপতি আছিল ।\n( খ ) গড় নির্মাণৰ কাম চাবলৈ আহি লাচিত বৰফুকনে কৰ্মীসকলক কি অবস্থাত দেখিছিল ?\nউত্তৰঃ কর্মীসকলক শুই থকা অৱস্থাত দেখিছিল ।\n( গ ) গড় নির্মাণৰ দায়িত্বভাৰ লাচিত বৰফুকনে কাৰ ওপৰত দিছিল ?\nউত্তৰঃ মােমায়েকৰ ওপৰত দিছিল ।\n( ঘ ) “ মােগলৰ সেনাপতি ৰাজপুত বীৰ ” —এই ৰাজপুত বীৰজন কোন আছিল ?\nউত্তৰঃ অম্বৰৰ অধিপতি ৰামসিংহ ।\n( ঙ ) মােমায়েকক হত্যা কৰাৰ পিছত কর্মীসকলে কি কৰিছিল ?\nউত্তৰঃ ভয়ত বিতত হৈ পুনৰ লৰালৰিকৈ গড় নির্মাণৰ কামত লাগিছিল।\nপ্রশ্ন ২: পাঠটিৰ মাজেৰে লাচিত বৰফুকনৰ দেশপ্রেম কিদৰে প্ৰকাশ পাইছে — তােমাৰ নিজৰ ভাষাত লিখা ।\nউত্তৰঃ লাচিত বৰফুকনৰ দেশপ্রেম অতুলনীয় । দেশৰ প্ৰতি থকা তেওঁৰ দায়িত্ব আৰু কৰ্তব্যৰ কথা তেওঁ ভালদৰে বুজি পাইছিল । সেইবাবেই তেওঁ ৰাতি গড়ৰ কাম চাবলৈ আহিছিল । মােগলৰ হাতৰ পৰা দেশ মাতৃক ৰক্ষা কৰাৰ উদ্দেশ্যে তেওঁ ৰাতিৰ ভিতৰতে গড় এটা নির্মাণৰ দায়িত্ব দিছিল নিজৰ মােমায়েকৰ ওপৰত । মােমায়েকে কামৰ গুৰুত্ব নুবুজি কর্তব্যক অৱহেলা কৰি গড়ৰ কাম সম্পূর্ণ নকৰাকৈ বিশ্রাম লােৱা বাবে তেওঁ মােমায়েকক কাটি দুডােখৰ কৰিছে । দেশ সেৱাত স্বার্থবা আৱেগৰ স্থান নাই । মােমায়েক তেওঁৰ আপােন হ’লেও , পূজনীয় হ’লেও জন্মভূমিতকৈ আপােন বা পূজনীয় নহয় । সেয়ে দেশ জননীৰ পূজাত কর্তব্যক অৱহেলা কৰা মােমায়েকক তেওঁ বলি দিছে । দেশপ্রেমৰ এনে দৃষ্টান্ত ইতিহাসত বিৰল ।\nমােমায়েকক বধ কৰি উঠি দেশৰ প্রতি কর্তব্য বিমুখ হ’লে তেওঁলােকৰ একেই শাস্তি হ’ব বুলি গড় নির্মাণত নিয়ােজিত কর্মীসকলক তেওঁ সাৱধান বাণী শুনাইছে । কর্মীবােৰে ভয়তে পুনৰ লৰালৰিকৈ কামত ধৰাত তেওঁ সুখী হৈছে । নিজ নিজ শক্তিত বিশ্বাস ৰাখি , সকলাে সামর্থ্য নিয়ােজিত কৰিলে গড় নিশ্চয় নির্মাণ হ’বই আৰু তেতিয়া জন্মভূমিকো ৰক্ষা কৰিব পৰা যাব বুলি কৈ কর্মীবােৰক তেওঁ উৎসাহ যােগাইছে । প্রয়ােজনত বুকুৰ তেজেৰে জননীৰ চৰণ ধুৱাবলৈ তেওঁ সকলােকে আহ্বান জনাইছে ।\nলাচিতৰ মনত জন্মভূমি স্বৰ্গতকৈও শ্রেষ্ঠ । এই দেশৰ বুকুত তেওঁ মােগলক কেতিয়াও বিজয়ৰ গৌৰৱ – ধজা উৰুৱাব নিদিয়ে । দেশৰ বাবে হেংদান ল’বলৈ পাই তেওঁ অতিশয় আনন্দিত । অসমা – নিৰুপমা জননীৰ কোলাত জন্ম ধৰি তেওঁ নিজকে ভাগ্যৱান বুলি ভাবিছে আৰু পুনৰ জনম হ’লে ইয়াতেই জন্ম লাভ কৰাৰ হাবিয়াস – কৰিছে।\nওপৰোক্ত কথাবােৰৰ মাজেৰে লাচিত বৰফুকনৰ দেশপ্রেম সুন্দৰভাবে প্রকাশ পাইছে ।\nপ্রশ্ন ৩: লাচিত বৰফুকনে মােমায়েকক কিয় হত্যা কৰিছিল ? মােমায়েকক বধ কৰাৰ পিছত কর্মীসকল পুনৰ কামত উঠি – পৰি লগাত লাচিত বৰফুকনৰ মনত উদয় হােৱা ভাৱৰাশি বহলাই লিখা ।\nউত্তৰঃ কর্তব্যত অৱহেলা কৰাৰ কাৰণে লাচিত বৰফুকনে মােমায়েকক হত্যা কৰিছিল ।\nমােমায়েকক বধ কৰাৰ পিছত কর্মীসকল পুনৰ কামত উঠি – পৰি লগাত লাচিত বৰফুকনৰ মনত আশাৰ সঞ্চাৰ হৈছে । কর্মীসকলে নিজ নিজ শক্তি বিশ্বাস ৰাখি সকলাে সামর্থ্য নিয়ােজিত কৰি কাম কৰিলে ৰাতিৰ ভিতৰতে গড় নির্মাণ হৈ উঠিব বুলি তেওঁৰ বিশ্বাস হৈছে । আৰু সেয়া হৈ উঠিলে মােগলেও তেওঁৰ জন্মভূমিক পদানত কৰিব নােৱাৰে । জন্মভূমিৰ আহ্বান পাই দেহৰ মমতা ত্যাগ কৰি , ক্ষুদ্র স্বার্থ মলিনতা পৰিহাৰ কৰি তেওঁলােক সকলাে ৰণক্ষেত্ৰলৈ ওলাই আহিছে । ৰণক্ষেত্ৰত বিশ্ৰামৰ সময় নাই । শত্ৰুক পৰাভূত কৰি মাতৃভূমিৰ স্বাধীনতা অক্ষুন্ন ৰাখিবই লাগিব । বুকুৰ তেজেৰে জননীৰ চৰণ ধুৱাবলৈ তেওঁ প্রস্তুত। জননী পূজাৰ এনেকুৱা মাহেন্দ্র ক্ষণ সকলােৰে ভাগ্যত নিমিলে ।\nকর্মীসকলে জয়ধবনি দিয়াত তেওঁৰ উচ্ছাহ আৰু বাঢ়িছে । ক্ষন্তেকতে গড় নির্মাণ হ’ব আৰু যুদ্ধত তেওঁ জয়ী হ’বই । মােগল সেনাপতি ৰামসিংহৰ তেওঁ দর্প চূর্ণ কৰিব । মাত্র তেওঁক লাগে ভগৱানৰ আশীর্বাদ।নন্দন কাননতকৈও সুন্দৰ , স্বৰ্গতকৈও শ্রেষ্ঠ তেওঁৰ জন্মভূমি।মহাভাগ্যৰ বলতহে তেওঁ জন্মভূমিৰ বাবে হেংদান তুলি ল’ব পাৰিছে । অতি আপােন অসমা নিৰূপমা জননীৰ কোলাতে যেন তেওঁৰ পুনৰ জনম কর্মীসকল পুনৰ কামত উঠি – পৰি লগাত এনেকুৱা ধৰণৰ ভাবধাৰা লাচিত বৰফুকনৰ মনত উদয় হৈছিল ।\nপ্রশ্ন ৪: শৰাইঘাটৰ ৰণ কেতিয়া আৰু কাৰ কাৰ মাজত হৈছিল ?\nউত্তৰঃ ১৬৭১ খ্রীষ্টাব্দত আহােম আৰু মােগলৰ মাজত শৰাইঘাটৰ ৰণ হৈছিল ।\nপ্ৰশ্ন ৫: ব্যাখ্যা কৰা –\n( ক ) বিজাতীয় মােগলৰ গর্বিত নিচান — দিবা নেকি উৰুৱাব জননীৰ স্বাধীন শিৰত ?\nউত্তৰঃ বিজাতীয় মােগলৰ __স্বাধীন শিৰত । বাক্যটি সাহিত্যাচার্য অতুল চন্দ্ৰ হাজৰিকাদেৱে ৰচনা আৰু আমাৰ পাঠ্যপুথিত অন্তর্ভুক্ত “ মাতৃপুজাত মােমাই বলি ” নামৰ পাঠটিৰ পৰা উদ্ধৃত কৰা হৈছে ।\nএই বাক্যটিৰ জৰিয়তে লাচিত বৰফুকনে কর্তব্যক অৱহেলা কৰি বিশ্রাম লােৱা মােমায়েকক দেশ মাতৃৰ সম্ভাব্য বিপদ সম্পর্কে সকিয়াই দিছে ।\nৰাতিৰ ভিতৰতে গড় এটি নির্মাণ কৰাৰ বাবে লাচিত বৰফুকনে মােমায়েকক যি দায়িত্ব দিছিল , মােমায়েকে তাৰ গুৰুত্ব বুজি পােৱা নাছিল । সেয়ে গড়ৰ কাম আধা নৌহওঁতেই তেওঁ বিশ্রাম লৈছিল । কর্মীবােৰেও শুই পৰিছিল । ৰাতি গড়ৰ কাম চাবলৈ আহি গােটেই পৰিস্থিতিটো দেখি গড়ৰ কামৰ বিষয়ে লাচিতে মােমায়েকক প্রশ্ন কৰাত মােমায়েকে কর্মীবােৰে কাম কৰি ভাগৰি পৰি বিশ্রাম লােৱা বুলি কৈছিল।মােমায়েকৰ কথাত লাচিতৰ ভীষণ খং উঠিছিল । যুঁজাৰুৰ আৰু কিহৰ বিশ্রাম ? ৰাতিৰ ভিতৰত গড় নির্মাণ নহ’লে পৰিণাম ভয়াবহ হ’ব । মােগালক ভেটিব পৰা নাযাব আৰু দেশৰ স্বাধীনতা ৰক্ষা কৰা টান হ’ব । শিৰাই শিৰাই দেশপ্ৰেমৰ তেজ বৈ থকা লাচিত বৰফুকনে সেইটো কেতিয়াও হ’ব নিদিয়ে । সেয়েহে খং আৰু বিদ্রুপেৰে মােমায়েকক লাচিতে প্রশ্ন কৰিছিল ‘ বিজাতীয় মােগলৰ গর্বিত নিচান দিবা জানাে উৰুৱাব জননীৰ স্বাধীন শিৰত ? ’ বুলি ।\n( খ ) পূজনীয় তুমি , কিন্তু তাতো কৰি শতগুণে পূজনীয় মাতৃভূমি চেনেহী আই ।\nউত্তৰঃ পূজনীয় তুমি , কিন্তু ____ মাতৃভূমি চেনেহী আই ।\nবাক্যটি সাহিত্যাচার্য অতুল চন্দ্ৰ হাজৰিকাদেৱে ৰচনা কৰা আৰু আমাৰ পাঠ্যপুথিৰ অন্তর্ভুক্ত “ মাতৃপূজাত মােমাই বলি ” নামৰ পাঠটিৰ পৰা তুলি দিয়া হৈছে ।\nবাক্যটিৰ মাজেৰে লাচিত বৰফুকনৰ দেশ মাতৃৰ প্ৰতি থকা শ্রদ্ধা – ভক্তি সুন্দৰভাবে প্রকাশ পাইছে ।\nজন্মভূমিক মােগলৰ হাতৰ পৰা ৰক্ষা কৰাৰ উদ্দেশ্য লাচিত বৰফুকনে মােমায়েক গড় নির্মাণৰ যি গুৰু দায়িত্ব দিছিল , সেই দায়িত্ব আৰু কৰ্তব্যক অৱহেলা কৰি তেওঁ মহাপাপ কৰিছে । এই পাপৰ কোনাে ক্ষমা নাই । মােমায়েক হিচাপে তেওঁ লাচিতৰ পূজনীয় , শ্রদ্ধাৰ পাত্র । কিন্তু মােমায়েতকৈ মাতৃভূমি চেনেহী অসম লাচিতৰ শতগুণে পূজনীয় । মােমায়েকে যিহেতু তেনেকুৱা পূজনীয় জন্মভূমিৰ কৰ্তবক অৱহেলা কৰি মহাপাপ কৰিছে , সেই মহাপাপৰ শাস্তি তেওঁ ভূগিবই লাগিব ।\n( গ ) চোৱা সৌ মানসৰ পবিত্ৰ বেদত ঢিমিক ঢামক জ্বলে আশাৰ প্রদীপ।\nউত্তৰঃ চোৱা সৌ মানসৰ ____ জ্বলে আশাৰ প্রদীপ ।\nবাক্যটি সাহিত্যাচার্য অতুল চন্দ্ৰ হাজৰিকাদেৱে ৰচনা আৰু আমাৰ পাঠ্যপুথিত সন্নিবিষ্ট “ মাতৃপূজাত মােমাই বলি ” নামৰ পাঠটিৰ পৰা উদ্ধৃত কৰা হৈছে ।\nকর্মীসকলে পুনৰ গড় নির্মাণ কৰিবলৈ ধৰাত লাচিত বৰফুকনৰ মনত যি আশাৰ সঞ্চাৰ হৈছিল , তাকে উক্ত কথাফাকিৰ মাজেৰে প্ৰকাশ পাইছে।\nলাচিত বৰফুকনে মােমায়েকক বধ কৰাৰ পিছত কর্মীবােৰে নতুন উদ্যমেৰে গড় নির্মাণৰ কামত লাগিছিল । গড়ৰ কাম তেতিয়ালৈ বহুখিনি বাকী থাকিলেও কর্মীবােৰৰ উৎসাহ দেখি লাচিত বৰফুকনৰ\nমনত আশাৰ সঞ্চাৰ হৈছিল । তেওঁ বুজি পাইছিল , কর্মীসকলে নিজ নিজ শক্তি বিশ্বাস ৰাখি সকলাে সামর্থ্য নিয়ােজিত কৰি কাম কৰিলে ৰাতিৰ ভিতৰতে গড়ৰ কাম সম্পূর্ণ হ’বই । গড় সম্পূর্ণ নির্মাণ হলে মােগলক ভেটিব পৰা যাব আৰু মােগলে সহজে সােণৰ অসম ৰাজ্য পদানত কৰিব নােৱাৰিব । গতিকে কর্মীসকলে নিশাত ভােগাৰ প্ৰয়ােজন নাই । মনৰ মাজত এতিয়াও ঢিমিক ঢামাক আশাৰ প্রদীপ জ্বলি আছে । অলপ কষ্ট কৰি , অলপ ত্যাগ স্বীকাৰ কৰি তাত তেল – শলিতা দিলে সি দপকৈ জ্বলি উঠি দেশ মাতৃৰ মুখ উজ্বলাই তুলিব ।\nপ্রশ্ন ৬: পাঠটিৰ কথাখিনি সহজ ভাষাত চমুকৈ লিখা।\nউত্তৰঃ ১৬৭১ খ্রীষ্টাব্দত আহােম ৰজা চক্ৰধ্বজ সিংহৰ দিনত ৰাজপুত বীৰ ৰামসিংহৰ নেতৃত্বত মােগলে অসম আক্ৰমণ কৰিবলৈ আহিছিল । মােগলক ভেটিবলৈ আহােম সেনাপতি লাচিত বৰফুকনে আমিন গাঁৱৰ ওচৰত ৰাতিৰ ভিতৰত এটি গড় নির্মাণ কৰিবলৈ নিজৰ মােমায়েকৰ ওপৰত দায়িত্ব দিছিল । মােমায়েকে কামটোৰ গুৰুত্ব আৰু নিজৰ দায়িত্বৰ কথা নুবুজি গড় নির্মাণৰ আধা নৌহওঁতেই বিশ্রাম লৈছিল । কর্মীবােৰেও শুই পৰিছিল । ৰাতি গড়ৰ কাম চাবলৈ আহি গােটেই পৰিস্থিতিটো দেখা পাই লাচিত বৰফুকনে খঙত জ্বলি – পকি উঠে আৰু কৰ্তবক অৱহেলা কৰা বাবে ‘ দেশতকৈ মােমাই ডাঙৰ নহয় বুলি মােমায়েকক কাটি দুডােখৰ কৰে। লাচিতৰ এই ৰূপ দেখি কৰ্মীসকলে ভয়ত দুগুণ উৎসাহেৰে কামত লাগিল । কৰ্মীসকলৰ কাম কৰাৰ উদ্যম দেখি তেওঁ আনন্দিত হল ।\nপ্রশ্ন ৭: অতুল চন্দ্ৰ হাজৰিকাৰ দুখন নাটকৰ নাম লিখা ।\nউত্তৰঃ টিকেন্দ্রজিত আৰু কুৰুক্ষেত্র ।\nপ্রশ্ন ৮: চমুটোকা লিখা —\n( ক ) লাচিত বৰফুকন ।\nউত্তৰঃ লাচিত বৰফুকন উজনি অসমৰ প্ৰথম বৰবৰুৱা আৰু প্রতাপ সিংহৰ ৰাজত্ব কালৰ আহােমৰ মুখ্য সেনাপতি মােমাই তামুলী বৰবৰুৱাৰ পুত্র । ১৬১২ খৃষ্টাব্দত লাচিত বৰফুকনৰ জন্ম হৈছিল । ৰাজনীতিৰ পথাৰত তেওঁৰ প্রথম প্রৱেশ ঘটে আহােম স্বৰ্গদেৱৰ ‘ চোলাধৰা বৰুৱা ’ হিচাপে । এই পদবীটো আছিল ব্যক্তিগত সচিবৰ সমকক্ষ । ইয়াৰ পাছত তেওঁ ‘ ঘোঁৰা বৰুৱা আৰু ‘ দোলাকাষৰীয়া বৰুৱাৰ দায়িত্ব পালন কৰে । লাচিতক আহােম সৈন্যৰ সেনাপতি পাতে স্বৰ্গদেৱ চক্ৰধ্বজ সিংহই । মােগলৰ অধীনৰ পৰা গুৱাহাটীক মুক্ত কৰাৰ বাবে স্বৰ্গদেৱে লাচিত বৰফুকনৰ ওপৰত দায়িত্ব অর্পণ কৰিছিল । সেনাপতিৰ দায়িত্ব লৈ তেওঁ ১৬৬৭ চনৰ গ্ৰীষ্ম কালৰ ভিত্ৰত আহােম সৈন্যদল মােগলৰ বিৰুদ্ধে যুঁজাৰ বাবে সাজু কৰি তােলে ।\nঅম্বৰৰ অধিপতি ৰাজপুত বীৰ ৰামসিংহৰ নেতৃত্বত অহা মােগল সৈন্যদল আহােম সৈন্যদলতকৈ যথেষ্ট শক্তিশালী আছিল । তথাপি ১৬৭১ চনত হােৱা শৰাইঘাটৰ যুদ্ধত লাচিত বৰফুকনে নৰীয়া গাৰেই আহােম সৈন্যদলক নেতৃত্ব দি মােগালক শোচনীয়ভাবে পৰাস্ত কৰি মােগলৰ হাতৰ পৰা গুৱাহাটী উদ্ধাৰ কৰে । শৰাইঘাটৰ যুদ্ধৰ প্ৰায় এবছৰ পিছত লাচিত বৰফুকনৰ মৃত্যু হয় । ১৬৭২ খ্রীঃত স্বৰ্গদেও উদয়াদিত্য সিংহই যােৰহাটৰ পৰা ১৬ কিলােমিটাৰ আতৰৰ হােলােঙাপাৰত লাচিত ময়দান ’ নির্মাণ কৰে । শৰাইঘাটৰ যুদ্ধৰ সময়তে নির্দিষ্ট সময়ত গড়ৰ কাম সম্পূর্ণ কৰিব নােৱাৰা বাবে লাচিত বৰফুকনে নিজৰ মােমায়েকক‘ দেশতকৈ মােমাই ডাঙৰ নহয় বুলি কাটি দুছােৱা কৰা বুলি বুৰঞ্জীত উল্লেখ আছে । সেই গড়টোক আজিও মােমাই কটা গড় বুলি জনা যায় ।\n( খ ) ৰামসিংহ ।\nউত্তৰঃ ৰামসিংহ মির্জা ৰাজা জয় সিংহৰ জ্যেষ্ঠ পুত্র আৰু অম্বৰৰ ( বর্তমান জয়পুৰ পৌৰনিগমৰ অংশ ) শাসন কর্তা আছিল । ১৬৬৭ খ্রীঃত সম্রাট ঔৰংগজেৱে ৰাম সিংহক সেনাপতি পাতি অসম আক্ৰমণ কৰিবলৈ পঠায় । আহােমৰ তুলনাত ৰাম সিংহৰ সেনা বাহিনী আছিল অতি বিশাল । প্রথম অৱস্থাত ৰাম সিংহই মানাহ নদীৰ পশ্চিমৰ পৰা\nগুৱাহাটীলৈকে আহােমক খেদি গুৱাহাটী দখল কৰে । স্থলযুদ্ধত ৰাম সিংহৰ বিশাল সেনা বাহিনীৰ ওচৰত আহােম সৈন্য তিষ্ঠিব পৰা নাছিল। কিন্তু শৰাইঘাটত ব্ৰহ্মপুত্ৰৰ বুকুত হােৱা নৌযুদ্ধত ৰাম সিংহই শােচনীয়ভাৱে পৰাজিত হৈ ঘূৰি যাব লগা হয় । আহােম সৈন্যই ৰামসিংহক মানাহ নদীৰ পশ্চিম সীমালৈকে খেদি যায় ।\n( গ ) শৰাইঘাটৰ যুদ্ধ ।\nউত্তৰঃ ১৬৭১ খ্রীঃত মােগল আৰু আহােমৰ মাজত শৰাইঘাটৰ যুদ্ধ হৈছিল । মােগল সেনাপতি আছিল ৰাজপুত বীৰ ৰামসিংহ আৰু আহােমৰ সেনাপতি আছিল লাচিত বৰফুকন । শৰাইঘাটৰ মুল যুদ্ধখনৰ আগে আগে আৰু দুখনমান যুদ্ধ হৈছিল । ইতিমধ্যে আলাবৈৰ যুদ্ধত যথেষ্ট ক্ষতিগ্রস্থ হােৱা আহােম সৈন্যদল হতাশাত ভুগিছিল । লাচিতকে ধৰি উচ্চ পদস্থ বিষয়া অসুখত পৰিছিল । মিৰি সন্দিকৈৰ পুত্ৰ নৰা ৰজাই সৈন্য বাহিনী চোৱা – চিতা কৰিছিল । এই সৰু সৰু যুদ্ধবােৰত মােগলৰ বহু ক্ষতি হলেও সিহঁতে নাৱেৰে আগবাঢ়ি গৈ আন্ধাৰুবালিৰ ওচৰ পাইছিল । নৰীয়া – পাটীৰ পৰাই লাচিতে আৰু লগতে ল’ৰা ৰজাই সৈন্যসকলক উৎসাহিত কৰাৰ কাৰণে বাতৰি পঠিয়াইছিল যদিও ই বিশেষ কাম দিয়া নাছিল । অৱশেষত মােগল সৈন্যই আন্ধাৰুবালিত নামিবৰ উপক্ৰম হােৱা দেখি লাচিতে আৰু চাই থাকিব নোৱাৰিলে । তেওঁ সাতখন যুদ্ধ – নাওঁ তেওঁৰ বাবে আনিবলৈ আদেশ দি খৰঙীৰ নদাইৰ সহায়ত নৰীয়া গাৰেই তাৰে এখনত উঠি মােগল সৈন্যক খেদি গ’ল । সেনাপতি লাচিত বৰফুকনক নৰীয়া শৰীৰেৰে যুদ্ধক্ষেত্ৰত নমা দেখি আহােম সৈন্যদল উৎসাহিত হ’ল আৰু প্রাণপণে যুদ্ধ ৰাত লাগিল । শৰাইঘাটত ব্ৰহ্মপুত্ৰৰ বুকুত হােৱা এই নৌকা – যুদ্ধত মােগলে কেবাজনাে উচ্চ – পদস্থ – আমিৰ আৰু কেবা হাজাৰৰ সৈন্য হেৰুৱাই\nআহােমৰ হাতত শােচনীয় পৰাজয় বৰণ কৰে । শৰাইঘাটৰ যুদ্ধ হােৱাৰ তাৰিখ গম পােৱা নাযায় যদিও যুদ্ধখন ১৬৭১ খ্রীঃত মার্চ মাহৰ মাজভাগত হােৱা বুলি জনা যায় ।\nপ্রশ্ন৯: শব্দার্থ লিখা –\nচিন্তামগন , কদাপি , পৰাণ , বিজাতীয় , যদিষ্যাতো , লায়ক , কুলাঙ্গাৰ , আমাত\nউত্তৰঃ চিন্তামগন – চিন্তামগ্ন , চিন্তাত বিভােৰ ।\nকদাপি – কেতিয়াও ।\nপৰাণ – প্রাণ ।\nবিজাতীয় – বিদেশী ।\nযদিষ্যাতাে – যদিও ।\nলায়ক – উপযুক্ত ।\nকুলাঙ্গাৰ – বংশৰ কলংক , জাতিদ্রোহী ।\nআমাত – আমাক ।


ভাৰতৰ লেখত ল’বলগীয়া পৰিবেশ আন্দোলনসমূহৰ চমু আভাস - জ্ঞানচ'ৰা\nজ্ঞানচ'ৰা 0\tSeptember 7, 2020 10:37 am\t231\nবিশ্বৰ কোনকেইখন দেশৰ সংবিধানৰ প্ৰভাৱ আছে ভাৰতৰ সংবিধানত?\nবিশ্বত পৰিবেশ এতিয়াও বহু সুৰক্ষিত হৈ আছে কাৰণ পৰিবেশক ভালপোৱা মানুহ এতিয়াও বহু আছে। চৰকাৰ বা অন্য কোনো সংস্থাৰ কোনো কাৰ্যকলাপে পৰিবেশলৈ ভাবুকি নমাই অনা বা তেনে সম্ভাৱনা থকাৰ ঘটনা বহু ঘটে। কিন্তু পৰিবেশক সুৰক্ষা প্ৰদানৰ হকে ওলাই অহা কিছুসংখ্যক সচেতন লোকৰ বাবেই তেনে আঁচনি বন্ধ হোৱাৰ বহু উদাহৰণ বিশ্বত পোৱা যায়।\nভাৰততো বিভিন্ন সময়ত বিভিন্ন স্থানত পৰিবেশ সুৰক্ষাৰ বাবে সংগ্ৰাম হৈছে। এই সংগ্ৰামত ৰাইজৰ জয় হৈছে আৰু পৰিবেশৰ সুৰক্ষাৰ বাবে পথ প্ৰশস্ত হৈছে। সেইসমূহ ৰূপ পাইছে সুন্দৰ ইতিহাসৰ। তলত পৰিবেশ সুৰক্ষাৰ বাবে ভাৰতত হোৱা কেইবাটাও উল্লেখযোগ্য আন্দোলনৰ আভাস দাঙি ধৰা হ’ল।\nৰাজস্থানৰ মাৰোৱাৰ অঞ্চলৰ খেজাৰলি নামৰ গাঁৱত খ্ৰীষ্টীয় ১৭৩০ চনত হৈছিল বিষ্ণই আন্দোলন।\nসেই ঠাইত বহু গছ কাটি ৰজাই এটা নতুন প্ৰসাদ নিৰ্মাণ কৰিব। কিন্তু গছ কাটিবলৈ অহা ৰজাৰ সৈন্যক বাধা দিছিল অঞ্চলটোৰ বিষ্ণয় সম্প্ৰদায়ৰ লোকে।\nঅমৃতা দেৱী নামৰ এগৰাকী মহিলাৰ নেতত্বত গছসমূহ সাৱতি ধৰি কটাত বাধা দিছিল ৰাইজে। এই আন্দোলনত ৩৬৩ গৰাকী লোকৰ মৃত্যু হৈছিল।\nপাছত ৰজাই সেই ঠাইলৈ আহি গাঁওবাসীৰ ওচৰত ক্ষমা বিচাৰিছিল আৰু সেই অঞ্চল সংৰক্ষণৰ ব্যৱস্থা কৰিছিল।\n১৯৭৩ চনত উত্তৰাখণ্ডৰ আপাৰ অলকানন্দো ভেলীৰ মণ্ডল গাঁৱত চিপকো আন্দোলনৰ আৰম্ভ হৈছিল। পাছত এই আন্দোলন বিভিন্ন জিলালৈ বিয়পি গৈছিল।\nচৰকাৰে এটা কোম্পানীৰ বনাঞ্চলৰ ভূমি আৱন্টন দিয়াৰ পাছত সেই ঠাইৰ গছ কটাত বাধা দিছিল গাঁওবাসীয়ে। গাঁৱৰ মহিলাসকলে ঘূৰণীয়া হৈ মানৱ শৃংখল কৰি গছবোৰ সাৱতি ধৰিছিল আৰু কটাত বাধা দিছিল।\nহিন্দী ভাষাত ‘চিপকো’ অৰ্থাত সাৱতি থকা। যাৰ বাবে এই আন্দোলনৰ নাম হয় চিপকো আন্দোলন।\nএই আন্দোলনৰ নেতৃত্ব দিছিল গান্ধীবাদী তথা প্ৰকৃতিপ্ৰেমী সুন্দৰলাল বহুগুণাই।\nপৰৱৰ্তী সময়ত চৰকাৰে ৰাইজৰ দাবী মানি ল’বলৈ বাধ্য হৈছিল।\nচেভ চাইলেন্ট ভেলী মুভমেন্ট\n১৯৭৮ চনত কেৰালাৰ পলাক্কড় জিলাত থকা চাইলেন্ট ভেলী নামৰ এক ক্ৰান্তীয় চিৰসেউজ বনাঞ্চল ৰক্ষাৰ বাবে আন্দোলন হৈছিল।\nকেৰালা ষ্টেট ইলেক্ট্ৰিচিটি ব’ৰ্ডে চাইলেন্ট ভেলীৰ মাজেৰে বৈ যোৱা কুন্ঠিপুজা নদীত এটা জলবিদ্যুত প্ৰকল্প স্থাপনৰ বাবে লোৱা সিদ্ধান্তৰ বিৰোধিতাৰে হৈছিল এই আন্দোলন।\nকেৰালা শাস্ত্ৰ সাহিত্য পৰিষদ নামৰ এটা এন জি অ’ আৰু আৰু কবি সুগাথাকুমাৰীয়ে নেতৃত্ব দিছিল এই আন্দোলনৰ।\nআন্দোলনকাৰীৰ প্ৰৱল হেচাত ১৯৮১ চনত তদানীন্তন প্ৰধান মন্ত্ৰী ইন্দিৰা গান্ধীয়ে এই চাইলেন্ট ভেলী সংৰক্ষণ হ’ব বুলি ঘোষণা কৰিছিল। লগতে কেন্দ্ৰীয় চৰকাৰে পুনৰ পৰীক্ষণৰ পাছত ১৯৮৩ চনত এই প্ৰকল্প স্থাপনৰ কাম বন্ধ কৰিছিল।\nজংঘল বচাও আন্দোলন\n১৯৮২ চনত বিহাৰৰ সিংভূম জিলাত একাংশ স্থানীয় জনজাতীয় লোকে জংঘল বচাও আন্দোলন আৰম্ভ কৰিছিল।\nচৰকাৰে এখন প্ৰাকৃতিক শাল গছেৰে ভৰি থকা বনাঞ্চলক চেগুণ গছৰ বাগিছালৈ পৰিৱৰ্তন ঘটাব বিচৰা কাৰ্যৰ বিৰুদ্ধে হৈছিল এই আন্দোলন।\nপৰৱৰ্তী সময়ত এই আন্দোলন ঝাৰখণ্ড আৰু উৰিষ্যালৈও বিয়পি পৰিছিল।\n১৯৮৩ চনত কৰ্নাটকৰ চিমোগা জিলাৰ উত্তৰা কানাড়াত এপিকো আন্দোলন হৈছিল।\nএখন প্ৰাকৃতিক বনাঞ্চলক বানিজ্যিকিকৰণ কৰি ধ্বংসৰ মুখলৈ ঠেলি দিয়া আৰু সেই ঠাইৰ জীৱন ধাৰণৰ প্ৰক্ৰিয়ালৈ বাধা নমাই প্ৰচেষ্টাৰ বিৰুদ্ধে হৈছিল এই আন্দোলন।\nএপিকো আন্দোলনক স্থানীয় ভাষাত ‘এপিকো চালুভেলি’ কোৱা হয় আৰু ইয়াৰ ‘দক্ষিণৰ চিপকো আন্দোলন’ বুলিও অভিহিত কৰা হয়।\nএই আন্দোলনৰ পাছত চৰকাৰে লোৱা সিদ্ধান্ত বাতিল কৰি প্ৰকল্পটো বন্ধ কৰে।\nনৰ্মদা বাচাও অভিযান\nনৰ্মদা নদীৰ ওপৰত নিৰ্মান কৰিবলৈ লোৱা বান্ধক কেন্দ্ৰ কৰি ১৯৮৫ চনত আৰম্ভ হৈছিল শান্তিপূৰ্ণ আন্দোলন।\nপ্ৰথমতে চৰ্দাৰ সৰোবৰ বান্ধ নিৰ্মাণৰ বাবে স্থানান্তৰ হ’বলগীয়া হোৱা লোকৰ পুনৰ সংস্থাপনৰ দাবীত আৰম্ভ হৈছিল আন্দোলন।\nপাছলৈ নদী বান্ধে প্ৰকৃতিলৈ নমাই অনা ভাবুকিৰ বিৰুদ্ধে চলে এই আন্দোলন। বান্ধৰ উচ্চতা হ্ৰাস কৰাৰ বাবে দাবী কৰে প্ৰকৃতিপ্ৰেমী আৰু স্থানীয়লোকসকলে।\nএই আন্দোলনৰ নেতৃত্ব দিয়ে মেধা পাটেকাৰ, বাবা আমটেকে ধৰি কেইবাজনো প্ৰকৃতিপ্ৰেমীয়ে।\nঅৱশেষত ২০০০ চনত উচ্চতম ন্যায়ালয়ে ইয়াৰ গোচৰৰ ৰায়দান কৰি বান্ধ নিৰ্মানত অনুমতি দিয়ে যদিও ইয়াৰ উচ্চতা ৯০ মিটাৰলৈ হ্ৰাস কৰাৰ নিৰ্দেশ দিয়ে।\nতেহৰি বান্ধ সংঘাট\n১৯৯০ চনত উত্তৰাখণ্ডৰ তেহৰি জিলাৰ ভাগিৰথী নদীবান্ধ নিৰ্মাণক কেন্দ্ৰ কৰি হৈছিল এই আন্দোলন।\nনদীবান্ধৰ বাবে স্থানীয় বাসিন্দাসকলক স্থানান্তৰ আৰু দুৰ্বল পৰিস্থিতি তন্ত্ৰলৈ নমাই অনা সংকটৰ বিৰুদ্ধে হৈছিল এই আন্দোলন।\nসুন্দৰলাল বহুগুণা এই আন্দোলনৰ নেতৃত্বত আছিল। কিন্তু এই আন্দোলনে ৰাষ্ট্ৰীয় আৰু আন্তঃৰাষ্ট্ৰীয় পৰ্যায়ৰ পৰা বিশেষ সমৰ্থন লাভ কৰিবলৈ সক্ষম নহ’ল।\nনামনি সোৱণশিৰি বৃহত নদীবান্ধ বিৰোধী আন্দোলন\nঅসমৰ লক্ষীমপুৰ জিলাৰ গেৰুকামুখত নিৰ্মীয়মান নামনি সোৱনশিৰি বৃহত নদীবান্ধ প্ৰকল্পৰ বিৰুদ্ধে যোৱা প্ৰায় এটা দশক ধৰি চলি আছে আন্দোলন।\nএই বান্ধৰ ফলত নামনিত বসবাস কৰা লোকৰ প্ৰতি অহিব পৰা জীৱন আৰু সম্পত্তিৰ ভাবুকিৰ বাবেই এই আন্দোলন আৰম্ভ হয়।\nসদৌ অসম ছাত্ৰ সন্থা, অসম জাতীয়তাবাদী যুৱ-ছাত্ৰ পৰিষদ, কৃষক মুক্তি সংগ্ৰাম সমিতিকে ধৰি বহু সংগঠনে এই আন্দোলনৰ নেতৃত্ব দি আহিছে।\nভাৰতৰ ৰাজনীতি || জ্ঞানচ’ৰা প্ৰশ্নোত্তৰ – খণ্ড ৩৫\nভাল খবৰ: অসমৰ বন বিভাগত ১,০৮১ টা পদৰ বাবে অনলাইন আবেদন প্ৰক্ৰিয়া আৰম্ভ 0\nজ্ঞানচ’ৰা প্ৰশ্নোত্তৰ – খণ্ড ২৮ 0\n২০২০ বৰ্ষৰ হাইস্কুল আৰু হাইমাদ্ৰাছা পৰীক্ষাৰ ফলাফল: চাওক কেনেকৈ লাভ কৰিব ফলাফল 0\nক’ৰ’ণা আক্ৰান্ত ৰোগী এগৰাকীক কেনে ধৰণৰ চিকিত্সা প্ৰদান কৰা হয়? 0\nকটন বিশ্ববিদ্যালয়ৰ স্নাতক পৰ্যায়ৰ অনলাইন নামভৰ্তি প্ৰক্ৰিয়া আৰম্ভ 0


Home /ভিন্নস্বাদ/চুপ! ৰজা শুই আছে!! – জ্যোতিৰূপম দত্ত\nলংকালৈ যি য়ে যায়, সিয়েই বোলে ৰাৱণ হয়। বৰ্তমান ৰজা ঘৰীয়াৰো সেয়াই অৱস্থা। ভাল লাগিল।\nহিমাংশু ভাগৱতী says:\nআপোনাৰ লেখা মানেই গুলি। গুলি মানে এটা গুলি নহয়\nধাৰাসাৰ্ গুলিবর্ষণ ।\nহয় নেকি? ধন্যবাদ দেই!!\nগুলি নহয় দেই গুলীহে\nসচাঁই শুই থাকে৷জগাৰ সম্ভাৱনা কম ,অধিকাংশই একেই যে৷সাংঘাতিক লিখে আপুনি ৷\n🙂 ধন্যবাদ জনালো\nতীব্ৰ শ্বটেৰে চিধা গ’অ অ অ অ অল ল ল\nঅতি তীক্ষ্ণ ব্যংগ। সঁচা কথাবোৰক তীক্ষ্ণধাৰ ব্যংগইহে ভালকৈ তুলি ধৰিব পাৰে। পঢ়ি ভাল লগাৰ লগতে চিন্তাৰ খোৰাক যোগোৱা লিখনি।\nLabanya Kumar Choudhury says:\nসকলোকে ৰজঘৰীয়াই আমুৱালে ঐ ।ধৈৰ্য্যৰ ও সীমা থাকে ঐ\nদিনে-নিশাই নানা উৎসৱ-পাৰ্বণ, দোকান-পোহাৰ “উদ্বোধন, যাগ-যজ্ঞ, মেল-মিটিঙৰ নামতেই সময় খৰচ কৰি থাকোঁতে প্ৰজাৰ সমস্যাৰ সমাধানৰ কথা ভাবিবলৈ সময়েই নাপায়৷ আনকি ৰাজসভাখনতো ৰাজ্যৰ সমস্যাৱলীৰ কথা আলোচনা কৰা নহয়৷ ৰজা আৰু ৰাজন্যবৰ্গই ৰাজ্যৰ সমস্যাবোৰৰ ক্ষীপ্ৰ সমাধানৰ বিষয়ে আলোচনা কৰাৰ সলনি উখনা-উখনি, হৈ-হাল্লা, তিতকাৰী মৰা কথা, কৌতুক আদিৰেই সময়খিনি কটাই দিয়ে৷”\nGourisankar Sarmah says:\nতীক্ষ্ণ ব্যংগ। এনেবোৰ লেখাই এখন আলোচনীৰ সৌষ্ঠৱ বৃদ্ধি কৰে। বহুকেইটা প্ৰশ্নই ভিৰ কৰিছেহি মন মগজুত।\nসকলোকে ধন্যবাদ জনালো৷\nকৌৰ উৎপলা says:


হিন্দুস্তান জিন্দাবাদ - অসমীয়া ৱিকিপিডিয়া\nহিন্দুস্তান জিন্দাবাদ (ইংৰাজী: Hindustan Zindabad) হৈছে এটা হিন্দুস্তানী ব্যাকাংশ বা খণ্ড-বাক্য আৰু যুদ্ধকালীন হুংকাৰ (battle cry)৷ ভাৰতৰ প্ৰতি প্ৰদৰ্শন কৰা দেশপ্ৰেমমূলক বক্তব্য আৰু যোগাযোগৰ ক্ষেত্ৰত ভাৰতত এইটো ব্যাকাংশ সততে ব্যৱহৃত হয়৷ ইয়াৰ অৰ্থ হৈছে-ভাৰত দীৰ্ঘায়ু হওক৷ এইটো এটা ৰাষ্ট্ৰীয়তাবাদী শ্ল'গান৷ প্ৰাক্-ঔপনিৱেশিক ভাৰতৰ কৃষক বিদ্ৰোহৰ কিছুমান ৰাষ্ট্ৰীয়তাবাদী আন্দোলনত এই শ্লোগান সততে দিয়া হৈছিল৷ শ্লোগানৰ আন কিছুমান বিবিধতা হৈছে জয় হিন্দ আৰু ভাৰত জিন্দাবাদ৷ এনেধৰণৰ শ্লোগানসমূহ ভাৰতে ক্ৰিকেট খেলত অংশ লোৱাৰ মুহূৰ্ততো শুনিবলৈ পোৱা যায়৷\nহিন্দুস্তান শব্দটোৱে ১৯৪৭ চনৰ পৰৱৰ্তী ভাৰত গণতন্ত্ৰক বুজাইছে৷ ইয়াক পুৰণি পাৰ্চী শব্দ "হিন্দু"ৰ পৰা গ্ৰহণ কৰা হৈছে বুলি বিশ্বাস কৰা হৈছে৷ যিটো শব্দৰ আকৌ উৎপত্তিস্থল হৈছে সংস্কৃত ভাষাৰ সিন্ধু৷ সিন্ধুৱে সিন্ধু নদীক বুজায়৷ প্ৰাচীন পাৰ্চিয়ানসকলে সিন্ধু নদীৰ বাহিৰত থকা লোকসকলক "Hinduš" বুলি অভিহিত কৰিছিল৷ এই শব্দটোৰ পাছত এভেষ্টানীয় শব্দ stān (সংস্কৃত মূলৰ "sthān"ৰ একগোত্ৰীয়, যাৰ অৰ্থ হৈছে-ঠাই) সংযুক্ত হৈ হিন্দুস্তান হৈ পৰিল৷  অৰ্থাৎ হিন্দুস্তানৰ অৰ্থ হৈছে-সিন্ধুৰ সিপাৰে (পাৰ্ছিয়াৰ পৰা) থকা ভূমি৷\nজিন্দাবাদ হৈছে উৰ্দু আৰু পাৰ্চী অনুসৰ্গ, যাক সাধাৰণতে মানুহ বা দেশৰ নামৰ পিছত সংযুক্ত কৰা হয়৷ ইয়াৰ দ্বাৰা বিজয়, দেশভক্তি আৰু কোনোবা সময়ত প্ৰাৰ্থনাক বুজোৱা হয়৷\n↑ Sarina Singh (2009). Lonely Planet India (13, illustrated সম্পাদনা). Lonely Planet. পৃষ্ঠা. 276. ISBN 9781741791518. https://books.google.com/books?id=vK88ktao7pIC&q=hindustan+zindabad&pg=PA276.\n↑ Christine Everaer (2010). Tracing the Boundaries Between Hindi and Urdu: Lost and Added in Translation Between 20th Century Short Stories (annotated সম্পাদনা). BRILL. পৃষ্ঠা. 82. ISBN 9789004177314. https://books.google.com/books?id=LqZ-6QRKc7wC&q=hindustan+zindabad&pg=PA82.\n↑ Debal K. Singha Roy (2004). Peasant Movements in Post-Colonial India: Dynamics of Mobilization and Identity. SAGE. পৃষ্ঠা. 61. ISBN 9780761998273. https://books.google.com/books?id=UAqxW-PFo_UC&q=hindustan+zindabad&pg=PA61.\n↑ 4.0 4.1 Nikhita Sanotra (3 April 2011). "India Zindabad! rings across Dubai after cricket victory". Yahoo! News. http://in.news.yahoo.com/india-zindabad-rings-across-dubai-cricket-victory-20110403-060220-003.html.\n↑ "World Cup semifinal: Mohali citizens throw open homes to Pak fans". Indian Express. 24 March 2011. http://www.indianexpress.com/news/world-cup-semifinal-mohali-citizens-throw-open-homes-to-pak-fans/768315.\n↑ Lipner 1998, পৃষ্ঠা 7–8\n↑ "Unlimited: What does -istan" mean as in Pakistan, Uzbekistan or Afghanistan?". Guardian. https://www.theguardian.com/notesandqueries/query/0,5753,-21211,00.html। আহৰণ কৰা হৈছে: 2012-05-15.\n↑ "Pakistan, India have no option but to promote peace: Shahbaz". Thenews.com.pk. 2012-05-08. http://www.thenews.com.pk/Todays-News-13-14444-Pakistan-India-have-no-option-but-to-promote-peace-Shahbaz। আহৰণ কৰা হৈছে: 2012-06-06.\n"https://as.wikipedia.org/w/index.php?title=হিন্দুস্তান_জিন্দাবাদ&oldid=302799"ৰ পৰা অনা হৈছে\nএই পৃষ্ঠাখন ০৩ অক্টোবৰ, ২০২১ তাৰিখে ২১:২৪ বজাত অন্তিম সংশোধন কৰা হৈছিল।


Class 10 Assamese Chapter 11 | অৰণ্যযাত্ৰা » Assamese Medium\nClass 10 Assamese Chapter 11 | অৰণ্যযাত্ৰা\nমোৰ মৰমৰ ছাত্ৰ ছাত্ৰীসকল Class 10 Assamese Chapter 11 তথা অৰণ্যযাত্ৰাৰ বিষয়ে আলোচনা কৰিবলৈ গৈ আছোঁ। অৰণ্যযাত্ৰা (Class 10 Assamese Chapter 11) ৰ জৰিয়তে আচলতে ছাত্ৰ ছাত্ৰীৰ এক আমোদজনক যাত্ৰাৰ কথা উল্লেখ কৰা হৈছে। অৰণ্যযাত্ৰায়েই হওঁক বা আন যাত্ৰা, আপুনি কি কি অসুবিধাৰ সন্মুখীন হব লগা হব পাৰে তাৰ বিষয়ে কিছু আলোচনা কৰা হৈছে। ইয়াৰ ওপৰিও সেই বিপদ সমূহৰ পৰা কি বাবে ৰেহাই পাব পাৰি তাকো পাঠটোৰ জৰিয়তে বুজাবলৈ যত্ন কৰিছে।\nআমি Class 10 Assamese Chapter 11 তথা অৰণ্যযাত্ৰা পাঠৰ সম্পূৰ্ণ প্ৰশ্ন উত্তৰ আলোচনা কৰাৰ ওপৰিও অতিৰিক্ত কিছু প্ৰশ্ন উত্তৰ আলোচনা কৰিম যি HSLC 2021 EXAM ৰ বাবে প্ৰয়োজনীয়।\nআপুনি Class 10 Assamese ৰ আন অধ্যায় সমূহৰ প্ৰশ্ন উত্তৰ পাব বিচাৰে নকি? তেনেহলে এতিয়াই তলৰ লিংকত ক্লিক কৰক।\nঅৰুণিমা সিনহা: Class 10 Assamese Chapter 10\nইণ্টাৰনেটৰ তিতা মিঠা: Class 10 Assamese Chapter 9\nClass 10 Assamese Chapter 11 চমু উত্তৰ\nClass 10 Assamese Chapter 11উত্তৰ দিয়া\nClass 10 Assamese Chapter 11 ভাষা বিষয়ক\nশেষবাক্য: Class 10 Assamese Chapter 11\n(ক) বিদ্যালয়ৰ অষ্টম আৰু নৱম শ্ৰেণীৰ শিক্ষাৰ্থীসকলক কোনখন অৰণ্যলৈ নিয়াৰ সিদ্ধান্ত লৈছিল?\n(খ) পল আৰু পাহি কোন শ্ৰেণীত পঢ়ে?\nউত্তৰ:- পল নৱম শ্ৰেণীত আৰু পাহি অষ্টম শ্ৰেণীত পঢ়ে।\n(ঘ) লৰ্ড কাৰ্জন কোন?\nউত্তৰ:- লৰ্ড কাৰ্জন হল ইংৰাজ ভাইচৰয়।\n( গ ) পলে কোনবোৰ কাম ছোৱালীৰ বুলি পাহিক কৈছিল?\n১। ল‘ৰা–ছোৱলীৰ কামৰ পাৰ্থক্য দেখি পাহিয়ে মাকক কি কৈছিল? মাকে ইয়াৰ প্ৰত্যুত্তৰত পাহিক কি বুজনি দিছিল?\nউত্তৰ:- পাহিয়ে মাকক লৰা- ছোৱালীৰ কামৰ পাৰ্থক্য দেখি লৰা-ছোৱালীৰ কামবোৰ কোনে পৃথক কৰিলে সুধিছিল। তাই নিজে ককায়েকৰ দৰে পঢ়া- শুনা কৰে যদিও নিজে নিজৰ কামবোৰ কৰি লোৱাৰ উপৰিও মাককো সহায় কৰি দিয়ে। কিন্তু ককায়েকে মাকক সহায় কৰাটো বাদেই নিজৰ কামকেইটাও নিজে কৰি নলয়। মাক বা ভনীয়েকে কৰি দিব বুলি ভাবে। সেয়েহে পাহিয়ে লৰাই নিজৰ কামকেইটা নিজে কৰিব নালাগে বুলি কৰবাত লিখা আছে নেকি মাকক সুধিছিল।\nইয়াৰ প্ৰত্যুত্তৰত মাকে কৈছিল যে তেওঁ লৰা- ছোৱালী দুয়োটাকে বয়স অনুযায়ী কৰিব পৰা কামবোৰ শিকাই গৈছে, লৰাই হওক বা ছোৱালীয়েই হওক যিমানেই পঢ়া- শুনা নকৰক বা পিছলৈ ব্যৱসায় বা ডাঙৰ চাকৰি নকৰক কিয় নিজৰ কামখিনি নিজে কৰিবলৈ শিকিবলৈ লাগিব । নিজৰ প্ৰয়োজনীয় কামখিনি নাজানিলে পৰনিৰ্ভৰশীল হবলৈ বাধ্য হব লাগিব। তেতিয়া সময় আৰু মানুহ সকলোৰে পৰা গৈ খাব লাগিব।\n২। প্ৰকৃতিৰ কোনবোৰ সুন্দৰ নিয়মে পাহিক আকৃষ্ট কৰে?\nউত্তৰ:- প্ৰকৃতিৰ সকলোবোৰ উপাদানে মিলাপ্ৰীতিয়ে বাস কৰে। প্ৰতিজোপা গছৰ ৰং ভিন্ন পাতৰ আকাৰ ভিন্ন, তামোল গছজোপাৰ কাষতে থকা আম গছজোপাৰ চেহেৰাৰ মিল নাই, দুজোপা ভিন্ন গছ ওচৰা ওচৰিকৈ মিলাপ্ৰীতিয়ে থাকে। আকৌ, কল গছজোপাৰ কাষতে থকা নেমু গছজোপা, নেমুৰ কাইটে কল গছজোপাক কেতিয়াও বিন্ধিবলৈ নাযায়। প্ৰকৃতিৰ এই সুন্দৰ নিয়মবোৰ প্ৰতিটো উপাদানে মানি চলে। প্ৰকৃতিৰ এই নিয়মবোৰে পাহিক আকৃষ্ট কৰে।\n৩। কাজিৰঙালৈ যাবলৈ ওলাওঁতে পাহি আৰু পলক মাক আৰু দেউতাকে কি উপদেশ দিছিল?\nউত্তৰ:- কাজিৰঙালৈ যাবলৈ ওলাওঁতে পাহি আৰু পলক মাক আৰু দেউতাকে উপদেশ দি কৈছিল যে তেওঁলোকে যেন শিক্ষকৰ লগ নেৰে, শিক্ষকে যি কথা কয় সেইমতে যাতে চলে। লগতে মাকে নিজৰ বয় বস্তুবোৰ চম্ভালিবলৈ উপদেশ দিয়াৰ লগতে কৈছিল যে অৰণ্যৰ পৰা বহু কথা শিকিবলগীয়া আছে। গতিকে তেওঁলোকে যিমান পাৰে অৰণ্যৰ পৰা শিকি অহা উচিত।\n৪। কামত লৰা–ছোৱালী বুলি ভাগ নাই। যেনেকৈ কাম ভাগ কৰি দিছোঁ তেনেকৈ কৰা।‘- কথাষাৰৰ বক্তা কোন? তেওঁ কিয় এই কথাষাৰ কব লগা হৈছিল আঁতিগুৰি মাৰি লিখা।\nপলহঁতৰ পঢ়া বিদ্যালয় খনৰ অষ্টম আৰু নৱম শ্ৰেণীৰ শিক্ষাৰ্থীসকলক কাজিৰঙা অভয়াৰণ্যলৈ নিয়া হৈছিল। দুখন বাছত বেছ হুলস্থুল আৰু নাচ গান কৰি শিক্ষাৰ্থী আগবাঢ়িল কাজিৰঙা অভিমুখে। বাছৰ ভিতৰতে শিক্ষকসকলে ছাত্ৰ ছাত্ৰীৰ মাজৰ পৰা নেতা নেত্ৰী পাতি দিলে। পাহি আৰু বিদিশাক দায়িত্ব দিয়া হল বাছত থকা ছাত্ৰ ছাত্ৰীৰ সংখ্যা গণনা কৰিবলৈ আৰু অসুবিধাসমূহ চকু দিবলৈ। নৱম শ্ৰেণীৰ সৌৰভ আৰু আফতাবক দায়িত্ব দিয়া হল খাদ্য বস্তুৰ পেকেট আৰু পানীৰ বটল সকলোৰে মাজত সমভাৱে বিতৰণ কৰিবলৈ। সৌৰভে কামটো টান পাই কলে যে পাহি আৰু বিদিশাই খাদ্য বিলাওঁক, সৌৰভ আৰু আফতাবে সিহতক দিয়া কামটো কৰিব। সৌৰভে যুক্তি দি কলে সিহঁত যিহেতু লৰা, লগৰীয়াবোৰে উৎপাত কৰিলে শাসনো কৰিব পাৰিব আৰু অসুবিধাসমূহো চাব পাৰিব।\nসৌৰভৰ কথা শুনি গণিতৰ শিক্ষক ৰঞ্জিত হাজৰিকাৰ খং উঠিল আৰু তেখেতে উক্ত কথাষাৰেৰে সৌৰভ আৰু আফতাবক বুজাব বিচাৰিলে যে ল’ৰা-ছোৱালী সমান। ছোৱালীয়ে কৰিব পৰা কাম ল’ৰাও কৰিব লাগিব।\n৫। কাজিৰঙা ৰাষ্ট্ৰীয় উদ্যানত পল– আফতাব কি বিপদত পৰিছিল? এই বিপদৰ পৰা সিহতক কোনে উদ্ধাৰ কৰিছিল?\nউত্তৰ:- বিদ্যালয়ৰ অষ্টম আৰু নৱম শ্ৰেণীৰ শিক্ষাৰ্থীসকল কাজিৰঙা ৰাষ্ট্ৰীয় উদ্যানলৈ গৈ পোৱাৰ পিছত সকলো শিক্ষাৰ্থীয়ে খাই বৈ শিক্ষকৰ নিৰ্দেশ মতে জিৰণি লবলৈ নিৰ্দিষ্ট কোঠালৈ গল। পিছে পল, সৌৰভ আৰু আফতাবে an\nআন সকলে গম নোপোৱাকৈ পিছফালে মেটেকাৰে ভৰি থকা এখন বিল পালেগৈ আৰু বিলৰ কাষত খুটিত পুতি থোৱা নাও এখন দেখি তাতে উঠিলগৈ। খুটিৰ পৰা নাওখন খুলি সিহঁতে বঠা মাৰি নাওখন আগুৱাই নিলে। কিছুদূৰ গৈ নাওখন মেটেকাৰ মাজত সোমাই পৰিল আৰু নাওখন পানীত সোমাবলৈ আৰম্ভ কৰিলে। সিহঁতে তেতিয়াহে গম পালে যে নাওখনৰ তলিত ফুটা আছে। সিহঁতে বহুত চেষ্টা কৰিও নাওখন কাষলৈ চপাব নোৱাৰিলে। হঠাৎ নাওখন কাটি হৈ গল আৰু পল পানীত পৰিল। তেনেতে আন এখন বিলত মাছ মাৰি অহা কেইজনীমান ছোৱালীয়ে সিঁহতক দেখা পাই দৌৰি আহিল। তাৰে দুজনীয়ে তৎক্ষণাত বিলত জপিয়াই পৰিল আৰু পানী খাই ডুবিব খোজা পলক টানি নি পাৰত পেলালেগৈ। আনহাতে আন এজনীয়ে সাঁতুৰি গৈ নাৱত বঠা বাই বহু কষ্টেৰে নাওখন পাৰত লগাব খোজোতেই নাওখন কাটি হৈ পৰিল। পানীত আফতাব আৰু সৌৰভ পৰিল। এই সমগ্ৰ ঘটনাটো পাৰৰ পৰা বেছি দূৰত নাছিলে বাবে আটাইকেইটাকে ছোৱালীকেইজনীয়ে উদ্ধাৰ কৰিলে।\n৬। শিক্ষক–শিক্ষয়িত্ৰীসকলে অৰণ্য দৰ্শনৰ কাৰ্যসূচী কিয় বাতিল কৰিব খুজিছিল? ইয়াৰ পিছৰ পৰিস্থিতি কি হ‘ল বহলাই লিখা।\nউত্তৰ:- শিক্ষক- শিক্ষয়িত্ৰীসকলে অৰণ্য দৰ্শনৰ কাৰ্য্যসূচী বাতিল কৰিব খুজিছিল। কিয়নো ছাত্ৰ-ছাত্ৰীসকলৰ মাজৰ তিনিজন ছাত্ৰ পল, সৌৰভ আৰু আফতাবে শিক্ষক- শিক্ষয়িত্ৰীসকলক অৱমাননা কৰি মনে মনে গৈ বিলত নাও বাইছিলগৈ। যাৰ ফলত নাও ডুবি সিহঁত পানীত পৰিছিল। কেইজনীমান স্থানীয় ছোৱালী আহি সিহতক পানীৰ পৰা উঠাই আনিছিল। ছোৱালী কেইজনী নোহোৱা হলে হয়তো সিহঁত বাচিব নোৱাৰিলে হেতেন আৰু বিদ্যালয়খনো বদনামৰ ভাগি হলহেঁতেন। ছাত্ৰ ছাত্ৰীৰ দলটোক লৈ ঘূৰি ফুৰিবলৈ হলে কেৱল শিক্ষক- শিক্ষয়িত্ৰীসকল দায়িত্বশীল হলেই নহব, ছাত্ৰ ছাত্ৰীসকল নিজেও শিক্ষকৰ বাধ্য তথা দায়িত্বশীল হব লাগিব। সেয়েহে তেওঁলোকে অৰণ্যৰ কাৰ্য্যসূচী বাতিল কৰাৰে সিদ্ধান্ত ললে।\nশিক্ষক- শিক্ষয়িত্ৰীসকলৰ সিদ্ধান্ত শুনাৰ পিছত ছাত্ৰ- ছাত্ৰীসকলৰ কাৰো মুখত মাত বোল নোহোৱা হল। তাৰ মাজতে পাহিয়ে নিজৰ বক্তব্য আগবঢ়াই কলে যে কেইজনমান ছাত্ৰৰ কাৰণে সকলো ছাত্ৰ-ছাত্ৰীকে বঞ্চিত কৰাটো উচিত হোৱা নাই। যি কেইজনে দোষ কৰিছে কেৱল তেওঁলোককহে শাস্তি দিয়া উচিত। তেওলোকক অৰণ্য দৰ্শনলৈ নিনিলেই হল। সকলো শিক্ষাৰ্থীয়ে পাহিৰ কথাত সমৰ্থন জনালে। পলেও থিয় হৈ সিহঁতৰ যে দোষ হৈছে সেই কথা স্বীকাৰ কৰি সিহঁতৰ কাৰণে যে আনসকলকো অৰণ্য দৰ্শনৰ পৰা বঞ্চিত নকৰে তাৰবাবে অনুৰোধ কৰিলে।\n৭। মহীচন্দ্ৰ মিৰি কোন? কাজিৰঙাক বিশ্ব দৰবাৰত চিনাকি কৰাই দিবলৈ তেওঁ কেনে ভূমিকা লৈছিল?\nউত্তৰ:- মহীচন্দ্ৰ মিৰি হল কাজিৰঙাৰ প্ৰথম ভাৰতীয় তথা অসমীয়া অৰণ্য বিষয়া। তেওঁ কাজিৰঙাৰ গড় আমেৰিকা যুক্তৰাষ্ট্ৰৰ চিৰিয়াখানালৈ পঠিয়াই কাজিৰঙা অৰণ্য যে গড়ৰ বসতিস্থল সেই কথা সমগ্ৰ জগতত প্ৰথম জনালে। বিশ্ব মানচিত্ৰত কাজিৰঙাক চিনাকি কৰি দিয়া প্ৰথম ব্যক্তি জনেই হল মহীচন্দ্ৰ মিৰি।\n৮। নিগনা চিকাৰীৰ প্ৰকৃত নাম কি? তেওঁ কাক প্ৰথমে কাজিৰঙাৰ গড় দেখুৱাইছিল?\n৯। কাজিৰঙালৈ যাত্ৰা কৰি শিক্ষাৰ্থীসকলে কি কি বিশেষ শিক্ষা লাভ কৰিলে বুলি শিক্ষক – শিক্ষয়িত্ৰী সকলক অৱগত কৰিছিল?\nনিজে কৰিব পৰা কামসমূহ নিজেই কৰিব লাগে, আনে কৰিব বুলি বাট চাব নালাগে।\nগছ- বনৰ, জীৱ- জন্তু মানুহৰ বন্ধু। মানুহে গছ নহলে জীয়াই থাকিব নোৱাৰে।\nলৰা- ছোৱালী সকলো সমান।\nআত্মৰক্ষা কৰিব নাজানিলে মৰসাহ দেখুওৱা মূৰ্খৰ কাম।\nদলীয়ভাৱে কৰবালৈ গলে অনুশাসন – শৃংখলা মানি চলাটো জৰুৰী কথা।\n১। বাক্য় ৰচনা কৰা\nউত্তৰ- ককাই-ভনী: ককাই-ভনীয়েকে সদায় মিলা-প্ৰীতিয়ে থাকিব লাগে।\nটুলুং–ভুটুং: নাওঁখনে টুলুং-ভুটুংকৰিছে।\nচিঞৰ–বাখৰ: ভূমিকম্প আহিলে চিঞৰ-বাখৰ কৰিব নালাগে।\nমানুহ–দুনুহ: কাজিৰঙা অভয়াৰণ্য চাবলৈ দেশ-বিদেশৰ পৰা মানুহ-দুনুহ আহে।\nতিতি–বুৰি: মাম্পীয়ে তিতি-বুৰি স্কুললৈ গৈছে।\n২ । মূৰ্দ্ধন্য ‘ণ’ হোৱাৰ কাৰণ দৰ্শোৱা\nযিয়েই নহওঁক আজি আমি Class 10 Assamese Chapter 11 ৰ চমু আলোচনা কৰাৰ ওপৰিও এই অধ্যয়ৰ চমু উত্তৰ, বহল প্ৰশ্ন উত্তৰ আৰু কিছু অতিৰিক্ত প্ৰশ্ন উত্তৰৰ যোগান ধৰা হল। আশা কৰো আপোনালোকে অৰণ্যযাত্ৰা অধ্যয়ৰ ধাৰণা আৰু প্ৰশ্ন উত্তৰ সমূহ ভাল পাব। আপুনি যদি ইয়াৰ ওপৰিও কিবা জানিব লগা আছে তেন্তে Comment Section ত জনাব নেপাহৰিব। আপুনি আমাৰ Facebook Page Follow কৰি Class 10 যিকোনো বিষয়ৰ যিকোনো সমস্যাৰ সমাধান পাব পাৰিব।\n[…] Class 10 Assamese Chapter 11 […]


সাক্ষাৎকাৰ অসমীয়া সাহিত্যৰ চানেকিৰ ব্যৱস্হাপনা সম্পাদক ৰিণ্টু কুৰ্মীৰ সৈতে- দিপশিখা ৰাজকোঁৱৰ\nপ্রশ্ন: দাদা ,প্রথমে আপোনাৰ সম্পূৰ্ণ পৰিচয়টো জানিব বিচাৰিছোঁ ।\nউত্তৰ: মোৰ নাম ৰিন্টু কুৰ্মী। গোলাঘাট জিলাৰ বোকাখাতৰ অসমৰ ভিতৰতে এখন ঐতিহাসিক সত্ৰ কুৰুৱাবাহী সত্ৰৰ মধুপুৰ গাঁৱত মোৰ জন্ম। মোৰ পিতৃ ৰ নাম যোগেন কুৰ্মী আৰু মাতৃৰ নাম লীলাৱতী কুৰ্মী।\nপ্রশ্ন: আপুনি শিক্ষা জীৱন ক'ত কেনেকৈ আৰম্ভ আৰু শেষ কৰিলে ?\nউত্তৰ:মোৰ শিক্ষা জীৱন আৰম্ভ হৈছিল আমাৰ গাঁৱতে থকা অংগনাবাড়ী বিদ্যালয়ৰ পৰা ।সেই সময়ত কেৱল মই আৰু ভন্টি হাতত ধৰাধৰিকৈ গৈছিলোঁ। আমাৰ কথা আজিও বাইদেউ সকলে কৈ থাকে। বাইদেউসকল আছিল বন্তি বৰা আৰু অঞ্জনা বনিয়া।\nপ্ৰাথমিক শিক্ষা মধুপুৰ প্ৰাথমিক বিদ্যালয়ত আৰম্ভ হৈছিল। প্ৰথম শ্ৰেণীৰ পৰা সকলোৱে অলপ অলপকৈ চিনি পাইছিল ।দেউতা বিদ্যালয় পৰিচালনা সমিতিৰ সভাপতি আছিল। শিক্ষা গুৰুসকল আছিল ৰূপেশ্বৰ বড়া, দেৱজিৎ বৰা, চুকুমাৰ তাঁতী, দেউতা।\nউচ্চতৰ আৰু উচ্চতৰ মাধ্যমিক শিক্ষাৰ বাবে কুৰুৱাবাহী অঞ্চলৰ এখন নাম থকা অনুষ্ঠান কুৰুৱাবাহী উচ্চতৰ মাধ্যমিক বিদ্যালয়ত আৰম্ভ কৰিছিলোঁ। শিক্ষা গুৰুসকল আছিলঃ হাচনাহানা বেগম (অধ্যক্ষ) , ডিম্বেশ্বৰ গগৈ, ৰুনুমাই দাস, টুটুমনি নাথ (বৰ্তমানৰ অধ্যক্ষ) , দিলিপ কুমাৰ দাস, পুৰৱী গোহাঁই (অধ্যক্ষ), নীলিমা ৰাজখোৱা, হৰেণ শইকীয়া, মুহিৰাম লইং, ৰেখাৰাণী তামুলী, বিনন্দ চন্দ্ৰ বৰুৱা (অধ্যক্ষ), শ্ৰুতিমঞ্জুৰী মজুমদাৰ, ৰূপালী ঠাকুৰ, কবিতা নাথ, মৌচুমী বৰুৱা, ৰিজুমনি নাথ, বসন্ত হাজৰিকা, দিলীপ দাস, ত্ৰিদীপ পেগু, ৰুদ্ৰ শইকীয়া, পবিত্ৰ বৰা, দেবেন বৰা, ৰানা সন্দিকৈ, দিপালী শইকীয়া, শশীমা বৰুৱা, সঞ্জীপ বৰঠাকুৰ, প্ৰত্যুশ প্ৰাণ বৰুৱা।উচ্চ শিক্ষাৰ বাবে বোকাখাতৰ এখন আগশাৰীৰ মহাবিদ্যালয় যোগানন্দ দেৱ সত্ৰাধিকাৰ গোস্বামী মহাবিদ্যালয়ত , ৰাজনীতি বিজ্ঞান সন্মানীয় বিষয় হিচাপে লৈ অধ্যয়নৰত শ্ৰদ্ধাৰ শিক্ষা গুৰুসকলঃ শান্তিছায়া বৰুৱা, প্ৰশান্ত শইকীয়া, শশাংক ধৱল শইকীয়া, নগেন্দ্ৰ নাথ নায়ক, নন্দিতা কাকতি।\nপ্রশ্ন: আপোনাৰ জীৱনৰ লক্ষ্য কি?\nউত্তৰ: মোৰ জীৱনৰ লক্ষ্য হ'ল LLB আৰু Mass communication ৰ শিক্ষা গ্ৰহণ কৰি সমাজৰ হিতৰ কাৰণে কাম কৰা। নেদেখা জনে যদি সকলো ঠিকে ৰাখে তেন্তে নিশ্চয় লক্ষ্যত উপনীত হ'ম।\nপ্রশ্ন:আপোনাৰ জীৱনত আটাইতকৈ শ্ৰেষ্ঠতম ব্যক্তি কোন আৰু কিয়?\nউত্তৰ:মোৰ শ্ৰেষ্ঠতম ব্যক্তি হ'ল মা আৰু দেউতা।এওঁলোকে মোক প্রতি ক্ষণতে প্ৰেৰণা আৰু সাহস দি যায় ,ভাল বেয়াৰ খবৰ ৰাখে । পিতৃ দেৱ ভৱঃ মাতৃ দেৱ ভৱঃ।\nপ্রশ্ন:আপুনি সাংবাদিকতাৰ লগত কেনেদৰে জড়িত?\nউত্তৰ:মই HS পঢ়ি থকা সময়ত এখন ব্যক্তিগত সংবাদ প্ৰতিষ্ঠান বঙাইগাঁও জিলাত কাৰ্যালয় আছিল ।সেই প্ৰতিষ্ঠানৰ পৰাই প্ৰথম সংবাদ মাধ্যমৰ লগত জড়িত হৈছিলোঁ। আচলতে আমাৰ গাঁৱৰ সমস্যাৰাজি আৰু দুখীয়া নিচলাৰ দুখ দেখি মই ৰৈ থাকিব পৰা নাছিলোঁ ।তেওঁলোকৰ বাবে কিবা এটা কৰিবলৈ মন গৈছিল। চৰকাৰ বা প্ৰশাসনক জনোৱাৰ এটাই উপাই আছিল সংবাদ মাধ্যম।\nপ্রশ্ন:আপোনাৰ এটি স্মৰণীয় দিন ক'ব পাৰিবনে?\nউত্তৰ:স্মৰণীয় দিন বুলি ক'লে এটা কথা বৰকৈ মনলৈ আহে।সংবাদ মাধ্যমৰ এটা বহু ডাঙৰ অভিজ্ঞতা যে এবাৰ মই প্ৰশ্ন এটা কৰাত ভুল হোৱাৰ বাবে এজন পুলিচ অফিচাৰৰ ধমক এটা খাবলগীয়া হৈছিল।এইটো মোৰ বাবে সদায় স্মৰণীয় দিন হৈ ৰ'ব।\nপ্রশ্ন: আপুনি আজিলৈকে লগ পোৱা কোনোবা মহান ব্যক্তি আছেনে? যদি আছে ক'ত কেনেকৈ লগ পাইছিল।সেই মূহুৰ্ততো কেনেকুৱা আছিল?\nউত্তৰ:মই জন্মগ্ৰহণ কৰিয়ে চকু মেলি দেখা পিতৃ মাতৃৰ সমান মহান ব্যক্তি ল'গ নাপালোঁ। অৱশ্যে মা কোৱা অনুসৰি দেউতাক ২১ দিন পৰ্যন্ত দেখা নাছিলোঁ।\nপ্রশ্ন:আপুনি কি কি সামাজিক কামত জড়িত আছে আৰু আপুনি সমাজৰ হকে কি কি কৰে ?\nউত্তৰ:পুৱাই উঠিয়েই দিনটোত যিকোনো ধৰণৰ সাধ্য অনুসৰি সহায় কৰাৰ মানসিকতাৰে উঠা হয়। মই কি কি সামাজিক কামৰ লগত জড়িত বুলি ক'লে বিভিন্ন ধৰণৰ অনুষ্ঠান আছে কিন্তু মই ব্যক্তিগতভাৱে শৈক্ষিক দিশৰ উন্নয়নৰ বাবে গাঁৱত বিগত দিনবোৰত কাম কৰি আহিছোঁ।\nপ্রশ্ন:আপোনাৰ জীৱনত এটি পাহৰিব নোৱাৰা ঘটনা আজিও যদি স্মৰণীয় হৈ আছে তেন্তে কি?\nউত্তৰ:মই অষ্টম মান শ্ৰেণীত থকাৰ সময়ত নেপালৰ এখন চিকিৎসালয়ত মোৰ চকুত এটা ঔষধৰ টোপাল দিয়া হৈছিল তেতিয়া মই কান্দিছিলো কিজানি মই মোৰ চকু হেৰুৱালো বুলি কিন্তু সেই কথা পিছতহে গ'ম পালো যে চকুৰ লেতেৰাবোৰ চাফা কৰিবলৈ দিয়া হৈছিল।\nপ্রশ্ন:আজৰি সময়ত আপুনি কি কৰি সময় অতিবাহিত কৰি ভালপায়?\nউত্তৰ:আজৰি সময়ত মা দেউতা, বন্ধু বান্ধৱী, দাদা বাইদেউ, জেষ্ঠ সকলৰ সৈতে কথা পাতোঁ আৰু অন্যান্য কাম থাকে আৰু ম'বাইলত বিভিন্নধৰণৰ কাহিনীৰ সোৱাদ লও।\nপ্রশ্ন:আপুনি লিখা মেলা কেতিয়াৰ পৰা আৰম্ভ কৰিছিল?\nউত্তৰ:লিখা -মেলা ষষ্ঠ শ্ৰেণীৰ পৰাই কৰিছিলোঁ। এখন সৰু বহী লগত থৈছিলোঁ।দশম মান শ্ৰেণীত এজন ব্যক্তিৰ সান্নিধ্য পাই অনুপ্ৰাণিত হৈছিলোঁ ।তেখেতক এখন সভাত পাইছিলোঁ। তেখেতে কবিতা পাঠ কৰাত চিনাকি হৈছিলোঁ। তেখেত আছিল কবি দুলাল ৰবিদাস। তেখেতে সাহিত্যৰ পথাৰৰ খেতি কৰিবলৈ শক্তি যোগান ধৰিছিল।\nপ্রশ্ন: আপোনাৰ প্ৰতিটো মূহুৰ্তত সাহস আৰু প্ৰেৰণা হিচাপে থিয় দিয়া কোনোবা ব্যক্তি আছেনে?\nউত্তৰ: নিশ্চয় সাহস আৰু প্ৰেৰণা প্ৰত্যেকটো সময়তে বন্ধু বান্ধৱী সকল আৰু শিক্ষা গুৰুসকলৰ লগতে পিতৃ -মাতৃয়ে প্ৰতিটো কামতে সাহস আৰু প্ৰেৰণা হিচাপে থিয় দিয়ে এজন ব্যক্তি বা দুজন ব্যক্তি সাহস বা প্ৰেৰণা দিছে বুলি ক'লে ভুল কোৱা হ'ব।\nপ্রশ্ন:আজি আপুনি ইমান দূৰ সফলতাৰে আগুৱাই আহিলে সেয়া কাৰ বাবে ?তাৰ আঁৰত কোনোবা আছেনে?\nউত্তৰ:সফলতাৰ ছায়া এতিয়ালৈকে পৰা নাই যদিও এই সাধাৰণ সফলতাবোৰ একমাত্ৰ পিতৃ -মাতৃ আৰু মোৰ ভাল চিন্তা কৰাসকলৰ বাবে আগুৱাই যাবলৈ সক্ষম হৈছোঁ।\nপ্রশ্ন:আপোনাৰ জীৱনৰ শ্ৰেষ্ঠতম উপহাৰ কি?\nউত্তৰ:মোৰ জীৱনৰ শ্ৰেষ্ঠতম উপহাৰ বুলি ক'লে মই জন্মৰ পৰা এতিয়ালৈকে পোৱা মোৰ অভিজ্ঞতা আৰু মোৰ ভগৱানৰ দানস্বৰূপ পিতৃ -মাতৃ।\nপ্রশ্ন:আপুনি উঠি অহা প্ৰজন্মৰ বাবে কি কৰিব বিচাৰে? কি উপদেশ দিব বিচাৰে?\nউত্তৰ:উঠি অহা প্ৰজন্মই কেৱল পাঠ্যপুথিৰ শিক্ষাৰ মাজতে সীমাবদ্ধ নাথাকি মানৱ জীৱনৰ প্ৰতিটো অভিজ্ঞতাই ল'বলৈ চেষ্টা কৰক। সহৎ লোকৰ বনবাস নিশ্চিত সেয়েহে ধৈৰ্য আৰু সহ্য কৰিব লাগিব। মহাভাৰতৰ পাণ্ডুপুত্ৰ ধৰ্মত অৰ্থাৎ সত্য আছিল যদিও বহু কষ্ট লাঞ্চনা, বঞ্চনা আদি বিভিন্ন ধৰণৰ কটু স্বৰ শুনিবলগীয়া হৈছিল তথাপিও অধৈৰ্য্য হোৱা নাছিল ।যুধিষ্ঠিৰে বুজিব পাৰিছিল তেওঁ সত্যৰ পঠত আছে বুলি। আমাৰ নৱপ্ৰজন্ম মহাভাৰতৰ পৰা শিক্ষা লওক ৰামায়ণৰ পৰা শিক্ষা লওক।\nএতিয়ালৈকে উপদেশ দিব পৰা হোৱা নাই যদিও ছাত্ৰ ছাত্ৰী সকল মোৰ প্ৰিয় বাবে তেওঁলোকক মাজে সময়ে লগ কৰোঁ। আৰু শিক্ষা সম্বন্ধীয় কথাবোৰ বুজাই দিবলৈ যত্ন কৰোঁ।\nপ্রশ্ন:আপুনি কি কৰি আটাইতকৈ বেছি সুখ অনুভৱ কৰে?\nউত্তৰ:আটাইতকৈ বেছি ভাল পাওঁ বুলি ক'লে কেইবাটাও কথা ক'ব লাগিব যেনে মানুহক সহায় কৰি, ছাত্ৰ ছাত্ৰী সকলৰ সৈতে আলাপ আলোচনা, বিভিন্ন ধৰণৰ আলোচনা চক্ৰ আদিবোৰ কৰি আত্মসন্তুষ্টি পাওঁ।\nপ্রশ্ন:আপোনাৰ জীৱনত এনেকুৱা এজন শিক্ষক আছেনে ? যিজন শিক্ষকে আপোনাৰ বাবে বহুত কৰিছিল?\nউত্তৰ:তেনেকুৱা এজন নিদিষ্ট শিক্ষক- শিক্ষয়িত্ৰী নাই সকলোৰে মৰম আৰু সহায় পাই আহিছোঁ।\nপ্রশ্ন: বৰ্তমান আপুনি কি কৰি আছে?\nউত্তৰ:বৰ্তমান শিক্ষাৰ লগতে জড়িত , যোগানন্দ দেৱ সত্ৰাধিকাৰ গোস্বামী মহাবিদ্যালয়ৰ স্নাতক মহলাৰ ছাত্ৰ। অসমীয়া সাহিত্যৰ চানেকি দৈনিক ই আলোচনী ৰ ব্যৱস্থাপনা সম্পাদক, ৰংকিমি দ্বিমাহিক আলোচনী ৰ সহযোগী সম্পাদক, ৱেব পৰ্টেল Public talks news ৰ সাধাৰণ সম্পাদক, আৰু বিভিন্ন সামাজিক অনুষ্ঠানসমূহৰ লগত জড়িত হৈ জীৱন অতিবাহিত কৰি আছোঁ।\nপ্রশ্ন: আপুনি কি কি ঠাই ভ্ৰমণ কৰি কি কি অভিজ্ঞতা লাভ কৰিলে?\nউত্তৰ:মোৰ জীৱনৰ আটাইতকৈ দীঘল যাত্ৰা আছিল আমাৰ কাষতে থকা ৰাজ্য নেপাল ।নেপাললৈ মোৰ চকু চিকিৎসাৰ বাবে গৈছিলোঁ, মিচি নেত্ৰালয়লৈ।\nঅসমৰ বিভিন্ন ঠাইলৈ গৈছোঁ ,যেনে'ঐতিহাসিক শিৱসাগৰ, যোৰহাট, তেজপুৰ, নগাঁও, শোণিতপুৰ, কামৰূপ, লক্ষিমপুৰ। এই ঠাইবোৰ ভ্ৰমণ কৰি যথেষ্ট অভিজ্ঞতা পাইছোঁ। সেই অভিজ্ঞতাবোৰ কবলৈ হ'লে শেষ নহ'ব সেয়েহে পৰবৰ্তী সময়ত কবলৈ যত্ন কৰিম।\nএটা কথা কৈ থওঁ ভ্ৰমণ কৰিলে বহু অভিজ্ঞতা পোৱা যায়।\nপ্রশ্ন:জীৱনৰ বাটত উজুটি খালে কাৰ কথা মনলৈ আহে?\nউত্তৰ:জীৱনৰ বাটত উজুতি খালে মা লৈ বহুত মনত পৰে।\nTags: দিপশিখা ৰাজকোঁৱৰ ৰিন্টু কুৰ্মী সাক্ষাৎকাৰ


ভয়ংকৰ পথ দুৰ্ঘটনা! পুখুৰীত সোমাল চাৰিচকীয়া বাহন, প্ৰাণ গ’ল দুজনৰ -\nHomeআঞ্চলিকভয়ংকৰ পথ দুৰ্ঘটনা! পুখুৰীত সোমাল চাৰিচকীয়া বাহন, প্ৰাণ গ’ল দুজনৰ\nভয়ংকৰ পথ দুৰ্ঘটনা! পুখুৰীত সোমাল চাৰিচকীয়া বাহন, প্ৰাণ গ’ল দুজনৰ\nশিৱসাগৰঃ চৌদিশে মহিষমৰ্দিনীৰ আৰাধনা! দুৰ্গতিনাশিনীৰ আৰাধনাৰে মুখৰিত চৌদিশ। ক’ভিড বিধিৰ মাজেৰে ৰাজ্যত চলিছে দেৱীৰ অৰ্চনা। তাৰ মাজতে ৰাজ্যৰ ভিন্নস্থানত সংঘটিত হৈছে পথদুৰ্ঘটনা। শিৱসাগৰত মাজনিশা সংঘটিত হয় ভয়ংকৰ পথদুৰ্ঘটনা! ৰুদ্ৰসাগৰৰ মানকটাত পুখুৰীত সোমাল ছুইফত ডিজায়াৰ। দুৰ্ঘটনাত পতিত হোৱা গাড়ীখনৰ নম্বৰ ASO1 EO O886।\nআমাৰ সাংবাদিকে জনোৱা অনুসৰি, গাড়ীখনত আছিল তিনিগৰাকী আৰোহী। অধিবক্তাসহ নিহত হৈছে দুজন ব্যক্তি। নিহত হোৱা ব্যক্তি দুজন ক্ৰমে অধিবক্তা নিবেদন শৰ্মা আৰু ৰ’জমণি দাস নামৰ আন এজন যুৱক। গুৰুতৰভাৱে আহত হয় আন এজন যুৱক। আহত যুৱকজনৰ নাম মৃণাল দাস। মৃণাল দাসক উন্নত চিকিৎসাৰ বাবে ‘এমচিএইচ’লৈ প্ৰেৰণ কৰা হয়। নিবেদন আৰু ৰ’জমণিৰ ঘৰ ৰুদ্ৰসাগৰত। আহত মৃণালৰ ঘৰ বলিয়াঘাটত বুলি আমাৰ হাতলৈ খবৰ আহিছে।\nPrevious articleআৰিয়ানৰ হোৱাটছএপত বিস্ফোৰক তথ্য! দীঘলীয়া হ’ব কাৰাবাস, আদালতত কি ক’লে এনচিবি-এ?\nNext articleমেঘালয়ৰ পৰিৱেশ মন্ত্ৰী জেমছ কে চাংমালৈ PETA Indiaৰ বিশেষ সন্মান\nদেৱযানীয়ে কেনেকৈ হত্যা কৰিছিল আণ্টিমাক? আৰক্ষী, দণ্ডাধীশক দেখুৱালে হত্যাকাণ্ডৰ শিহৰণকাৰী দৃশ্য\nকৰ্তব্যৰত আৰক্ষীক দুৰ্ব্যৱহাৰ, ৰঙাঘৰৰ আলহী ৱেব-প’ৰ্টেলৰ সাংবাদিক\nমহানগৰীত সুৰক্ষিত নে নাৰী? ছাত্ৰীক অশালীন ব্যৱহাৰ ডেলিভাৰী বয়ৰ


অষ্টম আধ্যা উপায় কি ? "Amid, my most noble friends, I pray you all, Speak plainly your opinions of our hopes"--King Henry the Fourth হৰদত্ত তেওঁৰ পৰিবাৰ আৰু লগৰীয়া সকলেৰে সৈতে পলাই গৈ ভোটৰ পৰ্ব্বতৰ দাঁতিত এডোখৰ হাবিৰ মাজত লুকাই আছে। বৰফুকনে ইপিনে তেওঁৰ ফালৰ মানুহ যাক যাক পালে তাক তাক ধৰি দণ্ড কৰিলে আৰু তেওঁক ধৰিবলৈ চাৰিউফালে মানুহ পঠালে। তেওঁ ভোটানৰ ফালে পলাই যোৱা বাতৰি পাই বৰফুকনে স্বয়ং তেওঁক খেদি গল। কিন্তু তেওঁ যেনে ঠাইত আশ্ৰয় লৈছিল তেনে ঠাইৰ পৰা তেওঁক বিচাৰি উলিওৱা বৰ টান কাম। বাঘ ভালুক আদি প্ৰকৃতিৰ সন্তানবিলাকেৰে সৈতে প্ৰকৃতিৰ কোলাত হৰদত্তই আশ্ৰয় লৈ কাল কটাবলৈ ধৰিলে। মানুহৰ সমাজ, মানুহৰ লগ সংগতকৈ বনৰীয়া জন্তুৰ লগ-সংগ তেওঁৰ পক্ষে অতি সুখকৰ হ'ল। ওচৰ-চুবুৰীয়া আৰু বন্ধু-বান্ধৱেৰে পৰিবৃত থাকি তেওঁ মনত যিমান অশান্তি লভিছিল, প্ৰকৃতিৰ বিমল কোলাত হিংস্ৰ জন্তুবিলাকেৰে পৰিবৃত থাকি তেওঁ সিমান শান্তি লভিছিল। পৰ্ব্বতৰ গহ্বৰ, কামৰূপৰ তেওঁৰ ৰম্য ঘৰতকৈও তেওঁ শ্ৰেষ্ঠ জ্ঞান কৰিছিল। আলু-কচু গছৰ ফল-মূল ঘৰৰ মিষ্টান্ন পঞ্চামৃততকৈও তেওঁৰ মুখত সোৱাদ লাগিছিল। দুগ্ধফেন সদৃশ শয্যাত পৰি তেওঁৰ চকুৰ টিপ নমৰাকৈ ৰাতি কটাইছিল, কিন্তু এতিয়া সুদা মাটিত তেওঁ মনৰ সুখেৰে শুই টোপনিৰ সুখ লভিবলৈ ধৰিলে। অবিশ্বাসী, মুখে-এটা পেটে-এটা, খোচামোদকাৰী আৰু কপটীয়া বন্ধুসকলৰ মাততকৈও বাঘ-ভালুকৰ গোজৰণি তেওঁৰ কাণত অধিক মধুৰ আৰু বিশ্বাসৰ যোগ্য যেন লাগিছিল। চকুৰ আগতে দেশৰ দুৰৱস্থা আৰু স্বজাতিৰ দুৰ্গতি দেখি থকাতকৈ তেওঁৰ মনত নিৰ্জ্জন অৰণ্যত থকা এশ গুণে শ্ৰেয়ঃ হৈছিল। কেতিয়াব কেতিয়াবা পৰ্ব্বতীয়া মানুহেৰে সৈতে সাক্ষাৎ হলে সিহঁতৰ সৰলতা, আৰু অমায়িকতাত তেওঁ মোহিত হৈ যায়। এটা ভুটীয়া চৰ্দ্দাৰে সৈতে তেওঁৰ তাতে বন্ধুতাও হৈছিল। সি তেওঁবিলাকক খাবলৈ বস্তু আনি দিছিল আৰু বৰ পুতৌ কৰিছিল। চৰ্দ্দাৰৰ দুটি ল'ৰা-ছোৱালী আছিল, সিহঁতক চৰ্দ্দাৰে ৰঘু আৰু পদুমেৰে সৈতে সখি বন্ধাই দিয়াইছিল। ল'ৰাটোৰ নাম কোৰ্ম্মা আৰু ছোৱালী জনীৰ নাম, কুৰ্ম্মী আছিল।\nএনে অৱস্থাত হৰদত্ত আছে। এদিন বীৰদত্তকে প্ৰমুখ্য কৰি তেওঁৰ সকলো মন্ত্ৰীসকলে তেওঁক কলে যে "আমি এই দৰে আৰু কতদিন কষ্ট ভুগি থাকিমহঁক ; কষ্ট দূৰ কৰিবৰ উপায় অৱলম্বন নকৰিলে নহয়। এই অৱস্থাত থাকি যে আহোমৰ বিৰুদ্ধে উঠি আমাৰ দেশ উদ্ধাৰ কৰিব পাৰিম, সি কেতিয়াও নহয়। আমাৰ সৈন্য-সামন্ত লগৰীয়া ছিন-ভিন হৈ নষ্ট হল, আৰু অধিক ভাগক শত্ৰুৱে হাত দিলে। এতেকে এনেস্থলত আমি নতুন উপায় অৱলম্বন কৰা নিতান্ত কৰ্ত্তব্য। আমি স্থিৰ কৰিছোঁ যে আমি পঞ্জাবলৈ গৈ পঞ্জাৱকেশৰীৰ শৰণ পশো গৈ। আমাৰ দেশৰ সকলো দুৰৱস্থা তেওঁক জনাই আহোমৰ হাতৰ পৰা তেওঁ ৰাজ্য লবলৈ তেওঁ খাটোগৈ। উন্নতনামা দয়ালু মহাবীৰ পঞ্জাৱসিংহই অৱশ্যে আমাৰ কথালৈ কৰ্ণপাত কৰিব।"\nমন্ত্ৰীসকলৰ এই পৰামৰ্শ শুনি হৰদত্তই কিছুপৰ তলকা মাৰি থাকি মেঘগম্ভীৰ স্বৰেৰে কবলৈ ধৰিলে :-"মোৰ মৰমৰ বীৰ আৰু মন্ত্ৰীসকল। তোমালোকৰ মন্ত্ৰণা যে সম্পূৰ্ণ যুক্তিযুক্ত তাত অলপো সন্দেহ নাই ; কিন্তু হৰদত্তৰ শৰীৰত প্ৰাণ থাকে মানে এনে কাম কৰিবলৈ তেওঁ কেতিয়াও আগ বাঢ়িব নোৱাৰে। স্বৰ্গাদপি গৰীয়সী জন্মভূমি যে তেওঁ বিশ্বাসঘাতক হৈ এজন বিদেশীৰ ৰজাৰ হাতত সমৰ্পণ কৰিব এনে কথা তেওঁ স্বপ্নতো মনত ঠাই দিব নোৱাৰে। কোনে জানিছে, কি জানি এই কাৰ্য্যৰ দ্বাৰায় তেওঁৰ জননীক বাঘৰ হাতৰ পৰা সিংহৰ হাতত হে পেলায় দিয়া হয় ? এক ৰাক্ষসৰ গৰাহৰ পৰা কাঢ়ি নি কিজানি জন্মভূমিক তাতোকৈও এক দুৰন্ত ৰাক্ষসৰ গৰাহত হে পেলাই দিয়া হয় ? হায় ! এনে ভয়ানক কাম হৰদত্তৰ শৰীৰত একবিন্দু ৰক্ত থাকে মানে হৃদয়ত এক ধনিষ্টমানো মনুষ্যত্ব থাকে মানে, হৈ উঠা অসম্ভৱ। হৰদত্তৰ মাতৃভূমি, নতুন আৰু অচিনাকী পঞ্জাৱীৰ হাতত সমৰ্পণ কৰাতকৈ পুৰণি আহোমৰ হাতত এৰি থৈ হৰদত্তই আপোনাক ধন্য মানিব। বন্ধুসকল মাতৃভূমি দুৰাত্মা আহোমৰ হাতৰ পৰা উদ্ধাৰ কৰিব নোৱাৰি আত্মহত্যা কৰিব, তথাপি তেওঁক এনে কাৰ্য্য কৰিবলৈ তোমালোকে নকবা। "


হিন্দুত্ববাদৰ পৃষ্ঠপোষকতাত নাৰী সবলীকৰণৰ দুঃস্বপ্ন-(সুজাতা হাতীবৰুৱা) - মুক্ত চিন্তা\nহিন্দুত্ববাদৰ পৃষ্ঠপোষকতাত নাৰী সবলীকৰণৰ দুঃস্বপ্ন-(সুজাতা হাতীবৰুৱা)\nদুদিনমানৰ আগতে অসমৰ স্থানীয় টিভি চেনেলসমূহত দেখা পোৱা গ'ল, হোজাইত বিশ্ব হিন্দু পৰিষদৰ নাৰী গোট 'দুৰ্গা বাহিনী'ৰ সদস্যাভুক্তা হৈ অসমৰ একাংশ হিন্দু যুৱতীয়ে আত্মৰক্ষাৰ নামত লাঠীৰে সৈতে কুচ-কাৱাজ আৰম্ভ কৰিছে। ওপৰে ওপৰে চাবলৈ গ'লে, ঘৰে-বাহিৰে, বাটে-ঘাটে মহিলাসকলৰ ওপৰত চলা ক্ৰমবৰ্ধমান শাৰীৰিক নিৰ্যাতনৰ বিৰুদ্ধে আত্মৰক্ষামূলক সমৰ কলাৰ প্ৰশিক্ষণ এক ইতিবাচক পদক্ষেপ। কিন্তু অসমত এনে কেম্পৰ প্ৰসাৰৰ আগে আগে আমি চাব লাগিব দুৰ্গা বাহিনীয়ে আত্মৰক্ষাৰ নাম লৈ যুৱতীসকলক কেনে শাৰীৰিক আৰু মানসিক প্ৰশিক্ষণ দিয়ে।\nএক ৰাষ্ট্ৰ, এক সংস্কৃতি, এক ধৰ্ম অৰ্থাৎ এক 'হ'ম'জেনাইজড' হিন্দু ৰাষ্ট্ৰ প্ৰতিষ্ঠাৰ অৰ্থে ধাৱিত হ'ব বিচৰা ৰাষ্ট্ৰীয় স্বয়ংসেৱক সংঘ ( RSS)ৰ ভ্ৰাতৃ সংগঠন বিশ্ব হিন্দু পৰিষদ (VHP)। এই VHPৰে মহিলা গোট দুৰ্গা বাহিনী। 1991 চনত জন্ম লোৱা এই সংগঠনৰ প্ৰতিষ্ঠাত্ৰী সাধ্বী ৰিতাম্বৰা। তেখেত বাবৰি মছজিদ ধ্বংস কাৰ্যত পোনপটীয়াকৈ জড়িত থকাৰ অভিযোগেৰে অভিযুক্তা। বিশ্ব হিন্দু পৰিষদৰ অফিচিয়েল ৱেবছাইটত দুৰ্গা বাহিনীৰ বিষয়ে উল্লেখ আছে এইদৰে-ল"The sisters between 15 to 35 years can join Durga Vahini. Durga Vahini is an unequalled organisation of Hindu Yuwatis, which is committed to protection of Rashtra-Dharma and Sanskriti through bringing aboutarenaissance in the Hindu society with Service, Security and Sanskars as its motto".\nপ্ৰতিষ্ঠা কালৰেপৰা দুৰ্গা বাহিনীয়ে মহিলা সবলীকৰণৰ নাম লৈ ভাৰতৰ বিভিন্ন প্ৰান্তৰ শিৱিৰবোৰত যুৱতীসকলৰ প্ৰশিক্ষণৰ ব্যৱস্থা কৰি আহিছে। পিছে আমোদজনক বা মন কৰিবলগীয়া কথাটো হ'ল, মনুবাদ অৰ্থাৎ পুৰুষতান্ত্ৰিক সমাজব্যৱস্থাৰ ঘোৰ সমৰ্থক RSSৰ সহযোগী তথা VHPৰ নাৰী গোট দুৰ্গা বাহিনীয়ে আচলতে কেনেদৰেনো 'নাৰী সবলীকৰণ'ৰ দিশত নিজৰ অৰিহণা আগবঢ়াব পাৰিছে।\nনাৰীৰ ওপৰত শাৰীৰিক-মানসিক নিৰ্যাতন, আক্ৰমণৰ বিৰুদ্ধে প্ৰতিবাদ আৰু নিৰাময়ৰ অংশ হিচাপে অন্যান্য দিশসমূহৰ উপৰিও সবাতোকৈ গুৰুত্বপূৰ্ণ পদক্ষেপটোৱেই হৈছে সমাজৰ পুৰুষতান্ত্ৰিক মানসিকতাৰ পৰিৱৰ্তন। কিন্তু সমাজৰ এচাম লোকে এতিয়াও বিশ্বাস কৰে যে মহিলাসকলে আত্মৰক্ষাৰ বাবে নিজে অস্ত্ৰ-শস্ত্ৰ তুলি ল'লে নাৰী নিৰ্যাতন কমি যাব। কিন্তু আত্মৰক্ষাৰ বাবে নাৰীয়ে 'পুৰুষ'ৰ বিৰুদ্ধে কেৱল অস্ত্ৰ তুলি ল'ব বা ব্যৱহাৰ কৰিব জানিলেই নহ'ব। সবাতোকৈ গুৰুত্বপূৰ্ণ অংগ হিচাপে 'পুৰুষতন্ত্ৰ'ক প্ৰশ্ন কৰিবলৈ মানসিকভাৱে সবল হৈ ল'ব লাগিব। অন্যথা ই এক বিফল প্ৰয়াসত পৰিণত হ'ব।\nআত্মৰক্ষাৰ নামত, সবল কৰাৰ নামত যান্ত্ৰিকভাৱে অস্ত্ৰ চালনাৰ শিক্ষাই কিদৰে নাৰীৰ বা বহলভাৱে সমাজৰ কোনো ইতিবাচক পৰিৱৰ্তন সাধিব নোৱাৰে তাৰ সাৰ্থক উদাহৰণ হল দুৰ্গা বাহিনী। ভিন্ন প্ৰান্তত বিয়পি থকা এই বাহিনীৰ শিবিৰসমূহত বাহিৰৰপৰা শাৰীৰিক কুচকাৱাজ, অস্ত্ৰচালনাৰ প্ৰশিক্ষণ দি যুৱতীসকলক শত্ৰুৰ বিৰুদ্ধে যুঁজিবলৈ শিকোৱা হয় ঠিকেই, পিছে সেই শত্ৰুসকলনো কোন? ইয়াত এক 'others'ৰ ধাৰণা শক্তিশালী কৰি যুৱতীসকলৰ মন-মগজুত সুমুৱাই দিয়া হয় আৰু সেই 'others' আন কোনো নহয় -অহিন্দু, বিশেষকৈ মুছলিমসকল। এইদৰেই লিংগভিত্তিক হিংসাৰ উৎসৰ মেৰুকৰণ কৰি তাৰ কাৰণ কেৱল 'অহিন্দু' পুৰুষসকল বুলি পতিয়ন নিওৱা হয়। সময়ে সময়ে দুৰ্গা বাহিনীৰ লগত জড়িত মহিলা নেত্ৰীসকলৰ বক্তব্যৰপৰাই এই কথা স্পষ্ট হয়। আৰু এই আটাইবোৰ কাণ্ড-কাৰখানাকে মহিলাৰ সবলীকৰণ আখ্যা দিয়া হয়। চাবলৈ গ'লে, মহিলাসকলক কেৱল পাকঘৰৰ কাম-কাজত সুমুৱাই ৰাখিব বিচৰাৰ পক্ষপাতী ভ্ৰাতৃপ্ৰতিম সংগঠনসমূহৰ তুলনাত দুৰ্গা বাহিনীৰ এনে পদক্ষেপ যথেষ্ট প্ৰগতিশীল। কিন্তু এই ধনাত্মক যেন লগা পদক্ষেপৰ আঁৰৰ অহেতুক সাম্প্ৰদায়িক ঘৃণাই কেতিয়াও নাৰীৰ অধিকাৰ প্ৰাপ্তিৰ আকাংক্ষাক প্ৰতিনিধিত্ব কৰিব নোৱাৰে।\nতাৰোপৰি দেশৰ শত্ৰু (মুছলিমসকল?!)ক ৰুধিবলৈ অস্ত্ৰ-শস্ত্ৰৰে সু-সজ্জিতা দুৰ্গা বাহিনীৰ সদস্যাসকলক ভাৰতীয় সংস্কৃতিৰ পাঠ দিয়াৰ নামত মানসিকভাৱে কিদৰে এক দুৰ্বল অৱস্থালৈ লৈ যোৱা হয় তাক জানিবলৈ আগ্ৰহীসকলে 2012 চনৰ নিশা পাহুজাৰ তথ্যচিত্ৰ 'The World Before Her' চাব পাৰে। কাৰণ তথ্যচিত্ৰখনত দুৰ্গা বাহিনীৰ কেম্পৰ ভিতৰুৱা বহু দৃশ্য দেখুওৱা হৈছে আৰু মুক্তি দিয়াৰ পাছত VHPৰ ভীষণ আপত্তি সত্ত্বেও কোনো মৰ্ফ ভিডিঅ'ৰ অভিযোগৰপৰা মুক্ত। কেম্পত দুৰ্গা বাহিনীৰ সদস্যাসকলক ওঠৰ বছৰ বয়সতে বিয়া হৈ যাবলৈ উপদেশ দিয়া হয়। পুৰুষ আৰু মহিলাৰ সমতা এটা মিথ, আৰু মহিলাসকলৰ কৰ্তব্য পাকঘৰৰ কামত আবদ্ধ বুলি শিকোৱা হয়। পাৰম্পৰিক পুৰুষতান্ত্ৰিক ব্যৱস্থাক প্ৰশ্ন নকৰাকৈ, লিংগ বৈষম্য বা লৈংগিক হিংসাৰ বিৰুদ্ধে যুৱতীসকলক সচেতন কৰাৰ ঠাইত, কেৱল সাম্প্ৰদায়িক ঘৃণাৰ পৰিৱেশ এটা দিয়া হয়।\nউল্লেখযোগ্য যে ৰামজন্মভূমি আন্দোলনত নিজকে উৎসৰ্গিত বুলি ঘোষণা কৰা দুৰ্গা বাহিনীৰ সদস্যাৰ বিৰুদ্ধে গুজৰাটৰ সাম্প্ৰদায়িক সংঘৰ্ষত জড়িত থকাৰ অসমৰ্থিত অভিযোগো শুনিবলৈ পোৱা যায়।গতিকে দুৰ্গা বাহিনীৰ প্ৰশিক্ষণপ্ৰাপ্ত যুৱতীসকল কেনে হ'ব? যি প্ৰাতিষ্ঠানিক হিন্দু ধৰ্মৰ প্ৰতি প্ৰশ্নাতীতভাৱে উৎসৰ্গিত; কম বয়সতে বিয়া হৈ যাবলৈ প্ৰস্তুত; পুৰুষ-নাৰীৰ সংবিধানপ্ৰদত্ত সমতাৰ অধিকাৰৰ ঠাইত পুৰুষৰ আধিপত্যত বিশ্বাসী,পাকঘৰত নিজক আবদ্ধ কৰি ৰাখিবলৈ সন্মত, দেশৰ শত্ৰু বুলি কেৱল ঘাইকৈ মুছলনমানসকলক চিহ্নিত কৰি তেওঁলোকৰ বিৰুদ্ধে অস্ত্ৰৰে যুঁজিবলৈ প্ৰস্তুত মহিলা।\nমহিলা-যুৱতীসকল যেতিয়া সমাজত পুৰুষতকৈ নিজৰ অৱস্থান নিজৰ 'choice' মতে নিম্নতৰ বুলি মানি ল'ব, তেন্তে পুৰুষতান্ত্ৰিক সমাজ ব্যৱস্থা বহুযুগলৈ সুৰক্ষিত হৈ থাকিব।সন্দেহ নাই, পুৰুষতান্ত্ৰিক ব্যৱস্থাৰ চূড়ান্ত সমৰ্থক স্থিতাৱস্থাধৰ্মী সংঘ পৰিবাৰৰ আন সংগঠনসমূহক দুৰ্গা বাহিনীৰ আদৰ্শ আৰু কাম-কাজে এই ক্ষেত্ৰত অত্যন্ত সহায় কৰি আহিছে আৰু নাৰী সবলীকৰণৰ নামত এক প্ৰসহনৰূপে থিয় দিছে। উত্তৰ-পূব ভাৰত বা ঘাইকৈ অসমৰ পটভূমিত, য'ত তুলনামূলকভাৱে যুৱতীসকল সাম্প্ৰদায়িক আবহাৱাৰপৰা মুক্ত আৰু অধিক স্বাধীনচিতীয়া; ভাৰতীয় সংস্কৃতিৰ নামত কেতবোৰ পশ্চাদগামী অসাংবিধানিক নিয়ম-নীতি প্ৰচলনেৰে অসমীয়া যুৱতীসকলক কিমানদূৰ দুৰ্গা বাহিনীৰ দৰে সংগঠনে আকৰ্ষণ কৰিব পাৰিব সেয়া সময়ে ক'ব।\nবিষয় নাৰী হিন্দুত্ববাদ\nNo Comments : "হিন্দুত্ববাদৰ পৃষ্ঠপোষকতাত নাৰী সবলীকৰণৰ দুঃস্বপ্ন-(সুজাতা হাতীবৰুৱা)"


ধুবুৰীত আৰক্ষীৰ জালত লাটমণ্ডল নোমেজউদ্দীন শেখ - Prag News\nHomeআঞ্চলিকধুবুৰীত আৰক্ষীৰ জালত লাটমণ্ডল নোমেজউদ্দীন শেখ\nধুবুৰীত আৰক্ষীৰ জালত লাটমণ্ডল নোমেজউদ্দীন শেখ\nধুবুৰী : দুৰ্নীতিৰ ৰম্যভূমি হৈ পৰিছে ধুবুৰী জিলাখন৷ এইবাৰ ধুবুৰীৰ আৰক্ষীৰ জালত লাটমণ্ডল নোমেজউদ্দীন শেখ। ঘটনাৰ বিৱৰণী অনুসৰি, চিৰাজুল হক নামৰ লোক এজনৰ ১৩ বিঘা ভূমি শিল্পা সোভাৰীয়াত নামজাৰী কৰি দিছিল। পূৰ্বে শিল্পা সোভাৰীয়াৰ পৰা চিৰাজুলে ক্ৰয় কৰিছিল মাটিখিনি।\nআৰু পঢ়িব পাৰিব : সমুখ সমৰত অতুল বৰা আৰু লুৰিণজ্যোতি: বাকযুদ্ধতেই ৰণৰ বাজি মাৰিব নেকি?\nএইজন লাটমণ্ডলে বৃহৎ পৰিমাণৰ ধন লৈ পুনৰ মাটিখিনি শিল্পাৰ নামত নামজাৰী কৰি দিয়ে। মণ্ডলৰ এনে কাৰ্যৰ পাছতে ধুবুৰী সদৰ থানাত এজাহাৰ দাখিল কৰে চিৰাজুল হকে। চিৰাজুলৰ এজাহাৰৰ ভিত্তিত ধুবুৰী আৰক্ষীয়ে ধুবুৰী চক্ৰ বিষয়াৰ কাৰ্যালয়ৰপৰা গ্ৰেপ্তাৰ কৰে লাটমণ্ডল নোমেজউদ্দীনক।\nপূৰ্বেও মাটিৰ নামজাৰী কৰি দিয়াৰ নামত ধন লোৱা দৃশ্য বন্দী হৈছিল সংবাদ মাধ্যমত। অকল নোমেজ উদ্দীনেই নহয় চক্ৰ বিষয়াৰ কাৰ্যলয়ত এটা বৃহৎ চক্ৰ আছে, যি চক্ৰই দীৰ্ঘদিনৰ পৰা ৰাইজক হাৰাশাস্তি কৰি আহিছে। ধুবুৰী আৰক্ষীয়ে ইতিমধ্যই নোমেজ উদ্দীনক গ্ৰেপ্তাৰ কৰি আৰম্ভ কৰিছে তদন্ত।\nPrevious articleযুৱক-আৰক্ষীৰ মাজত আক্ৰমণ : আহত ৯আৰক্ষী, গুলীবিদ্ধ ২যুৱক\nNext articleবৰফ গলিছে! আলোচনাৰ দিন ঠিক কৰিবলৈ কেন্দ্ৰক আহ্বান কৃষকৰ


নৱজাতক আৰু শিশুৰ যতন — Vikaspedia\nজীৱনৰ সকলোতকৈ সুৰক্ষিত আৰু আৰামৰ সময় বোধকৰো মাতৃগৰ্ভত থকা ন মাহ সময়, ইয়াত শিশুটি মাতৃগৰ্ভৰ ভিতৰত এক পানীৰ টোপোলাৰ আৱৰণত শীত-তাপ নিয়ন্ত্ৰিত বাতাৱৰণত (বাহিৰত তাপ যিমানেই হওক মাতৃগৰ্ভত ইয়াৰ মান ৩৬ চেণ্টংগ্ৰেডৰপৰা ৩৭ ডিগ্ৰী চেণ্টিগ্ৰেডৰ ভিতৰত) ডাঙৰ-দীঘল হয়, আহাৰত কোনো চিন্তা নাই, মাতৃয়ে খোৱা সকলো আহাৰ হজম হৈ তেজৰ দ্বাৰা ফুলৰ ডেওনা পাৰ হৈ শিশুটিৰ শৰীৰলৈ যায়। মাতৃয়ে কমকৈ খালেও শিশুৱে নিজৰ দৰকাৰীখিনি মাতৃৰ সংৰক্ষিত ভৰালৰপৰা লৈ যায়।\nইমান এটা সুৰক্ষিত আৰু আৰামদায়ক বাতাৱৰণৰপৰা এটা নৱ জন্মপ্ৰাপ্ত শিশু যেতিয়া বাহিৰৰ পৃথিৱীৰ সম্পৰ্ক লৈ আহে, তেতিয়া বাৰু অসুবিধাৰ সৃষ্টি নহয়নে? নিশ্চয় হয়, এই অৱস্থাত শিশুটিক লাগে আমাৰপৰা অলপ সহায়। আমাৰ ভাৰতবৰ্ষত বাহিৰৰ তাপমাত্ৰা যিকোনো সময়ত0ডিগ্ৰীতকৈ কমৰপৰা ৫০ ডিগ্ৰী চেণ্টিগ্ৰেডলৈকে হ’ব পাৰে। হঠাৎ এই পৰিৱৰ্তন এক নৱজাতক শিশুৱে সহ্য কৰিব পাৰেনে?\nএটা নৱজাতক শিশুক এই প্ৰতিকূল পৰিৱেশৰ সন্মুখীন হ’বলৈ আমাৰপৰা কি কি সহায় লাগে, এটা শিশু প্ৰকৃতিৰ উপহাৰ, প্ৰকৃতিতকৈ শ্ৰেষ্ঠ আৰু কোন আছে? শিশুটিৰ নিজেই এই অৱস্থাত তিষ্ঠি থাকিবৰ বাবে সক্ষম, লাগে মাথোঁ আমাৰ অলপ সহায়, যেনে- উষ্ণতা, মাতৃৰ গাখীৰ (স্তনপান), উশাহ-নিশাহ প্ৰক্ৰিয়াত কেতিয়াবা অলপ সহায় (সদায় নচলিব)আৰু সংক্ৰামক ৰোগৰপৰা পৰিত্ৰাণ। শিশু এটি মাতৃ গৰ্ভত থাকোতে তাৰ পুষ্টিকৰ বাবে মাকৰ খাদ্যৰ ওপৰত নিৰ্ভৰ কৰাৰ উপৰি শ্বাস-প্ৰশ্বাসৰ বাবেও মাতৃৰ ওপৰতে নিৰ্ভৰ কৰে, জন্মৰ লগে লগে যেতিয়া নাড়ী কাটি শিশুটিক মাতৃৰ শৰীৰৰপৰা সন্মূৰ্ণৰূপে পৃথক কৰা যায়, নৱজন্ম প্ৰাপ্ত শিশুটিৱে নিজেই উশাহ-নিশাহ লোৱাৰ প্ৰয়োজন হয়।\nশিশুৰ হৃদপিণ্ড মাতৃগৰ্ভত থকাৰ পৰাই চলি থাকে, কিন্তু শৰীৰৰ অক্সিজেন মাতৃৰ তেজৰ জৰিয়তে ফুলৰ মাজেৰে আহি শিশুটিয়ে গ্ৰহণ কৰে। শিশুৰ হাঁওফাঁও প্ৰায় পানীৰে ভৰি থাকে। হাঁওফাঁওৰ কোষবোৰৰ প্ৰায় ৩৭ সপ্তাহমানত সম্পূৰ্ণ বিকাশ হয় যদিও ইয়াৰ প্ৰয়োগ নহয়, মাতৃৰ শৰীৰৰপৰা পৃথক হোৱাৰ লগে লগে, শিশুৰ হাঁওফাঁওৰ পানীবোৰ শুকাই যায় আৰু কোষবোৰত ফুলি উঠে আৰু আমিও উশাহ লোৱাৰ দৰে শিশুৱেও সাধাৰণভাৱে উশাহ লয়, প্ৰায় নব্বৈ শতাংশ শিশুৱেই এই পৰিৱৰ্তনৰ কোনো অসুবিধা নোহোৱাকৈ সন্মুখীন হ’ব পাৰে, প্ৰায় দহ শতাংশ নৱজাতক শিশুক এই প্ৰক্ৰিয়া সম্পূৰ্ণ কৰিবলৈ অভিজ্ঞ চিকিৎসক বা প্ৰশিক্ষণপ্ৰাপ্ত লোকৰ সহায়ৰ প্ৰয়োজন হয় আৰু প্ৰায় এক শতাংশ শিশুক সম্পূৰ্ণৰূপে অভিজ্ঞ জ্যেষ্ঠ চিকিৎসকৰ সহায়ৰ প্ৰয়োজন হয়।\nসাধাৰণতে গৰ্ভৱতী অৱস্থাত কোনো অসুবিধাৰ সন্মুখীন হ’লে (উচ্চ ৰক্তচাপ, মধুমেহ ৰোগ, সংক্ৰমিত ৰোগ আদি) বা অপৰিপক্ক শিশুক এই সহায়ৰ দৰকাৰ হোৱাৰ বেছি সম্ভাৱনা থাকে যদিও বহুক্ষেত্ৰত নভবাকৈ একো অসুবিধা নথকা, সময়ত হোৱা শিশুৱেও এই পৰিৱৰ্তন প্ৰক্ৰিয়া সুকলমে পাৰ কৰাত অসুবিধাত ভোগে, সেইবাবে সকলো প্ৰসৱৰ সময়তে মাতৃৰ বাবে যেনেকৈ চিকিৎসকৰ দল থাকে, তেনেকৈ আহিবলগা শিশুটিৰ বাবেও অভিজ্ঞ প্ৰশিক্ষণপ্ৰাপ্ত লোকৰ এটা দল থকা বাঞ্ছনীয়। জন্মৰ পিছৰ প্ৰথম এক মিনিট সময় বহু মূল্যৱান, এই এক মিনিট সময়ক আমি ‘সোণালী মুহূৰ্ত’ বুলি কওঁ, এই এক মিনিট সময়ত আপোনাৰ শিশুৱে মাতৃগৰ্ভৰপৰা ওলাই সম্পূৰ্ণ নিজাববীয়াকৈ উশাহ-নিশাহ লয়, শৰীৰত স্বাভাৱিক অক্সিজেনৰ মাত্ৰা স্থাপন কৰে আৰু নিজৰ স্বাভাৱিক হৃদস্পন্দনৰ প্ৰক্ৰিয়া অব্যাহত ৰাখে, এই প্ৰক্ৰিয়া যাতে শিশুটিয়ে সহজে সম্পূৰ্ণ কৰিব পাৰে, তাক সুনিশ্চিত কৰে আপোনাৰ শিশুৰ বাবে থকা চিকিৎসকৰ দলটিয়ে।\nএইখিনি সময়ত শিশুৰ শৰীৰত অক্সিজেনৰ অভাৱ হ’লে ভৱিষ্যতে তেওঁৰ শাৰীৰিক আৰু মানসিক বৃদ্ধিত বাধাগ্ৰস্ত হ’ব পাৰে। এইখিনি সময়তে চিকিৎসকৰ দলটিয়ে প্ৰথমে শিশুৰ শ্বাস-প্ৰশ্বাসৰ নলী পৰিষ্কাৰ কৰে (ইয়াত শিশুটিৰ শৰীৰৰ স্বাভাৱিক অসাৰ ৰস, থুই, খেকাৰ, লেলাউটি ইত্যাদিৰ উপৰি মাতৃৰ গৰ্ভত শিশুৱে মল-মূত্ৰ ত্যাগ কৰিলে, সেয়াও জমা হৈ থাকিব পাৰে) শিশুটিৰ আৰ্দ্ৰ শৰীৰ শুকান কৰে, শিশুটিৰ সঠিক তাপমান ৰক্ষা কৰাত সহায় কৰে আৰু শিশুটিয়ে সঠিকভাৱে উশাহ-নিশাহ লৈছেনে নাই আৰু শিশুৰ হৃদস্পন্দন সঠিকভাৱে আছেনে নাই তাক নিৰ্দ্ধাৰণ কৰে। শিশুটিয়ে যদি ভালদৰে উশাহ ল’বপৰা নাই বা একেবাৰে লোৱা নাই তাক অনতিবিলম্বে স্বাভাৱিকভাৱে স্থাপন কৰাত (উশাহ-নিশাহ লোৱাত) সহায় কৰে। এটি নৱজাত শিশু জন্ম হোৱাৰ লগে লগে পিতৃ-মাতৃৰ মনলৈ বহু প্ৰশ্ন আহে, আগৰ দিনত যৌথ পৰিয়ালত অভিজ্ঞ আইতা, ককা, বৰদেউতা, বৰমা আদিয়ে নতুন পিতৃ-মাতৃক বহুখিনি সহায় কৰি দিয়ে, উপদেশ দিয়ে। আজিকালি মৌলিক পৰিয়ালৰ যুগ, বহুক্ষেত্ৰত নতুন পিতৃ-মাতৃ তেওঁলোকক উৎস স্থানৰপৰা বহু দূৰত কৰ্মস্থানত অকলে থাকে, য’ত কাৰো সহায় পোৱা নাযায়।\nতদুপৰি যৌথ পৰিয়ালতো জ্যেষ্ঠ লোকসকলে দিয়া সকলো উপদেশ বিজ্ঞানসন্মত হয়নে তাকো বিবেচনা কৰা দৰকাৰ, নৱজাতক শিশুৰ পিতৃ-মাতৃয়ে সাধাৰণতে জানিব বিচৰা প্ৰশ্নসমূহ এনেধৰণৰ-\nশিশুক মাতৃদুগ্ধৰ উপৰি কি খুৱাব পাৰি?\nমাকে শিশুৰ বাবে খাদ্যৰ কি বিচাৰ কৰিব লাগিব?\nশিশুৱে দিনটোত প্ৰস্ৰাৱ-শৌচ কিমান কৰিব লাগে?\nশিশুটিক গা ধুৱাব পাৰিনে? আৰু মালিচ কেনেকৈ আৰু কিহেৰে কৰিব লাগিব?\nশিশুটিয়ে অনবৰতে শুই থাকে কিয়?\nশিশুটিয়ে গাখীৰ খোৱাৰ পিছত বমি কৰি দিয়ে কিয়?\nমোৰ শিশুটিয়ে কিয় গোটেই ৰাতিটো কান্দি থাকে?\nঘৰত ফেন চলাব পাৰিনে বা ঘৰটো শীত-তাপ নিয়ন্ত্ৰিত কৰি ৰাখিব পাৰিনে?\nশিশুটিক কোঁচত কেনেকৈ ল’ব পাৰি?\nতাক উৰাজাহাজত উঠাব পাৰিমনে?\nশিশুৰ নাড়ীডাল কেতিয়া সৰিব আৰু তাৰ কেনেদৰে যত্ন ল’ব লাগিব?\nমোৰ শিশুটিয়ে অত্যাধিক কান্দে, গাখীৰ কম পায় নেকি?\nশিশুটিৰ লগত মই কেনেদৰে অন্তৰংগ হ’ম?\nমই কেতিয়া চিকিৎসকৰ পৰামৰ্শ ল’ব লাগিব?\nএই সকলো উত্তৰ দিয়া আগেয়ে এটা কথা পুনৰ সোঁৱৰাই দিব বিচাৰো যে এটি শিশু, এজন বয়সস্থ লোকৰ এটা সুক্ষ্ম সংস্কৰণ নহয়। এটা শিশু এক সম্পূৰ্ণ পৃথক সৃষ্টি। শিশুটি জন্মৰ পিছতে, তাৰ উশাহ-নিশাহ প্ৰক্ৰিয়া স্বাভাৱিকভাৱে স্থাপিত হোৱাৰ পিছত, ইয়াক সঠিক উষ্ণতাত ৰখাৰ বাবে, মাতৃৰ লগত একেলগে একেখন বিচনাতে, একে কাপোৰৰ তলত ৰখাটো বাঞ্ছনীয়, শিশুটি জন্মৰ পিছত যিমান সোনকালে পাৰি স্তনপান আৰম্ভ কৰিব লাগে, স্তনপানৰ উপকাৰিতা, কেনেদৰে আৰম্ভ কৰিব লাগে, এগৰাকী মাতৃৰ গাখীৰ কম হ’ব পাৰেনেকি, আদি প্ৰশ্নৰ বিতং ব্যাখ্যা পৰৱৰ্তী সময়ত ব্যাখ্যা কৰা হ’ব।\nজন্মৰ প্ৰথম দিনা সাধাৰণতে শিশুটি বাহিৰৰ জগতৰ লগত খাপ খোৱাকৈ, ইয়াৰ উষ্ণতাৰ লগত পৰিচয় হ’বলৈ, নিজকে গৰম কৰি ৰাখিবলৈ যত্ন কৰে। সেয়েহে পৰাপক্ষত, বিশেষকৈ ঠাণ্ডা দিনত প্ৰথম চৌব্বিশ ঘণ্টাত শিশুটিক গা ধুৱাব নালাগে, শিশুটিক পৰিষ্কাৰ, শুকান কাপোৰেৰে চাফা কৰি, ইয়াৰ চকু দুটা সিক্ত, কোমল কপাহেৰে চাফা কৰি দিব লাগে, শিশুৰ নাড়ীডাল মাতৃগৰ্ভৰপৰা পৃথক কৰাৰ সময়ত, বীজাণুমুক্ত কেঁচী বা কটাৰী ব্যৱহাৰ কৰিব লাগে আৰু ইয়াৰ পৰিষ্কাৰ সূতা বা ক্লিপৰ সহায়ত বান্ধি ৰাখিব লাগে, নাড়ীৰ শিশুৰ ফালে লাগি থকা অংশ শুকানকৈ পৰিষ্কাৰ কৰি ৰাখিব লাগে, ইয়াত প্ৰস্ৰাৱ, শৌচ লাগিব দিব নালাগে আৰু লাগিলে তৎক্ষণাত চাফা কৰিব লাগে, সকলোতকৈ ডাঙৰ কথা ইয়াত দৰবকে ধৰি একো বস্তু লগাব নালাগে, বহু সময়ত দেখা যায় বহু লোকে গতানুগতিক নিয়ম অনুসাৰে ইয়াত গোবৰকে ধৰি বহু বস্তু লগায়, ইয়াৰ ফলত ‘নিঅ’নেটেল টিটেনাছ’ আদি ৰোগত সৃষ্টি হৈ শিশুৱে অকাল মৃত্যুক সাবটি লয়। আপোনাৰ শিশুটিৰ নাড়ীডাল শুকানকৈ, পৰিষ্কাৰ কৰি ৰাখিলে সংক্ৰমিত ৰোগ হোৱাৰ সম্ভাৱনা বহু কম থাকে, তথাপি যদি নাড়ীডালৰ গুৰি ৰঙা পৰি, ফুলি যায় আৰু দুৰ্গন্ধ ৰস বা পূজ ওলায় তৎক্ষনাত চিকিৎসকৰ পৰামৰ্শ লোৱা উচিত। অৱশ্যে অলপ অলপ পনীয়া তেজৰ নিচিনা বা অলপ বগা বগা ৰস শুকোৱা নাড়ীৰ গুড়িৰপৰা ওলোৱাটো স্বাভাৱিক প্ৰক্ৰিয়া।\nপ্ৰত্যক শিশুৱে জন্মৰ প্ৰথম চৌব্বিশ ঘণ্টাত কমেও এবাৰ শৌচ আৰু প্ৰথম আঠচল্লিছ ঘণ্টাৰ ভিতৰত এবাৰ প্ৰস্ৰাৱ কৰিব লাগে, এই সময়ৰ ভিতৰত শিশুটিয়ে প্ৰস্ৰাৱ আৰু শৌচ নকৰিলে আপোনাৰ চিকিৎসকক অৱগত কৰক। প্ৰথম প্ৰস্ৰাৱ সাধাৰণতে বহু ঘণীভূত হয়, আৰু ইয়াত ইউৰেট নামৰ ৰাসায়নিক দ্ৰৱ্য থাকে, এই ৰাসায়নিক পদাৰ্থই শিশুৰ অন্তৰ্বাসত গুলপীয়া দাগ লগাব পাৰে। ধীৰে ধীৰে শিশুৰ প্ৰস্ৰাৱৰ পৰিমাণ বাঢ়ে আৰু সঘনে কৰে। জন্মৰ প্ৰায় এসপ্তাহ বা দহ দিনৰ পাছত এটি মাতৃদুগ্ধ পান কৰা শিশুৱে চৌব্বিশ ঘণ্টাত কমেও ছয়ৰপৰা আঠ বাৰলৈকে প্ৰস্ৰাৱ কৰে, প্ৰস্ৰাৱৰ সঘনতাই মাতৃক আশ্বাস দিয়ে যে শিশুটিয়ে যথেষ্ট পৰিমাণে দুগ্ধ পান কৰাত সফল হৈছে।\nজন্মৰ প্ৰথম কেইদিনমান শিশুৰ শৌচ ডাঠ, আলকাতৰাৰ নিচিনা ক’লা বা ঘন সেউজীয়া ৰঙৰ হয়। এই ৰং মেকোনিয়াম নামৰ এক পদাৰ্থৰ বাবে হয় আৰু ই স্বাভাৱিক। জন্মৰ চাৰি-পাঁচ দিনৰ পিছত যেতিয়া শিশুটিয়ে মাতৃদুগ্ধ সঠিক পৰিমাণত পায়, শিশুৰ শৌচ ধীৰে ধীৰে সেউজীয়া মেকোনিয়ামৰপৰা হালধীয়া ‘স্তনপান কৰা শৌচ’ৰ প্ৰকাৰলৈ সলনি হয়। সাধাৰণতে মাতৃ দুগ্ধৰ প্ৰায় সকলোখিনিয়েই হজম হয় বাবেই শিশুৰ শৌচৰ পৰিমাণ, বাহিৰৰ গাখীৰ খোৱা শিশুতকৈ কম হ’ব পাৰে।\nমাতৃ দুগ্ধ পান কৰা শিশুৰ শৌচ সাধাৰণতে সোণালী হালধীয়া বৰণৰ দন্ত মঞ্জনৰ নিচিনা অলপ পনীয়া আৰু গোটাৰ সংমিশ্ৰণৰ হয়। সৰিয়হ খুন্দি, তাত অলপ পানী মিহলাই দিলে দেখাত যেনেকুৱা হয়, মাতৃদুগ্ধ পান কৰা শিশুৰ শৌচো দেখাত তেনেকুৱাই হয়। কেৱল মাতৃদুগ্ধ খোৱা শিশুৰ শৌচৰ ৰং আৰু পৰিমাণ বিভিন্ন ৰকমৰ হ’ব পাৰে, শৌচৰ ৰং মাতৃৰ খাদ্যৰ ওপৰতো নিৰ্ভৰ কৰে।\nশিশুৰ শৌচ যদি খুব পাতলীয়া হালধীয়া বা বগা ৰঙৰ হয়, তৎক্ষণাত চিকিৎসকৰ পৰামৰ্শ ল’ব লাগে। শিশুৰ শৌচৰ সঘনতা বিভিন্ন ধৰণৰ হ’ব পাৰে। বহু শিশুৱে এদিনত তিনি চাৰিবাৰ অলপ বেছিকৈ আৰু বহুবাৰ অলপ অলপকৈ শৌচ কৰে, আনকি বহু শিশুৱে জোৰকৈ কান্দিলে বা প্ৰস্ৰাৱ কৰিলে কম পৰিমাণে অলপ শৌচ বাহিৰ ওলায়। আন বহু শিশুৱে আকৌ প্ৰতি সপ্তাহত বা দহ দিনত এবাৰকৈহে শৌচ কৰে, গতিকে শিশুৰ শৌচৰ সঘনতাত লক্ষ্য ৰখাতকৈ শৌচ দেখাত কেনেকুৱা তাতহে গুৰুত্ব দিব লাগে।যদি শিশুৰ শৌচ আগতে বৰ্ণনা কৰাৰ দৰে হয়, শিশুৱে দিনটোত আঠবাৰতকৈ বেছি প্ৰস্ৰাৱ কৰিছে, শিশুৰ সঠিক ওজন বাঢ়িছে আৰু শিশুৰ পেট কোমল হৈ আছে তেন্তে আপুনি নিশ্চিন্ত থাকক।\nলিখকঃ ডাঃ দেৱজিৎ শৰ্মা, দৈনিক অসম